തോരാമഴ തീരാ ദുരിതം: ദേശീയ ദുരന്തനിവാരണ സേന രംഗത്ത്\nThalsamayam| Updated On: 18 July 2018 4:00 AM GMT | Location :\nവെബ്‌ഡെസ്‌ക്ക്: കനത്തു പെയ്യുന്ന മഴയില് ജനജീവിതം ദുരിതത്തില്. മധ്യകേരളത്തിലാണു കൂടുതൽ നാശം. ചൊവ്വാഴ്ച മാത്രം സംസ്ഥാനത്ത് ആറു പേരാണ് മരിച്ചത്....\nവെബ്‌ഡെസ്‌ക്ക്: കനത്തു പെയ്യുന്ന മഴയില് ജനജീവിതം ദുരിതത്തില്. മധ്യകേരളത്തിലാണു കൂടുതൽ നാശം. ചൊവ്വാഴ്ച മാത്രം സംസ്ഥാനത്ത് ആറു പേരാണ് മരിച്ചത്. മൂന്ന് പേരെ കാണാതായിട്ടുണ്ട്. അതേ സമയം 21 വരെ ശക്തമായ മഴ തുടരുമെന്നാണു കാലാവസ്ഥാ മുന്നറിയിപ്പ്. തീരപ്രദേശത്തു കടൽക്ഷോഭം തുടരുന്നു. മണിക്കൂറിൽ 60 കിലോമീറ്റർ വരെ വേഗത്തിലുള്ള കാറ്റിനു സാധ്യതയുള്ളതിനാൽ മൽസ്യത്തൊഴിലാളികൾ കടലിൽ പോകരുത്തെന്നും മുന്നറിയിപ്പുണ്ട്.\nകനത്ത മഴയെ തുടർന്നുണ്ടായ വെള്ളപ്പൊക്കത്തിൽ ദുരിതമനുഭവിക്കുന്ന കോട്ടയത്ത് ദേശീയ ദുരന്തനിവാരണ സേന പ്രവർത്തനമാരംഭിച്ചു. അസി. കമാൻഡ് പി.എം. ജിതേഷിൻെറ നേതൃത്വത്തിൽ 22 അംഗങ്ങൾ വീതമുള്ള രണ്ട് സംഘമായി തിരിഞ്ഞ് വെള്ളത്തിൽ കുടുങ്ങിയവരെ സുരക്ഷിത കേന്ദ്രത്തിലേക്ക് മാറ്റുന്ന പ്രവർത്തനമാണ് ആരംഭിച്ചത്. കാരക്കോണം നാലാം ബറ്റാലിയന് കീഴിലുള്ള തൃശൂർ റീജനൽ റെസ്പോൺസ് സൻെറിലെ 45 അംഗസംഘമാണ് ജില്ലയിൽ എത്തിയത്.\nവെള്ളപ്പൊക്കം റിപ്പോര്‍ട്ട് ചെയ്തിട്ടുളള സ്ഥലങ്ങളില് ആളുകള് വിനോദത്തിനായി കൂട്ടം കൂടുന്നതും സെല്‍ഫി എടുക്കുന്നതും ശ്രദ്ധയില് പെട്ടിട്ടുണ്ട്. ഇത്തരക്കാര്‍ക്കെതിരെ കര്‍ശന നടപടി എടുക്കും. അതിശക്തമായ ഒഴുക്കുളള സമയമാണെന്നും ജില്ലയിലെ ഇപ്പോഴത്തെ സ്ഥിതി ഗൗരവത്തില് കാണണമെന്നും കലക്ടര് അറിയിച്ചു. കോട്ടയം പ്രളയഭീതിയിലാണെന്ന് ജില്ലാ ഭരണകൂടം അറിയിച്ചു.\nകനത്തമഴയെത്തുടർന്ന് കോട്ടയം വഴിയുള്ള പത്ത് ട്രെയിനുകൾ ബുധനാഴ്ച റദ്ദാക്കി.മീനച്ചിലാറ്റില് അപകടകരമായ രീതിയില് ജലനിരപ്പ് ഉയരുന്ന സാഹചര്യത്തിലാണ് ട്രെയിനുകള് റദ്ദാക്കിയിരിക്കുന്നത്. ഗുരുവായൂര്-പുനലൂര്, പുനലൂര്- ഗുരുവായൂര് പാസഞ്ചര്, തിരുനെല്‍വേലി-പാലക്കാട്, പാലക്കാട്-തിരുനെല്‍വേലി പാലരുവി എക്‌സപ്രസ്, കോട്ടയം-എറണാകുളം, എറണാകുളം- കോട്ടയം പാസഞ്ചര്, കൊല്ലം- എറണാകുളം മെമു, എറണാകുളം - കൊല്ലം മെമു തുടങ്ങിയ ട്രെയിനുകളാണ് റദ്ദാക്കിയിരിക്കുന്നത്. മറ്റു ട്രെയിനുകള് വേഗത കുറച്ചാണ് കോട്ടയം വഴി കടന്നുപോകുക.\nവിവിധ ജില്ലകളിൽ വിദ്യാഭ്യാസ സ്ഥാപനങ്ങൾക്ക് അവധി പ്രഖ്യാപിച്ചു. എംജി, കാലിക്കറ്റ്, കേരള സർവകലാശാലകൾ ബുധനാഴ്ച നടത്താനിരുന്ന പരീക്ഷകൾ മാറ്റിവച്ചിട്ടുണ്ട്. ജൂലൈ 18നു നിശ്ചയിച്ച എംജി സർവകലാശാല പിജിയുടെ ഒന്നാം അലോട്മെന്റും യുജിയുടെ നാലാം അലോട്മെന്റും കോളജിൽ ഹാജരാകേണ്ട തീയതിയും നീട്ടിവച്ചു. പുതുക്കിയ തീയതിയും ഷെഡ്യൂളും പിന്നീടറിയിക്കും.


ഭാട്ടിയുടെ കൊലപാതകം മതപരമായ കാരണങ്ങളാല് അല്ലെന്ന്\nഇസ്ലാമാബാദ്: പാക് ന്യൂനപക്ഷാവകാശ മന്ത്രി ഷബാബ് ഭാട്ടിയുടെ വധത്തിന് കാരണം സ്വത്ത് സംബന്ധമായ കുടുംബ വഴക്കാണെന്ന് മാധ്യമങ്ങള് റിപ്പോര്‍ട്ട് ചെയ്തു. മതപരമായ കാരണങ്ങളല്ല മരണത്തിന് ഹേതുവെന്നും റിപ്പോര്‍ട്ടുകള് വ്യക്തമാക്കി. പഞ്ചാബിലെ താലിബാന് ഭാട്ടിയുടെ മരണത്തിനുത്തരവാദിത്തം ഏറ്റെടുത്തിരുന്നതായി എക്സ്പ്രസ് ട്രിബ്യൂണ് പത്രം റിപ്പോര്‍ട്ട് ചെയ്തു. ഭാട്ടിയുടെ കൊലപാതകികള് പാക്കിസ്ഥാനില്‍നിന്നും കടന്ന് ഇപ്പോള് ദുബായിയിലോ ക്വാലാലംപൂരിലോ ആയിരിക്കുമെന്നാണ് ഒരു അന്വേഷണ ഉദ്യോഗസ്ഥന് അറിയിച്ചത്. തങ്ങള് അവരുടെ അറസ്റ്റിനായി ഇന്റര്‍പോളിന്റെ സഹായം തേടുമെന്നും അന്വേഷണ ഉദ്യോഗസ്ഥന് അറിയിച്ചു. ഫൈസലാബാദില് അഞ്ച് വര്‍ഷം മുമ്പ് താമസിച്ചിരുന്ന ബന്ധുക്കളുമായുള്ള കുടിപ്പകയാണ് മരണത്തിന് കാരണമെന്ന് സംയുക്ത അന്വേഷണ സംഘത്തിലെ ഉദ്യോഗസ്ഥന് വെളിപ്പെടുത്തി. പ്രതികള് യഥാര്‍ത്ഥത്തില് എവിടെയാണെന്നതിനെക്കുറിച്ച് വിവരങ്ങള് ലഭ്യമല്ലാത്തതിനാല് ഇതുവരെ ഇന്റര്‍പോളിന്റെ സഹായം തേടിയിട്ടില്ലെന്ന് ആഭ്യന്തര വകുപ്പിലെ പേര് വെളിപ്പെടുത്താനാഗ്രഹിക്കാത്ത ഒരു ഉദ്യോഗസ്ഥന് വ്യക്തമാക്കി. തെളിവുകളുടെ പിന്‍ബലമില്ലാതെ തങ്ങള്‍ക്ക് ഇന്റര്‍പോളിന്റെ സഹായം തേടാനാവില്ല.\nതങ്ങള് അന്വേഷണം അവസാനിപ്പിക്കാനിരിക്കെയാണ് കുടുംബങ്ങള് തമ്മില് ശത്രുതയിലായിരുന്നുവെന്നും അതാണ് മരണകാരണമെന്നും മനസിലാക്കുന്നത്, ഒരു പോലീസ് ഉദ്യോഗസ്ഥന് അറിയിച്ചു. പാക്കിസ്ഥാനില്‍നിന്ന് സ്ഥലം മാറിയ ഒരു കുടുംബത്തെയാണ് സംയുക്ത അന്വേഷക സംഘം സംശയിക്കുന്നത്. ഈ കുടുംബം ഖുഷ്പൂരിലാണ് താമസിച്ചിരുന്നത്. ഈ കുടുംബത്തില് പ്രശസ്തരായ പുരോഹിതരും കന്യാസ്ത്രീകളുമുണ്ടായിരുന്നു. അവരില് ചിലര് അറബിരാജ്യങ്ങളില് പാര്‍പ്പുറപ്പിച്ചിട്ടുണ്ട്. അതില് രണ്ടുമൂന്നുപേര് ഇസ്ലാംമതം സ്വീകരിച്ച് മലേഷ്യയില് താമസിക്കുന്നതായും സംയുക്ത അന്വേഷണ സംഘത്തിലെ ഒരു ഉദ്യോഗസ്ഥന് അറിയിച്ചു. വണ്ടിയോടിച്ചുപോകുമ്പോള് ഇസ്ലാമാബാദിലെ വസതിക്കടുത്തുവെച്ചാണ് മാര്‍ച്ച് രണ്ടിന് ഭട്ടിയെ വെടിവെച്ചു വീഴ്ത്തിയത്. കൊലപാതകത്തിന്റെ ഉത്തരവാദിത്തം താലിബാന് ഏറ്റെടുത്തിരുന്നു. അല്‍ഖ്വയ്ദയുമായി ബന്ധമുള്ള ഇല്യാസ് കാശ്മീരിയാണ് കൊലപാതകം ആസൂത്രണം ചെയ്തതെന്ന് കൊല്ലപ്പെട്ട ഭാട്ടിയുടെ സഹോദരന് പോള് ഭാട്ടി വെളിപ്പെടുത്തിയിരുന്നു. ഭാട്ടിയുടെ രണ്ടു സഹോദരന്മാര് ഒഴികെയുള്ളവര് സംഭവത്തിനുശേഷം സുരക്ഷാ കാരണങ്ങളാല് യൂറോപ്പിലേക്കു കുടിയേറിയിരുന്നു. കുടുംബവഴക്കാണോ സഹോദരന്റെ കൊലപാതകത്തിന് കാരണമെന്ന ചോദ്യത്തിന് അറബി നാടുകളില്‍നിന്ന് പ്രതികളെ അറസ്റ്റ് ചെയ്യാന് ഇന്റര്‍പോളിന്റെ സഹായം തേടിയതായി റഹ്മാന് മാലിക് തന്നെ അറിയിച്ചതായി പോള് വെളിപ്പെടുത്തി. കൊലപാതകത്തെക്കുറിച്ചന്വേഷിക്കാന് ഒരു ജുഡീഷ്യല് കമ്മീഷനെ ഏര്‍പ്പെടുത്തണമെന്ന് പ്രധാനമന്ത്രിയോടഭ്യര്‍ത്ഥിക്കുമെന്നും പോള് അറിയിച്ചു.\nവിവിധ മതവിശ്വാസങ്ങളുടെ ഐക്യത്തിനായുള്ള മന്ത്രി അക്രം മാസിഷ് ഗില് താന് ഇക്കാര്യം പ്രധാമന്ത്രിയുമായും പ്രസിഡന്റുമായും ഭട്ടിയുടെ സ്മാരകട്രസ്റ്റ് ഉദ്ഘാടനം ചെയ്യുന്ന ആഗസ്റ്റ് 11 ന് സംസാരിക്കുമെന്നറിയിച്ചു. ദിവസം കഴിയുംതോറും ഉണ്ടാകുന്ന ന്യൂനപക്ഷത്തിന്റെ നിരാശയെക്കുറിച്ച് പോളും ഇവരുമായി ചര്‍ച്ച നടത്തും, മന്ത്രി കൂട്ടിച്ചേര്‍ത്തു.\nഅഫ്ഗാനില് കുട്ടികളുള്‍പ്പടെ 18 പേര് കൊല്ലപ്പെട്ടു


കണ്ണും കണ്ണും തമ്മില് തമ്മില്..! കണ്ണുടക്കി പുഞ്ചിരിച്ച് ബെയര്‍സ്‌റ്റോയും ഹോട്ടല് ജീവനക്കാരിയും; ആഘോഷിച്ച് സോഷ്യല്‍മീഡിയ - BIGNEWSLIVE | Latest Malayalam News\nin Cricket, Social Media, Sports\nന്യൂഡല്‍ഹി: ആര്‍സിബിക്കെതിരായ മത്സരശേഷം ഡല്‍ഹി ക്യാപിറ്റല്‍സിനെതിരായ മത്സരത്തിനായി ഡല്‍ഹിയിലെത്തിയ സണ്‍റൈസേഴ്‌സ് ഹൈദരാബാദ് താരം ജോണി ബെയര്‍സ്റ്റോയാണ് ഇപ്പോള് സോഷ്യല്‍മീഡിയയിലെ താരം. തകര്‍പ്പന് സെഞ്ച്വറിക്ക് ശേഷം ഡല്‍ഹിയിലെത്തിയ ജോണി ബെയര്‍സ്റ്റോയും അദ്ദേഹത്തെ സ്വീകരിക്കുന്ന ഹോട്ടല് ജീവനക്കാരിയായ യുവതിയും കണ്ണില്-കണ്ണില് ഒന്നുനോക്കിയതാണ് എല്ലാ സംഭവങ്ങളുടെയും പിന്നില്. ടീം ഹോട്ടലിലേക്ക് കയറുമ്പോഴുള്ള ഈ ചിത്രമാണ് സോഷ്യല് മീഡിയ ഏറ്റെടുത്തിരിക്കുന്നത്.\nഡല്‍ഹിയിലെ ഹോട്ടലില് താരങ്ങളെ ഓറഞ്ച് ഷോള് അണിയിച്ച് പരമ്പരാഗത രീതിയിലാണ് ജീവനക്കാര് വരവേറ്റത്. ബെയര്‍സ്റ്റോയേയും ഇതേ രീതിയില് തന്നെയാണ് എതിരേറ്റത്. എന്നാല് ഏതോ നിമിഷത്തില് ഇരുവരുടേയും കണ്ണുകള് പരസ്പരമൊന്ന് കൊരുത്തു. ആ നിമിഷമെടുത്ത ചിത്രം എന്നാല് ഇരുവരേയും പ്രണയിതാക്കളായി ചിത്രീകരിച്ചിരിക്കുകയാണ്.\nസോഷ്യല്‍മീഡിയയില് ആഘോഷമായ ചിത്രത്തിന് ചിലര് നല്‍കുന്ന കമന്റുകളും രസകരമാണ്. സാക്ഷി-ധോണി പ്രണയം ആവര്‍ത്തിക്കുമോയെന്നാണ് ചിലരുടെ കമന്റ്. ഈ നിമിഷം അതിവിദഗ്ധമായി ക്യാമറയില് പകര്‍ത്തിയ ഫോട്ടോഗ്രാഫര്‍ക്ക് ഇരിക്കട്ടെ ഒരു കുതിരപ്പവന് എന്നും സോഷ്യല്‍മീഡിയ വാഴ്ത്തുന്നുണ്ട്.\nAnother pair like @msdhoni # sakshi dhoni …\n— Vamsidhar Reddy K (@Vamsidhar23147) April 2, 2019\nTags: cricketjonny bairstowsocial mediasports\n‘പിഎം നരേന്ദ്രമോഡി’ക്ക് തെരഞ്ഞെടുപ്പ് കമ്മീഷന് വിലക്ക് ഏര്‍പ്പെടുത്തിയേക്കില്ല; തീരുമാനമെടുക്കേണ്ടത് സെന്‍സര് ബോര്‍ഡ്


'റാഫേല് പൂജ'യെ വിമർശിച്ച കോൺഗ്രസ് പാകിസ്താനെ ശക്തിപ്പെടുത്തുകയാണെന്ന് രാജ്നാഥ് സിങ്\n13 Oct 2019 10:07 AM GMT\nറാഫേല് വിമാനങ്ങള് ഫ്രാൻസ് ഇന്ത്യക്ക് കൈമാറിയപ്പോൾ അതിന്മേൽ 'ഓംകാരം' എഴുതി വെക്കുകയും ചക്രങ്ങൾക്കടിയിൽ നാരങ്ങാ വെച്ച് പൊട്ടിക്കുകയും ചെയ്തതിനെ വിമർശിച്ച കോൺഗ്രസ്സിനോട് രൂക്ഷമായി പ്രതികരിച്ച് പ്രതിരോധമന്ത്രി രാജ്നാഥ് സിങ്. വിമാന പൂജയെ എതിർത്ത കോണ്‍ഗ്രസ്സിന്റെ നിലപാട് പാകിസ്താന് അനുകൂലമാണെന്നും അദ്ദേഹം ആരോപിച്ചു.\nറാഫേൽ രാജ്യത്തിന് കൈമാറ്റം ചെയ്യപ്പെട്ടപ്പോൾ കോൺഗ്രസ് അതിനെ സ്വാഗതം ചെയ്യുകയാണ് വേണ്ടിയിരുന്നതെന്നും അതിനു പകരം കളിയാക്കുകയാണ് ചെയ്യുന്നതെന്നും പ്രതിരോധമന്ത്രി ആരോപണമുയര്‍ത്തി. പാകിസ്താനെ ശക്തിപ്പെടുത്തുന്ന പ്രസ്താവനകളാണ് കോൺഗ്രസ്സിൽ നിന്നും വരുന്നതെന്നും അദ്ദേഹം ആരോപിച്ചു. ഹരിയാനയിലെ കർനാലിൽ ഒരു തെരഞ്ഞെടുപ്പ് റാലിയിൽ സംസാരിക്കുകകയായിരുന്നു രാജ്നാഥ് സിങ്.\nറാഫേൽ വിമാനം കൈമാറ്റ് ചെയ്യപ്പെട്ടപ്പോൾ ഹിന്ദു വിശ്വാസ പ്രകാരമുള്ള പൂജകളും മറ്റും രാജ്നാഥ് സിങ് നടത്തിയിരുന്നു. ഒരു ബഹുസ്വര സമൂഹത്തിന് ചേർന്നതല്ല ഇതെന്ന് കോൺഗ്രസ് അടക്കമുള്ളവർ വിമർശിച്ചു.\nമുതിർന്ന കോൺഗ്രസ് നേതാവ് മല്ലികാർജുൻ ഖാർഗെയാണ് പൂജയെ വിമർശിച്ച് ആദ്യം രംഗത്തു വന്നത്. രാജ്നാഥിന്റെ നടപടിയെ 'തമാശ' എന്നാണദ്ദേഹം വിശേഷിപ്പിച്ചത്. ഇത്തരം നാടകങ്ങൾ അനാവശ്യമാണെന്നും ആയുധങ്ങൾ വാങ്ങുമ്പോൾ അതിന്മേൽ തങ്ങളൊരിക്കലും നാടകം കളിച്ചിട്ടില്ലെന്നും ഖാർഗെ പറയുകയുണ്ടായി.\nക്വട്രോക്ചിയെ ആരാധിക്കുന്നവർക്ക് ആയുധപൂജ നടത്തുന്നത് ഇഷ്ടപ്പെടില്ലെന്നായിരുന്നു ബിജെപിയുടെ ട്വിറ്ററിലൂടെയുള്ള പ്രതികരണം. ഖാർഗെയെ യുക്തിവാദി എന്നു വിളിച്ചാണ് നേതൃത്വവുമായി പിണങ്ങി നിൽക്കുന്ന കോൺഗ്രസ് നേതാവ് സഞ്ജയ് നിരുപം തൃപ്തി കണ്ടെത്തിയത്.\n#Congress #Rafale #RajnathSingh #MalikarjunKharge


കേരളം വിഷം തിന്നുമ്പോള് | keralafarmer/കേരളഫാര്‍മര്\nകേരളം വിഷം തിന്നുമ്പോള്\nPosted on ഒക്ടോബര് 26, 2006 by കേരളഫാര്‍മര്\nകടപ്പാട്: പി.സുരേഷ്‌ബാബുവിന്റെ മാതൃഭൂമി ലേഖനം\nകേരളം വിഷം തിന്നുമ്പോള് 22-10-06\nനാം കഴിക്കുന്ന പഴങ്ങളിലും പച്ചക്കറികളിലും മറ്റ് ഭക്ഷ്യവസ്തുക്കളിലുമെല്ലാം ദോഷകരമായ അളവില് കീടനാശിനി സാന്നിദ്ധ്യമുണ്ടെന്ന് മണ്ണുത്തി കാര്‍ഷിക സര്‍വ്വകലാശാലയിലെ എന്റമോളജി വിഭാഗം തലവന് ജിം തോമസ് പറയുന്നു. മരുന്ന്‌കടക്കാരുടെ മാത്രം ഉപദേശം സ്വീകരിച്ച് അശാസ്ത്രീയമായി കീടനാശിനി തളിക്കുന്നതാണ് ഇതിന് കാരണം. ഇത് കണ്ടെത്താനോ നിയന്ത്രിക്കാനോ നിലവില് സംവിധാനമില്ല. കൂടുതലായി വായിക്കുവാന് >>>>\nകീടനാശിനിയില് മുങ്ങുന്ന കൃഷി 23-10-06\nകീടങ്ങളും രോഗങ്ങളും തടഞ്ഞ് ഉത്‌പാദനം കൂട്ടുന്നതിനാണ് കര്‍ഷകര് കീടനാശിനികള് വ്യാപകമായി ഉപയോഗിക്കുന്നത്. ഉടന് ഫലം കാണുന്നതിന് നിരോധിച്ചതും അല്ലാത്തതുമായ മരുന്നുകള് ഉയര്‍ന്ന അളവിലാണ് തളിക്കുന്നത്. ഓരോ കീടനാശിനിയും തളിച്ചാല് ഇത്രദിവസം കഴിഞ്ഞേ വിളവെടുക്കാവൂ എന്ന് കീടനാശിനിനിയന്ത്രണ നിയമത്തില് പറയുന്നു. ഇതാണ് കാത്തിരിപ്പുകാലം. കാബേജില് മീതെയില് പാരത്തിയോണ് തളിച്ച് ഏഴു മുതല് പത്തുവരെ ദിവസം കഴിഞ്ഞാലേ വിളവെടുക്കാവൂ. എന്നാല് ഊട്ടിയിലെ കര്‍ഷകര് വിളവെടുപ്പിന് തലേന്നുവരെ തളിക്കുന്നുണ്ട്. ഇതുകൂടാതെ പറിച്ചെടുത്ത കാബേജ് ബോര്‍ഡോ മിശ്രിതത്തില് മുക്കിയാണ് വില്‍പനയ്ക്കെത്തിക്കുന്നത്. ഒരാഴ്ചവരെ കാബേജ് കേടുകൂടാതെയിരിക്കും. കൂടുതലായി വായിക്കുവാന് >>>>\nസൌന്ദര്യത്തിന് പിന്നിലെ ‘രസതന്ത്രം‘ 24-10-06\nഇറക്കുമതി ചെയ്ത ആപ്പിള് നിങ്ങളുടെ സ്വന്തം ഉത്തരവാദിത്വത്തില് കഴിച്ചാല് മതിയെന്നാണ് ഡോക്ടര്‍മാര് പറയുന്നത്. പ്രത്യേകതരം മെഴുകുപുരട്ടിയാണ് ആപ്പിളിന്റെ തിളക്കം കൂട്ടുന്നത്. അര്‍ബുദത്തിനുവരെ കാരണമാകുന്നതാണ് ഈ മെഴുക്. പറിച്ചെടുത്ത ആപ്പിള് മെഴുകുപുരട്ടി സ്റ്റിക്കറൊട്ടിച്ചാണ് വിപണിയിലെത്തിക്കുക. സ്റ്റിക്കറിന്റെ പശയും അപകടകാരിയാണ്. തൊലി ചെത്തിയാലല്ലാതെ കറ പോവില്ല. ഈച്ചകള് പൊതിഞ്ഞിരിക്കുന്ന ആപ്പിളിനെ തട്ടിമാറ്റി ഒരിക്കലും ഈച്ചകളിരിക്കാത്ത ആപ്പിള് വാങ്ങരുത്-അപകടകാരിയാണിത്. കൂടുതല് വായിക്കുവാന് >>>>\nനിയമവും നിരോധനവും കടലാസില്‍മാത്രം 25-10-06\n1968 ലെ കീടനാശിനി നിയന്ത്രണ നിയമപ്രകാരമാണ് (ഇന്‍സെക്ടിസൈഡ് ആക്ട്) ഇന്ത്യയില് കീടനാശിനികളുടെ വില്‍പനയും ഉപയോഗവും നിയന്ത്രിക്കുന്നത്. ഉപയോഗിച്ച് കഴിഞ്ഞാല് പിന്നെ നിയന്ത്രണച്ചുമതല ഭക്ഷ്യമന്ത്രാലയത്തിനാണ്. ആരോഗ്യ മന്ത്രാലയത്തിന് കീഴിലുള്ള സ്പെഷല് കമ്മിഷന് ഓണ് ഫുഡ് സ്റ്റാന്‍ഡേര്‍ഡ് ആണ് ഭക്ഷ്യവസ്തുക്കളിലെ മായം ചേര്‍ക്കല് മുതല് കീടനാശിനിയുടെ ഉപയോഗ പരിധി വരെ നിശ്ചയിക്കുന്നത്. എന്നാല്, ഭക്ഷ്യവസ്തുക്കളിലെ കീടനാശിനി സാന്നിധ്യം കണ്ടെത്താന് ഇന്ന് ഹല്‍ത്ത്, ഫുഡ് ഇന്‍സ്പെക്ടര്‍മാര്‍ക്ക് അനുമതിയില്ല. കൃഷിവകുപ്പിനും കഴിയുന്നില്ല. ഉത്തരവാദിത്വം ആര്‍ക്ക് എന്നത് പോലും അനിശ്ചിതത്വത്തില് കൂടുതല് വായിക്കുവാന് >>>>\nആശ്രയം ജൈവകൃഷി മാത്രം 26-10-06\nഎന്നാല് സര്‍ക്കാരിന്റെ കാഴ്ചപ്പാടില് ജൈവകൃഷി എന്നത് സെമിനാറിലും ജൈവവളവിതരണത്തിലും മാത്രം ഒതുങ്ങിനില്‍ക്കുന്നു. സര്‍ക്കാര് കാര്യം മുറപോലെ എന്ന രീതിയില് ഇത് എങ്ങുമെത്തുന്നില്ല. ഒറ്റയ്ക്കും സംഘമായും ജൈവകൃഷിരീതിയിലേക്ക് വരുന്നവരെ പ്രോത്സാഹിപ്പിക്കുകയാണ് വേണ്ടത്. കീടനാശിനികള്‍ക്കെതിരെ സര്‍ക്കാര് തലത്തില് ബോധവത്ക്കരണണമെങ്കിലും നടത്തേണ്ടിയിരിക്കുന്നു. കൂടുതല് വായിക്കുവാന് >>>>\nഅടിക്കുറിപ്പ്: മണ്ണിലെ ജൈവ സമ്പത്ത് അളക്കുവാനുള്ള അളവുകോലാണ് മണ്ണിരകള്. രോഗങ്ങള് പരത്തുന്ന ജൈവ മാലിന്യങ്ങളെ ജൈവ വളമാക്കി മാ‍റ്റുവാനും മണ്ണിനെ ഉഴുതുമറിക്കുന്ന കലപ്പയായി പ്രവര്‍ത്തിക്കുവാനും ഇവയ്ക്ക് കഴിയുന്നു. ചെറിയ അളവിലെ വിഷം പോലും മണ്ണിരകളെ കൊല്ലുവാന് കാരണമാകുന്നു. മണ്ണിരകളുടെ വിസര്‍ജ്യം കലര്‍ന്ന ജൈവാംശമുള്ള മണ്ണിലൂടെ മണ്ണിലേയ്ക്ക് ആഴ്ന്നിറങ്ങുന്ന ജലം “മിനറല് വാട്ടര്” കുടിക്കുവാന് അത്യുത്തമം ആയിരിക്കും.\nഇത്രയും നല്ലൊരു ലേഖനം പ്രസിദ്ധീകരിച്ചതിന് മാതൃഭൂമിയോടും സുരേഷ്‌ബാബുവിനോടും നന്ദിയും കടപ്പാടും അറിയിച്ചുകൊള്ളുന്നു. ഈ ബ്ലോഗ് യൂണികോഡ് ആകയാല് ഈ വിഷയം പ്രമുഖ സെര്‍ച്ച് എഞ്ചിനുകളില് ലഭ്യമാകും.\n« കര്‍ഷകര്‍ക്ക് വേണ്ടത് ശമ്പളക്കമ്മീഷനല്ല Statistics up to July 2006 »\nsureshma, on നവംബര് 30, 2006 at 10:41 pm said:\nplease let me know how to write here in malayalam


malayalam television serial actor ronson vincent got married | ഭാര്യയിലെ നന്ദൻ വിവാഹിതനായി..! വധു ആരാണെന്ന് തിരിച്ചറിഞ്ഞാൽ നിങ്ങൾ അമ്പരക്കും - MarunadanMalayalee.com\nപരിചയസമ്പത്തും രാഷ്ട്രീയ പരിചയവുമുള്ള നിരവധി മുതിർന്ന നേതാക്കൾ ജില്ലയിലുണ്ട്; ധർമ്മജൻ ബോൾഗാട്ടി വൈപ്പിനിൽ യുഡിഎഫ് സ്ഥാനാർത്ഥിയാകില്ലെന്ന് നേതൃത്വം\nFebruary 14, 202006:33 PM IST Permalink\nഭാര്യ സീരിയലിലെ നന്ദൻ എന്ന കഥാപാത്രത്തെ അവതരിപ്പിച്ച് ശ്രദ്ധ നേടിയ നടനാണ് റോൺസൺ വിൻസെന്റ്. ജനപ്രിയ സീരിയലായ സീതയിൽ ജടായു ധർമ്മൻ എന്ന കഥാപാത്രമായും തിളങ്ങിയ റോൺസൻ ഇപ്പോൾ അനുരാഗം എന്ന സീരിയലിൽ ശക്തമായ കഥാപാത്രമായിട്ടാണ് എത്തുന്നത്. ഇപ്പോൾ റോൺസൻ വിവാഹിതനായി എന്ന വാർത്തയാണ് എത്തുന്നത്. ഡോ. നീരജയാണ് റോൺസന്റെ നല്ല പാതിയായി എത്തിയിരിക്കുന്നത്.\nവീട്ടുകാർ ആലോചിച്ച് ഉറപ്പിച്ച മിശ്രവിവാഹമാണ് റോൺസനും നീരജയും തമ്മിൽ ദിവസങ്ങൾക്ക് മുമ്പ് നടന്നത്. ഡോ. നീരജ എന്ന പെൺകുട്ടിയെ പ്രേക്ഷകർക്ക് ഒരുപക്ഷേ പരിചയമുണ്ടാകും. ബേബി നീരജ എന്ന പേരിൽ സിനിമയിലും സീരിയലിലും തിളങ്ങിയ ആളാണ് നീരജ. നീരജ ഒരുകാലത്ത് തിരക്കുള്ള ബാലനടിയായിരുന്നു. പിന്നീട് പഠനത്തിൽ ശ്രദ്ധിച്ച്, അഭിനയം നിർത്തി ഡോക്ടറായി മാറുകയായിരുന്നു. പ്രണയവിവാഹം പ്രതീക്ഷിച്ചവർക്ക് മുന്നിൽ അറേഡ്ജ്ഡ് ആണെന്ന് പറയുന്ന തിരക്കിലാണ് റോൺസൻ. ക്രിസ്ത്യാനായ റോൺസന്റെയും ഹിന്ദുവായ നീരജയുടെയും വീട്ടുകാർ ആലോചിച്ചിച്ച് ഉറപ്പിച്ചതാണ് ഇവരുടെ വിവാഹമെന്നതാണ് കൗതുകരം. ഇവരുടെ പൊതുസുഹൃത്ത് വഴി വന്ന ആലോചനയായിരുന്നു വീട്ടുകാർക്ക് എതിർപ്പില്ലായിരുന്നു. ഹിന്ദു ചാരപ്രകാരം ഫെബ്രുവരി രണ്ടിന് കൊച്ചിയിൽ നീരജയുടെ കുടുംബക്ഷേത്രത്തിൽ വച്ചായിരുന്നു വിവാഹം നടന്നത്. അടുത്ത ബന്ധുക്കൾ മാത്രമാണ് പങ്കെടുത്തത്. ഈ മാസം 28, 29, മാർച്ച് 1 എന്നീ ദിവസങ്ങളിൽ എറണാകുളത്ത് വച്ച് ക്രിസ്തീയ ആചാരപ്രകാരമുള്ള വിവാഹവും താരലോകത്തെ സുഹൃത്തുകൾക്കായി സത്കാരവും നടക്കുമെന്ന് റോൺസൻ സിനിലൈഫിനോട് വ്യക്തമാക്കി.\nപഴയകാല നടൻ വിൻസെന്റിന്റെ മകനാണ് റോൺസൺ. ആരോഗ്യകാര്യത്തിൽ ഏറെ ശ്രദ്ധിക്കുന്ന റോൺസൺ ശരീരസൗന്ദര്യമത്സരത്തിൽ പുരസ്‌കാരങ്ങളും നേടിയിട്ടുണ്ട്. സീരിയലിന് മുമ്പേ തന്നെ മലയാളം, തെലുങ്ക് ചിത്രങ്ങളിൽ അഭിനയിച്ച് ശ്രദ്ധ നേടിയ ആളാണ് റോൺസൺ. ഐടി ബേസ്ഡ് ജോലിയുണ്ടായിരുന്ന റോൺസന് അത് ഉപേക്ഷിച്ചാണ് അഭിനയ മേഖലയിൽ സജീവമായത്. റോൺസന്റേത് സിനിമാ കുടുംബവും നീരജയുടെത് ഡോക്ടർ കുടുംബമാണ്. നീരജയുടെ അച്ഛനും അമ്മയും അനിയനും ഡോക്ടർമാരാണ്. കൊച്ചിയിലെ ബൈജു ഹോസ്പിറ്റൽ ഇവരുടേതാണ്. റോൺസെന്റ് അപ്രതീക്ഷിത വിവാഹവാർത്തയറിഞ്ഞ് അദ്ദേഹത്തിന് ആശംസകളുമായി എത്തുകയാണ് എല്ലാവരും.\nഒടുവിലിതാ മരുഭൂമിയിൽ പ്രണയമഴ പെയ്തിറങ്ങിയിരിക്കുന്നു; കോവിഡു കാലത്ത് റൊമാന്റിക് വെബ് സിനിമയുമായി വിഷ്ണു ഗോപി; ഒരു അറേബ്യൻ പ്രണയകഥ ചർച്ചയാകുമ്പോൾ\nകേന്ദ്ര സർക്കാരും കർഷകരും തമ്മിലുള്ള ചർച്ച നീണ്ടത് 18 മിനിട്ട് മാത്രം; കാർഷിക നിയമങ്ങളിൽ അപാകതയില്ലെന്ന നിലപാടിലുറച്ച് സർക്കാർ; കേന്ദ്രം മുന്നോട്ട് വച്ച ഉപാധിയെക്കാൾ മികച്ചതായി എന്തെങ്കിലും ഉണ്ടെങ്കിൽ അറിയിക്കാനും നിർദ്ദേശം; പതിനൊന്നാംവട്ട ചർച്ചയും പരാജയപ്പെട്ടതോടെ നിലപാട് കടുപ്പിച്ച് കർഷകരും\nസൗദി അറേബ്യയിൽ ഇന്ന് കോവിഡ് സ്ഥിരീകരിച്ചത് 213 പേർക്ക്; രാജ്യത്തെ കോവിഡ് ബാധിതരുടെ എണ്ണം 3,65,988 ആയി


രാജസ്ഥാന് ബിജെപിയില് 'കലാപം'; നാല് മന്ത്രിമാരുള്‍പ്പെടെ 11 നേതാക്കളെ പുറത്താക്കി - ഇ വാർത്ത | evartha\nരാജസ്ഥാന് ബിജെപിയില് ‘കലാപം’; നാല് മന്ത്രിമാരുള്‍പ്പെടെ 11 നേതാക്കളെ പുറത്താക്കി\nനിയമസഭാ തെരഞ്ഞെടുപ്പ് നടക്കാനിരിക്കുന്ന രാജസ്ഥാനില് ഭരണകക്ഷിയായ ബിജെപിക്ക് വെല്ലുവിളി ഉയര്‍ത്തി വിമത നേതാക്കള്. 11 വിമത നേതാക്കളാണ് രംഗത്തുള്ളത്. ഇവരെ പാര്‍ട്ടിയുടെ പ്രാഥമിക അംഗത്വത്തില്‍നിന്നു ആറ് വര്‍ഷത്തേക്ക് പുറത്താക്കി.\nഡിസംബര് 7ന് നടക്കാനിരിക്കുന്ന നിയമസഭ തെരഞ്ഞടുപ്പിന് നല്‍കിയ പത്രിക പിന്‍വലിക്കാന് തയ്യാറാവാത്തതിന്റെ അടിസ്ഥാനത്തിലാണ് പാര്‍ട്ടിയുടെ നടപടി. സുരേന്ദ്രന് ഗോയല്, ലക്ഷ്മിനാരായണ് ഡാവെ, രാധേശ്യാം ഗംഗാനഗര്, ഹേംസിംഹ് ഭാദന, രാജ്കുമാര് റിനാവ, രാമേശ്വര് ഭാട്ടി, കുല്‍ദീപ് ദന്‍കഡ്, ദീന്‍ദയാല് കുമാവത്ത്, കിഷന് റാം നായ്, ധന്‍സിങ് റാവത്ത്, അനിത കട്ടാര എന്നിവരെയാണ് പുറത്താക്കിയത്.\nതെരഞ്ഞെടുപ്പിന് മുന്നോടിയായി നിരവധി വിമതര് ഇതിനോടകം തന്നെ നാമനിര്‍ദേശ പത്രിക നല്‍കി കഴിഞ്ഞു. ഇത്തരത്തില് രാജസ്ഥാനില് ബിജെപിക്കൊപ്പം കോണ്‍ഗ്രസ്സും വിമത വെല്ലുവിളി നേരിടുന്നുണ്ട്. 40 വിമതരാണ് കോണ്‍ഗ്രസ്സിന് വെല്ലുവിളിയായി നില്‍ക്കുന്നത്.


കേരളം ലോക്ഡൗണിലാണ്. നിയന്ത്രണങ്ങള് അനിവാര്യവും. പക്ഷെ നിയന്ത്രണങ്ങളുടെ പേരില് പൊതുജനത്തെ ബുദ്ധിമുട്ടിലാഴ്ത്തുയും കൊള്ളയടിക്കുകയും ചെയ്യുന്ന സംഭവങ്ങളും പുറത്തു വരുന്നുണ്ട്. ഏറ്റവുമവസാനമായി പ്രഭാത കൃത്യത്തിനായി ഇറങ്ങിയ പാവപ്പെട്ട ഓട്ടോ ഡ്രൈവര്‍ക്ക് പെറ്റിഅടിച്ച കഥയാണ് പുറത്തു വരുന്നത്. അതും രണ്ടായിരം രൂപ.\nകൊല്ലം പാരിപ്പള്ളിയിലാണ് സംഭവം. നിര്‍ധനനായ ഓട്ടോ ഡ്രൈവര്‍ക്ക് തന്റെ കൊച്ചുകൂരയില് ടോയ്‌ലറ്റ് സൗകര്യമില്ല. അതിനാല് തന്നെ അടുത്തുള്ള പമ്പിലെ ടോയ്‌ലറ്റാണ് ഇയാള് ഉപയോഗിച്ച് വന്നിരുന്നത്. ഈ മാസം രണ്ടാം തിയതിയായിരുന്നു സംഭവം. രാവിലെ ആറരയോടെ പ്രഭാതകൃത്യം നിര്‍വ്വഹിക്കാനായി സമീപത്തെ പമ്പിലേയ്ക്ക് പോവുകയായിരുന്നു ഇയാള്.\nചെന്നുപെട്ടത് പരിശോധന നടത്തിയിരുന്ന പോലീസിന്റെ കണ്ണില്. പോലീസ് കാര്യമന്വേഷിച്ചു . കാര്യം പറയുകയും ചെയ്തു. എന്നാല് സത്യവാങ്മൂലം നല്‍കണമെന്നായിരുന്നു പോലീസിന്റെ ആവശ്യം എന്നാല് തന്റെ ദയനീയാവസ്ഥയും പോകുന്ന കാര്യവുമെല്ലാം കൃത്യമായി വശദീകരിച്ചിട്ടും പോലീസ് വഴങ്ങിയില്ല . എഴുതി കൊടുത്തത് രണ്ടായിരത്തിന്റെ പെറ്റി.\nലോക്ഡൗണ്‍മൂലം പണിയില്ലാതാവുകയും കൂടി ചെയ്തതോടെ നിത്യച്ചെലവുകള് മുന്നോട്ട് കൊണ്ടുപോകാന് ബുദ്ധിമുട്ടുമ്പോളാണ് ഇരുട്ടടിയായി 2000 രൂപ പെറ്റിയെുമെത്തുന്നത് എന്തു ചെയ്യണമെന്നറിയാതെ ഉന്നതാധികരികളെ സമീപിക്കാന് ഒരുങ്ങുകയാണ് ഈ ഓട്ടോ ഡ്രൈവര്.\nകാശടയ്ക്കാത്തതിനാല് രണ്ട് ദിവസം വണ്ടി പിടിച്ച് സ്റ്റേഷനിലുടകയും ചെയ്തു. ആ രണ്ടു ദിവസം കിട്ടാമായിരുന്ന ചെറിയ വരുമാനവും നിലച്ചു. എന്തായാലും മാധ്യമങ്ങള് വിഷയം ഏറ്റെടുത്തതോടെ കനത്ത പ്രതിഷേധമാണ് വിവിധ കോണുകളില് നിന്നും ഉയരുന്നത്.


പ്രിയപ്പെട്ടവൾ, കൺമണി; നയൻതാരയുടെ ജന്മദിനം ആഘോഷമാക്കി വിഘ്നേഷ് | Indian Express Malayalam\nnayanthara birthday vignesh sivan wishes\nനയൻതാരയുടെ 37-ാം ജന്മദിനമാണ് ഇന്ന്\nUpdated: November 18, 2021 12:02:03 pm\nചാർട്ടേഡ് അക്കൗണ്ടന്റ് ആവാൻ മോഹിച്ച ഒരു തിരുവല്ലക്കാരി. എന്നാൽ തെന്നിന്ത്യയുടെ ലേഡീ സൂപ്പർസ്റ്റാർ ആകാനായിരുന്നു ആ പെൺകുട്ടിയുടെ നിയോഗം. ഡയാന മറിയം എന്ന പെൺകുട്ടിയിൽ നിന്നും നയൻതാര എന്ന സൂപ്പർതാരത്തിലേക്കുള്ള യാത്ര ഒരു സിനിമാക്കഥ പോലെ വിസ്മയിപ്പിക്കുന്ന ഒന്നാണ്. 1984 നവംബർ 18 ന് തിരുവല്ലയിലെ ഒരു സാധാരണ ക്രിസ്ത്യൻ കുടുംബത്തിൽ ജനിച്ചു വളർന്ന നയൻതാര, ഇന്ന് തെന്നിന്ത്യൻ സിനിമയ്ക്ക് പകരം വയ്ക്കാൻ കഴിയാത്തൊരു സാന്നിധ്യമാണ്. നയൻതാരയുടെ 37-ാം ജന്മദിനമാണ് ഇന്ന്.\nപിറന്നാൾ ദിനത്തിൽ നയൻതാരയ്ക്കായി വിഘ്നേഷ് ഒരുക്കിയ സർപ്രൈസ് പിറന്നാൾ പാർട്ടിയുടെ ചിത്രങ്ങളും വീഡിയോകളുമാണ് ഇപ്പോൾ ശ്രദ്ധ നേടുന്നത്.\nA post shared by ShortsWood (@shortswood)\nനയൻതാരയ്ക്ക് ആശംസകൾ നേർന്നുകൊണ്ട് വിഘ്നേഷ് ഒരു കുറിപ്പും ഷെയർ ചെയ്തിട്ടുണ്ട്. “ജന്മദിനാശംസകൾ കൺമണി, തങ്കമേ, എന്റെ എല്ലാമേ…. നിന്റെ കൂടെയുള്ള ജീവിതം നിറയെ സന്തോഷവും അടുപ്പവും പൂർണതയും നിറഞ്ഞതാണ്. ദൈവം നിന്നെ എന്നെന്നും ഇത്ര മനോഹരിയായി നിലനിർത്തട്ടെ,” വിഘ്നേഷ് കുറിക്കുന്നതിങ്ങനെ.\nകഴിഞ്ഞ പിറന്നാളിന് മനോഹരമായൊരു കുറിപ്പിലൂടെയാണ് വിഘ്നേശ് തന്റെ പ്രിയപ്പെട്ട നയൻസിന് ജന്മദിനാശംസകൾ നേർന്നത്. ”ഞാൻ മാതൃകയായി നോക്കിക്കാണുന്ന സ്ത്രീക്ക് ജന്മദിനാശംസകൾ. എന്നും ശക്തയായിരിക്കുക, സുന്ദരിയായിരിക്കുക. അതിശയകരമായ കഥകളിലൂടെ നയൻതാര എന്താണെന്ന് തെളിയിക്കുക. നിന്നെക്കുറിച്ച് എന്നും ഞാൻ അഭിമാനിക്കുന്നു. ഒരുപാട് സ്നേഹവും ബഹുമാനവും എന്റെ തങ്കമേ…” ഇതായിരുന്നു പിറന്നാൾദിന ആശംസയായി ട്വിറ്ററിലൂടെ വിഘ്നേശ് ശിവൻ നയൻസിന് നൽകിയത്.\nRead: തെന്നിന്ത്യയുടെ താരറാണി, നയന്‍താരയ്ക്ക് ഇന്ന് പിറന്നാള്\nവിഘ്നേശ് ശിവൻ സംവിധാനം ചെയ്ത നാനും റൗഡി താൻ എന്ന ചിത്രത്തിലൂടെയാണ് ഇരുവരും അടുപ്പത്തിലാവുന്നത്. ഇരുവരുടെയും വിവാഹത്തിനായാണ് ഇനി ആരാധകർ കാത്തിരിക്കുന്നത്.\nWeb Title: Nayanthara birthday vignesh sivan wishes


ഗുരു മാ - സംഗീത ഇതിഹാസം അന്നപൂര്‍ണ ദേവിയ്ക്കുള്ള പ്രണാമമായി ഡോക്യുമെന്‍്ററി\nഗുരു മാ - സംഗീത...\n10 Oct 2019 8:00 AM GMT\nമുംബയ് മലബാര് ഹില്ലിലെ അപ്പാര്‍ട്ട്‌മെന്റില് അന്നപൂര്‍ണ ദേവിയുടെ ഫ്‌ളാറ്റിന്റെ വാതിലിന് പുറത്ത് ഇങ്ങനെ കുറിച്ചിരുന്നു - മൂന്ന് തവണ ബെല്ലടിച്ചിട്ടും വാതില് തുറന്നില്ലെങ്കില് പറയാനുള്ള കാര്യം കടലാസിലെഴുതി പുറത്ത് വച്ചിട്ട് പോവുക. എന്നോടുള്ള പരിഗണനയ്ക്ക് നന്ദി. ആറ് പതിറ്റാണ്ടോളം കാലം അവരുടെ ജീവിതം ഇങ്ങനെയായിരുന്നു. 2018 ഒക്ടോബര് 13ന് 91ാം വയസില് മുംബൈയിലെ ആശുപത്രിയില് അന്നപൂര്‍ണ അന്തരിച്ചു. അന്നപൂര്‍ണയുടെ മൃതദേഹത്തിന്റെ സംസ്‌കാര ചടങ്ങുകളുടെ വീഡിയോയോടെയാണ് ഡോക്യുമെന്ററി തുടങ്ങുന്നത്.\nപതിറ്റാണ്ടുകള്‍ക്ക് മുമ്ബ് സംഗീതത്തിന്റെ പൊതുവേദികളില് നിന്നകന്ന് വീടിനുള്ളിലേയ്ക്ക് ഒതുങ്ങിയ സുര്‍ബഹാര് വാദക അന്നപൂര്‍ണ ദേവിയ്ക്ക് ആദരമായാണ് ഡോക്യുമെന്ററി ഒരുക്കിയിരിക്കുന്നത്. സംഗീത് നാടക് അക്കാദമി നിര്‍മ്മിക്കുന്ന 69 മിനുട്ട് ഡോക്യുമെന്ററി സംവിധാനം ചെയ്തിരിക്കുന്നത് നിര്‍മ്മല് ചന്ദ്ര ദാന്‍ദ്രിയാലാണ്. അന്നപൂര്‍ണ ദേവിയുടെ ജീവിതവും സംഗീതവും സമഗ്രമായി കാണാന് ശ്രമിക്കുകയാണ് ഈ ഡോക്യുമെന്ററിയില് ഒക്ടോബര് 13, 14 തീയതികളില് മുംബൈയില് പ്രദര്‍ശിപ്പിക്കും.\nമെയ്ഹര് ഘരാനയുടെ സ്ഥാപകനും വിവിധ സംഗിതോപകരണങ്ങളില് വിദഗ്ധനുമായിരുന്ന ഉസ്താദ് അലാവുദ്ദീന് ഖാന്റെ മകള്, സിതാര് മാന്ത്രികന് പണ്ഡിറ്റ് രവിശങ്കറിന്റെ ആദ്യ ഭാര്യ, സരോദ് വാദകന് ഉസ്താദ് അലി അക്ബര് ഖാന്റെ സഹോദരി എന്നതിനെല്ലാം അപ്പുറം സ്വതന്ത്രവും സവിശേഷവുമായ വ്യക്തിത്വം അന്നപൂര്‍ണയ്ക്കുണ്ടായിരുന്നു എന്ന് ലോകത്തെ അറിയിച്ചത് അവരുടെ സംഗീതത്തെ അറിഞ്ഞിരുന്നവരായിരുന്നു. ഓടക്കുഴല് വാദകന് പണ്ഡിറ്റ് ഹരിപ്രസാദ് ചൗരസ്യ അടക്കം ചുരുക്കം ചിലര്‍ക്ക് മാത്രമാണ് ഇക്കാലത്തെ ജീവിതത്തിനിടെ അവര് തന്റെ വീട്ടില് പ്രവേശനം അനുവദിച്ചതും ശിഷ്യരാകാന് അനുവദിച്ചതും. പ്രായമായ അന്നപൂര്‍ണയുടെ ഫോട്ടോകള് വളരെ അപൂര്‍വമായി ഒരു ചിത്രമോ മറ്റോ ആണ് പുറത്തുവന്നിട്ടുള്ളത്. അവര് തന്റെ ഫോട്ടോയെടുക്കാന് താല്‍പര്യം കാണിച്ചിരുന്നില്ല.\nഅതേസമയം എന്തുകൊണ്ട് അന്നപൂര്‍ണ ആര്‍ക്കും മുഖം കൊടുക്കാത്ത തരത്തില് സ്വയം ഒതുങ്ങി എന്നത് സംബന്ധിച്ച് യാതൊരു നിഗമനങ്ങളിലേയ്ക്കും പ്രസ്താവനകളിലേയ്ക്കും ഗുരു മാ പോകുന്നില്ല. അന്നപൂര്‍ണയുടെ തീരുമാനം ഇന്ത്യന് ക്ലാസിക്കല് സംഗീതത്തിന് എന്ത് നഷ്ടമുണ്ടാക്കി എന്നത് സംബന്ധിച്ച് ഉത്തരങ്ങളൊന്നും ഗുരു മാ തേടുന്നില്ല.\nരാഗം സമ്ബൂര്‍ണം, 'അന്നപൂര്‍ണം': പ്രകാശം പരത്തിയ സുര് ബഹാറിനെക്കുറിച്ച്


India's official entry to Oscars to be announced soon - Malayalam Filmibeat\n| Updated: Thursday, September 24, 2015, 11:07 [IST]\nഇത്തവണ ഓസ്‌കാര് അവാര്‍ഡിനായി കടുത്ത പോരാട്ടമാണ് നടക്കുന്നത്. ഇന്ത്യയില് നിന്ന് മത്സരിക്കുന്ന ചിത്രങ്ങള് എല്ലാം തന്നെ ഒന്നിനൊന്ന് മികച്ചതാണ്. ആര് ഓസ്‌കാര് സ്വന്തമാക്കും എന്നു പ്രവചിക്കാന് സാധിക്കാത്ത അവസ്ഥയാണുള്ളത്. എന്നാല്, ബോക്‌സോഫീസില് ചരിത്രം കുറിച്ച ബ്രഹ്മാണ്ഡ ചിത്രം ബാഹുബലി ഓസ്‌കാര് സ്വന്തമാക്കുമോ എന്ന ചര്‍ച്ചയും നടക്കുന്നുണ്ട്.\nഅമോല് പലേക്കര് അധ്യക്ഷനായ 16 അംഗ ജൂറി കഴിഞ്ഞ ദിവസമാണ് ബാഹുബലിയെ ഇന്ത്യയില് നിന്ന് മത്സരിക്കുന്ന സിനിമകളുടെ പട്ടികയില് ഉള്‍പ്പെടുത്തിയത്. അതോടെ കടുത്ത മത്സരത്തിനായി ഒരുങ്ങുകയാണ് ഇന്ത്യന് സിനിമകള്. മറാത്തി ചിത്രം കോര്‍ട്ട്, കാക്കമുട്ടൈ,ഹൈദര്,പികെ,ബജ്രംഗി ഭായിജാന്,പികു,മസ്സാന്,ലത്തീഫ്,ക്വിസ്സ,ബേബി,എന് എച്ച്10 തുടങ്ങിയ ചിത്രങ്ങളാണ് മത്സരരംഗത്തുള്ളത്.\nഇന്ത്യന് സിനിമയില് ചരിത്രമായ എസ്.എസ് രാജ്മൗലി ചിത്രം ബാഹുബലിയും ഓസ്‌കാര് പട്ടികയിലുണ്ട്. ബാഹുബലി ഇത്തവണത്തെ ഓസ്‌കാര് നേടുമോയെന്ന ചര്‍ച്ചയും നടക്കുന്നുണ്ട്.\nധനുഷ് നിര്‍മ്മിച്ച കാക്കമുട്ടൈ എന്ന തമിഴ് ചിത്രവും മത്സരരംഗത്തുണ്ട്. കുട്ടികളുടെ കഥപറഞ്ഞ ചിത്രം സംവിധാനം ചെയ്തത് മണികണ്ഠനാണ്.\nഏറ്റവും മികച്ച സിനിമയ്ക്കുള്ള ദേശീയ അംഗീകാരം നേടിയ കോര്‍ട്ട് എന്ന ചിത്രവും ഓസ്‌കാര് മത്സര പട്ടികയില് ഇടം പിടിച്ചു. ചൈതന്യ തമാന്നേ സംവിധാനം ചെയ്ത ചിത്രം മനുഷ്യരുടെ ജീവിതത്തില് നിയമം എങ്ങനെ ഇടപ്പെടുന്നു എന്നതാണ് വരച്ചുകാട്ടിയത്.\nആമീര് ഖാന് വ്യത്യസ്ത വേഷത്തില് എത്തി പ്രേക്ഷകരെ ഞെട്ടിച്ച പികെ എന്ന ചിത്രവും മത്സരരംഗത്തുണ്ട്.\nസല്ലുവിന്റെ സിനിമാ ജീവിതത്തിലെ നാഴികകല്ലായി മാറിയ ചിത്രമാണ് ബജ്രംഗി ഭായിജാന്. കബീര് ഖാന് സംവിധാനം ചെയ്ത ഈ ചിത്രവും ഓസ്‌കാറിനായി മത്സരിക്കുന്നുണ്ട്.\nറെക്കോര്‍ഡ് കലക്ഷന് സ്വന്തമാക്കിയ അമിതാഭ് ബച്ചന്റെ പികു എന്ന ചിത്രവും മത്സരരംഗത്തുണ്ട്. ദീപിക പദുക്കോണ്,ഇര്‍ഫാന് ഖാന് തുടങ്ങിയവരാണ് ചിത്രത്തില് പ്രധാനവേഷങ്ങളില് എത്തിയത്.\nഅനുഷാക ശര്‍മ്മയുടെ ആക്ഷന് ത്രില്ലര് എന്‍എച്ച്10 എന്ന ചിത്രവും ഓസ്‌കാറിനായി മത്സരിക്കുന്നുണ്ട്.\nഅക്ഷയ് കുമാറിനെ നായകനാക്കി നീരജ് പാണ്ഡേ സംവിധാനം ചെയ്ത ചിത്രം ബേബിയും മത്സരിക്കും.\nഒട്ടേറെ അവാര്‍ഡുകള് വാരി കൂട്ടിയ നീരജ് ഗെയ്‌വാന്റെ മസ്സാന് എന്ന ചിത്രവും ഓസ്‌കാര് മത്സരരംഗത്തുണ്ട്.\nഇര്‍ഫാന് ഖാന് സിഖ് പിതാവിന്റെ വേഷത്തില് എത്തി പ്രേക്ഷകരെ ഞെട്ടിപ്പിച്ച ചിത്രമാണ് ക്വിസ്സ.\nഷാഹിദ് കപൂറിന്റെ ഹൈദര് എന്ന ചിത്രവും ഓസ്‌കാറിനായി മത്സരിക്കുന്നുണ്ട്. വിശാല് ഭരദ്വാജ് സംവിധാനം ചെയ്ത ചിത്രമാണ് ഹൈദര്.\nRead more about: oscar bollywood award film baahubali pk court bajrangi bhaijaan ഓസ്‌കാര് ബോളിവുഡ് ഇന്ത്യ അവാര്‍ഡ് സിനിമ ബാഹുബലി പികെ\nThe Film Federation of India will soon announce India’s official entry to the 88th Academy Awards.


‘വിശക്കുന്ന മനുഷ്യാ, പുസ്തകം കയ്യിലെടുക്കൂ; അതൊരായുധമാണ്’ | Libraries in Calicut | literature | Manoramaonline\n‘വിശക്കുന്ന മനുഷ്യാ, പുസ്തകം കയ്യിലെടുക്കൂ; അതൊരായുധമാണ്’\nവി. മിത്രൻ June 18, 2019 02:40 PM IST\nജൂൺ 19. വായനദിനം.\nവായിക്കാതെ ജീവിക്കാനാവില്ലെന്ന് തിരിച്ചറിഞ്ഞവരുടെ നഗരമാണ് കോഴിക്കോട്.\nകോഴിക്കോട് പബ്ളിക് ലൈബ്ര‍റി ആൻഡ് റിസർച്ച് സെന്റർ\n‘വിശക്കുന്ന മനുഷ്യാ, പുസ്തകം കയ്യിലെടുക്കൂ; അതൊരായുധമാണ്’ എന്നു പറഞ്ഞത് ബ്രെഹ്താണ്. വായനയാണ് ജീവിതം, വായനയാണ് ലോകം; അതു തിരിച്ചറിഞ്ഞവരാണ് കോഴിക്കോട്ടുകാർ.\nഎൽ.കെ.അദ്വാനി എഴുപതുകളിൽ ജനസംഘത്തിന്റെ നേതാവായിരിക്കെ കോഴിക്കോട്ടെത്തിയ അനുഭവം ഒരിക്കൽ പറഞ്ഞിട്ടുണ്ട്. റെയിൽവേസ്റ്റേഷനിൽ വന്നിറങ്ങി ഒരു സൈക്കിൾ റിക്ഷയിൽ കയറി, ചാലപ്പുറത്തേക്ക് പോവണമെന്നു പറഞ്ഞു. റിക്ഷക്കാരൻ വായിച്ചുകൊണ്ടിരുന്ന പത്രത്തിൽനിന്ന് ഒന്നു തലയുയർത്തി അദ്വാനിയോട് പറഞ്ഞു: ‘അൽപം കാത്തുനിൽക്കൂ, ഇതൊന്നു വായിച്ചുതീരട്ടെ’. സാധാരണക്കാരൻ പോലും വായനയെ സ്നേഹിക്കുന്ന മറ്റൊരു നഗരം ഇന്ത്യയിലില്ലെന്നാണ് അദ്വാനി പറഞ്ഞത്.\nപഴയ തിരുവിതാംകൂറിൽ ഗ്രന്ഥശാലാ സംഘത്തിലൂടെ വായനയ്ക്ക് പുതുഊർജം പകർന്നു നൽകിയത് പി.എൻ. പണിക്കരാണ്. എന്നാൽ അക്കാലത്ത് ബ്രിട്ടീഷ് ഇന്ത്യയുടെ ഭാഗമായിരുന്ന നമ്മുടെ നാട്ടിൽ വായനയാണ് ഇന്ത്യൻ ദേശീയതയുടെ തീ ആളിക്കത്തിച്ചത്. ഓരോ പുസ്തകവും സ്വാതന്ത്ര്യസമരത്തിന്റെ ചൂടേറ്റാനുള്ള വിറകായിമാറിയ കാലം.\nഇന്നാട്ടിലെ ഓരോ ഗ്രാമത്തിലും പുതുപുതു വായനശാലകൾ പിറവിയെടുത്തു. അറിവിന്റെ അഗ്നി ചിന്തയ്ക്കു വഴികാട്ടട്ടെ എന്ന ആശയവുമായാണ് പഴമക്കാർ ഓരോ വായനശാലയ്ക്കും പേരിട്ടതുപോലും. അങ്ങനെ സൻമാർഗദർശിനിയും ദേശപോഷിണിയുമൊക്കെ പിറന്നുവീണു.\nജില്ലാ ലൈബ്രറി കൗൺസിലിനു കീഴിൽ 546 ലൈബ്രറികളാണ് ഇപ്പോഴുള്ളത്. ഇവയിൽ ഒട്ടുമിക്ക ലൈബ്രറികളിലും 100 മുതൽ 3000 വരെ അംഗങ്ങളുണ്ട്. ഓരോ ലൈബ്രറിയിലും 600 സജീവ അംഗങ്ങളെങ്കിലുമുണ്ട്. റഫറൻസ് ലൈബ്രറികൾ, ഗ്രാമീണതലത്തിലുള്ള അനേകം വായനശാലകൾ, സ്വകാര്യ ലൈബ്രറികൾ തുടങ്ങി നൂറിലധികം ലൈബ്രറികൾ വേറെയുമുണ്ട്.\nഗാന്ധിറോഡ് സൻമാർഗദർശിനി, കുതിരവട്ടം ദേശപോഷിണി, കണ്ണാടിക്കൽ നേതാജി, ഗോവിന്ദപുരം പബ്ലിക് ലൈബ്രറി, മലാപ്പറമ്പ് ദേശോദ്ധാരിണി, പുതിയറ സെൻഗുപ്ത ലൈബ്രറി, മാനാഞ്ചിറ സ്റ്റേറ്റ് ലൈബ്രറി (പഴയ സെൻട്രൽ ലൈബ്രറി), പന്നിയങ്കര പബ്ലിക് ലൈബ്രറി, ചാവറ ലൈബ്രറി, കോവൂർ വായനശാല, എലത്തൂർ പബ്ലിക് ലൈബ്രറി, എരഞ്ഞിപ്പാലം വാഗ്ഭടാനനന്ദ ലൈബ്രറി, കാരപ്പറമ്പ് ജ്ഞാനകൗമുദി തുടങ്ങി എത്രയെത്ര വായനശാലകൾ.\nനാലു ചുമരിനുള്ളിലെ മരയലമാരകളിൽ എത്രയെത്ര പുസ്തകങ്ങളാണ് നിരന്നിരിക്കുന്നത്. അവയിലെ അനേകായിരം അക്ഷരങ്ങളിലൂടെ എത്രയെത്ര തലമുറകളാണ് കടന്നുപോയത്. വായന മരിച്ചു എന്നു പറയുന്നവർക്കു തെറ്റി. വായിക്കാതെ ജീവിക്കാനാവില്ല എന്ന് തിരിച്ചറിയുകയാണ് ഈ തലമുറ.\nക്രൂരതകളുടെ ലോകത്ത് മനുഷ്യനെ മനുഷ്യനാക്കാനും അറിവിലൂടെ പുതുവഴി തെളിക്കാനും വായനയ്ക്കേ കഴിയൂ. പ്രിയപ്പെട്ട വായനക്കാർക്ക് വായനാദിനാശംസകൾ.\nകുണ്ടൂപ്പറമ്പ് യൂണിയൻ വായനശാല.\n50 വർഷം മുൻപ് പി.എൻ പണിക്കർ സന്ദർശിച്ചതിന്റെ ഓർമ പുതുക്കുകയാണ് കുണ്ടൂപ്പറമ്പ് യൂണിയൻ വായനശാല. 1969ലാണ് പി.എൻ. പണിക്കർ യൂണിയൻ വായനശാലയുടെ പുതിയ കെട്ടിടത്തിനു തറക്കല്ലിടാൻ കുണ്ടൂപ്പറമ്പിൽ വന്നത്. പണിപൂർത്തിയായ കെട്ടിടം 1973ൽ ഉദ്ഘാടനം ചെയ്തു.\nകുണ്ടൂപ്പറമ്പിലെ പാറപ്പുറത്ത് വൈകുന്നേരങ്ങളിൽ വന്നിരുന്ന് ദേശീയ രാഷ്ട്രീയം ചർച്ച ചെയ്യുന്ന ഒരുകൂട്ടം ചെറുപ്പക്കാരുണ്ടായിരുന്നു. ഗാന്ധിജിയെ ബ്രിട്ടീഷുകാർ മർദ്ദിച്ചതുകേട്ട് ചോരതിളച്ച യുവാക്കൾ. അവർ 1931ലാണ് തങ്ങളുടെ നാട്ടിൽ ഒരു ലൈബ്രറി തുടങ്ങാൻ തീരുമാനിച്ചതെന്ന് ഇപ്പോഴത്തെ പ്രസിഡന്റ് എം.സി. സുദേഷ്കുമാർ പറഞ്ഞു.\nപുതുപ്പറമ്പത്ത് അപ്പുറൈറ്ററായിരുന്നു ആദ്യ പ്രസിഡന്റ്. പി. കേളൻമാസ്റ്ററായിരുന്നു സെക്രട്ടറി.\nനിലവിൽ 15000 പുസ്തകങ്ങളാണ് ലൈബ്രറിയിലുള്ളത്. ലൈബ്രറിയോടു ചേർന്ന് നഴ്സറി സ്കൂൾ, പ്ലേസ്കൂൾ, ചിത്രരചന ക്ലാസ്, സംഗീതക്ലാസ് തുടങ്ങിയവയും നടക്കുന്നു\nപുസ്തകം പോലെ ഒരു ഓർമ\nകോഴിക്കോട് ഗാന്ധിറോഡ് സൻമാർഗ ദർശിനി ലൈബ്ര‍റി ആൻഡ് റീഡിങ് റൂം.\n1934 ജനുവരി 11ന് വൈകിട്ട് 5.40. കടപ്പുറത്തെ പ്രസംഗവേദിയിലേക്ക് കാറിൽ യാത്ര ചെയ്യവെയാണ് ഗാന്ധിജി വഴിയരികിലെ വായനശാലയിൽ തന്നെക്കാത്തുനിൽക്കുന്ന വൻജനക്കൂട്ടത്തെ കണ്ടത്. അവിടെയിറങ്ങി വായനശാലയിലെത്തി. അകത്തെ മേശപ്പുറത്തുകയറിയിരുന്ന് പ്രവർത്തകരോട് ആവേശപൂർവം പ്രസംഗിച്ചു. വായനശാലാ പ്രവർത്തകർ 101 രൂപയടങ്ങിയ പണക്കിഴി സമരത്തിനുശക്തിപകരാൻ ഗാന്ധിജിക്കു സമ്മാനിച്ചു.\nഓർമകളിൽ തിളങ്ങിനിൽക്കുന്ന ആ അധ്യായമാണ് കോഴിക്കോട് ഗാന്ധിറോഡിലെ സൻമാർഗദർശിനി വായനശാല പങ്കുവയ്ക്കുന്നത്. കോഴിക്കോട്ടെ ആദ്യവായനശാലകളിൽ ഒന്നാണ് സൻമാർഗദർശിനി.\n1929 ജനുവരി ആറിനു ചക്യാട്ട് ഗോപാലന്റെ വീട്ടിൽ ചേർന്ന യോഗത്തിലാണ് സൻമാർഗ ദർശിനി വായനശാല രൂപം കൊണ്ടത്. ആ യോഗത്തിൽ വാഗ്ഭടാനന്ദ ഗുരുദേവനാണ് വായനശാല ഉദ്ഘാടനം ചെയ്തത്. ആദ്യ പ്രസിഡന്റ് നല്ലാടത്ത് ചോയിക്കുട്ടി ക്വിറ്റ് ഇന്ത്യാ സമരകാലത്ത് ജയിലിലായി.\nസ്വാതന്ത്ര്യ സമരത്തിൽ കോഴിക്കോട്ടെ ആദ്യരക്തസാക്ഷി സൻമാർഗദർശിനി വായനശാലാ പ്രവർത്തകൻ പി. കെ. പണിക്കരാണ്.\nകോഴിക്കോട് ദേശോദ്ധാരിണി വായനശാല.\nദേശോദ്ധാരിണി എന്നാൽ ഒരു ലൈബ്രറിയാണ്, ഒരു സ്ഥലനാമവുമാണ്. മലാപ്പറമ്പ് ദേശോദ്ധാരിണി വായനശാല നാടിന്റെ അറിവും അടയാളവുമായത് ഇങ്ങനെയാണ്. 1947ലാണ് ദേശോദ്ധാരിണി വായനശാലയ്ക്ക് തുടക്കമിട്ടത്. ചരിത്രത്തിനൊപ്പം നടന്ന ഈ കെട്ടിടം എത്രകാലം നിൽക്കുമെന്ന ആശങ്കയാണ് ഇപ്പോൾ നാട്ടുകാരെ അലട്ടുന്നത്. വെള്ളിമാടുകുന്ന്–മാനാഞ്ചിറ റോഡ് വീതികൂട്ടലിന്റെ ഭാഗമായി ഈ കെട്ടിടം പൊളിച്ചുനീക്കും. ലൈബ്രറി മാറ്റി സ്ഥാപിക്കാനുള്ള ഒരുക്കങ്ങൾ തകൃതിയായി നടക്കുകയാണ്.\nകുതിരവട്ടം ദേശപോഷിണി ലൈബ്ര‍റി\nകലയും കാലവും കടന്നുവന്ന പടവുകളാണ് കുതിരവട്ടം ദേശപോഷിണി വായനശാലയുടേത്. കുഞ്ഞാണ്ടിയും നെല്ലിക്കോട് ഭാസ്കരനും കുതിരവട്ടം പപ്പുവും വാസുപ്രദീപുമടക്കമുള്ള കലാകാരൻമാർ ദേശപോഷിണിയുടെ നാടകവേദികളിൽനിന്ന് വളർന്നു വന്നവരാണ്. പക്ഷേ ഈ ഡിജിറ്റൽ കാലത്ത് ദേശപോഷിണിയുടെ മഹത്വം മറ്റൊന്നാണ്. ജില്ലയിൽ അത്യാധുനിക ഡിജിറ്റൽ സംവിധാനങ്ങൾ ഉപയോഗിക്കുന്ന ലൈബ്രറിയാണ് ദേശപോഷിണി.\n1937ൽ 438 പുസ്തകങ്ങളുമായാണ് ദേശപോഷിണി തുടങ്ങിയത്. എന്നാൽ ഇന്ന്2കെട്ടിടങ്ങളിലായി പരന്നു കിടക്കുന്ന 49000 പുസ്തകങ്ങളുടെ ശേഖരമാണ് ലൈബ്രറിയിലുള്ളത്.2ലക്ഷം ഡിജിറ്റൽ പുസ്തകങ്ങളുടെ ശേഖരമുണ്ട്.\n2005ലാണ് ലൈബ്രറി പൂർണമായും ഡിജിറ്റലൈസ് ചെയ്തത്. കിൻഡിൽ ഇ–വായനക്കാർക്കായി അംഗത്വവും ഇ–പുസ്തകങ്ങളുമുള്ള മറ്റേതെങ്കിലും ലൈബ്രറി സംസ്ഥാനത്തുണ്ടോ എന്നത് സംശയമാണ്. ലൈബ്രറിയിൽ5കിൻഡിലുകളും സജ്ജീകരിച്ചിട്ടുണ്ട്.\nകേരളം പിറക്കുന്നതിനു മുൻപ് ഐക്യകേരളം\nകോഴിക്കോട് ചക്കോരത്തുകുളം ഐക്യകേരള റീഡിങ് റൂം ആൻഡ് ലൈബ്ര‍റി\nഐക്യകേരളം പിറന്നത് 1957ലാണ്. എന്നാൽ കോഴിക്കോട്ട് ഐക്യകേരളമെന്ന പേരിൽ ലൈബ്രറി തുറന്നത് 1934 സെപ്റ്റംബർ 16നാണ്. തിരുവിതാംകൂറും കൊച്ചിയും മലബാറും തുന്നിച്ചേർത്ത് ഐക്യകേരളം രൂപപ്പെടുമെന്ന് ആർക്കും ഉറപ്പില്ലാത്ത ആ കാലത്ത് ലൈബ്രറിക്ക് ഐക്യകേരളമെന്നു പേരിട്ടതിൽ ഒരു ദീർഘവീക്ഷണമില്ലേ? ആഴമുള്ള വായനയിലൂടെ പഴമക്കാർ നേടിയ കരുത്താണ് ഒരുപക്ഷേ കേരളത്തിലേക്കുള്ള വഴി തെളിച്ചത്.\nബ്രിട്ടീഷ് ഭരണത്തിനെതിരായ പോരാട്ടത്തിൽ സജീവമായിരുന്ന ഒരുകൂട്ടം ചെറുപ്പക്കാരാണ് ചക്കോരത്തുകുളം ഐക്യകേരള ലൈബ്രറി രൂപീകരിച്ചത്. അരങ്ങിൽ ദാമോദരൻ പ്രസിഡന്റും മേയന ദാമോദരൻ സെക്രട്ടറിയുമായാണ് 20 അംഗ കമ്മിറ്റി രൂപീകരിച്ചത്. പിന്നീട് ക്വിറ്റ് ഇന്ത്യാ സമരത്തിൽ പങ്കെടുത്ത് അരങ്ങിൽ ദാമോദരൻ ഏറെക്കാലം ജയിലിലായി. ഇന്ന് 1800 അംഗങ്ങളുണ്ട് ലൈബ്രറിക്ക്. 20000 പുസ്തകങ്ങളുണ്ട്. വീടുകളിലേക്ക് പുസ്തകമെത്തിക്കുന്ന സഞ്ചരിക്കുന്ന ലൈബ്രറിയുമുണ്ട്. നഴ്സറി ക്ലാസ്, പരീക്ഷപരിശീലനക്ലാസ്, മുതിർന്ന പൗരൻമാരുടെ വേദി തുടങ്ങി വൈവിധ്യമാർന്ന പരിപാടികളാണ് ഇപ്പോഴുള്ളതെന്ന് സെക്രട്ടറി എൻ. മുരളീധരൻ പറഞ്ഞു. സാഹിത്യ അക്കാദമി പുരസ്കാര ജേതാവും നോവലിസ്റ്റുമായ യു.കെ. കുമാരനാണ് ഇപ്പോൾ വായനശാലയുടെ പ്രസിഡന്റ്.


കൊല്ലം ചിതറയിൽ പി.പി കിറ്റ് ധരിച്ചെത്തിയ മോഷ്ടാക്കൾ വീടിൻറെ കാർപോർചിൽ ഇരുന്ന ബൈക്ക് മോഷ്ടിച്ചു.In Kollam Chithara, thieves wearing PP kits stoleabike from the car porch of the house.Punalur News \nഹോം Kollam കൊല്ലം ചിതറയിൽ പി.പി കിറ്റ് ധരിച്ചെത്തിയ മോഷ്ടാക്കൾ വീടിൻറെ കാർപോർചിൽ ഇരുന്ന ബൈക്ക് മോഷ്ടിച്ചു.In Kollam Chithara, thieves wearing PP kits stoleabike from the car porch of the house.\nകൊല്ലം ചിതറയിൽ പി.പി കിറ്റ് ധരിച്ചെത്തിയ മോഷ്ടാക്കൾ വീടിൻറെ കാർപോർചിൽ ഇരുന്ന ബൈക്ക് മോഷ്ടിച്ചു.In Kollam Chithara, thieves wearing PP kits stoleabike from the car porch of the house.\nപി.പി കിറ്റ്ധരിച്ച് മോഷണം കൊല്ലം ചിതറയിൽ പി.പി കിറ്റ് ധരിച്ചെത്തിയ മോഷ്ടാക്കൾ വീടിൻറെ കാർപോർചിൽ ഇരുന്ന ബൈക്ക് മോഷ്ടിച്ചു.\nമറ്റൊരു വാഹനം വരുന്നത് കണ്ടു 200 മീറ്റർ അകലെ ബൈക്ക് ഉപേക്ഷിച്ച് മോഷ്ടാക്കൾ രക്ഷപ്പെട്ടു.\nചിതറ കിഴക്കുംഭാഗം ബൗണ്ടർ മുക്കിൽ സുധീറിന്റെ ബൈക്ക് ആണ് കഴിഞ്ഞ ദിവസം രാത്രി പി. പി കിറ്റ് ധരിച്ചെത്തിയ മോഷ്ടാക്കൾ മോഷ്ടിച്ചു കടത്തുവാന് ശ്രമം നടത്തിയത്.\nസുധീറിന്റ വീട്ടിൽ നിന്നും ബൈക്ക് കൊണ്ടു പോകാൻ ബുദ്ധിമുട്ടുള്ളതുകൊണ്ട്.സുഹൃത്തിൻറെ വീടിൻറെ കാർ പോർച്ചിലാണ് ബൈക്ക് സൂക്ഷിച്ചിരുന്നത്. ഇന്നലെ വെളുപ്പിനെ മൂന്ന് മണിയോടെ പി. പി കിറ്റ് ധരിച്ചെത്തിയ രണ്ടുപേർ കാർ പോർചിൽ നിന്നും വാഹനത്തിന്റെ ലോക്ക് ഒടിച്ചു ബൈക്ക് ഉരുട്ടി കൊണ്ടു പോകുന്ന ദൃശ്യങ്ങൾ സമീപത്തെ വീട്ടിലെ സിസിടിവി ക്യാമറയിൽ പതിഞ്ഞിട്ടുണ്ട്.\nരാവിലെ ബൈക്ക് കാണാത്തത്തിനെ തുടർന്ന് നടത്തിയ അന്വേഷണത്തിലാണ് 200 മീറ്ററോളം അകലെ റോഡിന്റെ വശത്ത് ഉപേക്ഷിച്ച നിലയിൽ കണ്ടെത്തിയത്.\nതുടർന്ന് ചിതറ പോലീസിൽ പരാതി നൽകുകയും ചിതറ എസ്ഐ അജയന്റെ നേതൃത്വത്തിലുള്ള പോലീസ് സംഘം സ്ഥലത്തെത്തി അന്വേഷണം നടത്തുകയും സമീപത്തെ സിസിടിവികൾ പരിശോധന നടത്തി പ്രതികളെ പിടികൂടാനുള്ള തീവ്രശ്രമത്തിലാണ് പോലീസ്.


Tuesday 14 November 2017 7:43 pm IST\nആലപ്പുഴ: ആര് ബ്‌ളോക്കിലെ ഇപ്പോഴത്തെ അവസ്ഥയ്ക്ക് കാരണം പദ്ധതി നടത്തിപ്പിലെ വീഴ്ചയെന്ന് ചൂണ്ടി കാണിക്കപ്പെടുന്നു. നാലുവശവും വെള്ളത്താല് ചുറ്റപ്പെട്ട 1,450 ഏക്കറുള്ള ആര് ബ്‌ളോക്കില് 31 വീടുകളാണുള്ളത്. കെട്ടികിടക്കുന്ന വെള്ളം വറ്റിക്കുന്നതിനായി 21 മോട്ടോറുകളാണ് ഇവിടെ സ്ഥാപിച്ചിരുന്നത്. എന്നാല് കാലാകാലങ്ങളില് ആവശ്യമായ അറ്റകുറ്റപ്പണികള് നടത്താത്തതിനെ തുടര്‍ന്ന് ഈ മോട്ടോറുകള് പലതും പ്രവര്‍ത്തനരഹിതമായി. ഇതിനാല് 2014ല് ആര് ബ്‌ളോക്ക് പൂര്‍ണമായും വെള്ളത്തില് മുങ്ങിയിരുന്നു. അന്ന് ആര് ബ്‌ളോക്കിന്റെ അവസ്ഥ മനസ്സിലാക്കി കളക്ടര് എന്. പത്മകുമാര് കുട്ടനാട് പാക്കേജിലും ആര്‍കെവൈ പദ്ധതിയിലുമായി ആര് ബ്‌ളോക്കിന്റെ വികസനത്തിനായി 16 കോടി രൂപയുടെ നിര്‍മാണപ്രവൃത്തികളാണ് അനുവദിച്ചു. എന്നാല് അനുവദിച്ച പ്രവൃത്തികള് പാതിവഴിയില് നിലച്ചതിനെ തുടര്‍ന്നാണ് മാസങ്ങളായി ഇവിടം വെള്ളത്തില് മുങ്ങാന് കാരണമായത്. ഇവിടെ സ്ഥാപിച്ച 60 വര്‍ഷം പഴക്കമുള്ള പമ്പില് ഒരെണ്ണം മാത്രമാണ് പ്രവര്‍ത്തിക്കുന്നത്. ആര് ബ്‌ളോക്കിലേക്ക് അനുവദിച്ച കോടിക്കണക്കിനു രൂപയുടെ പ്രവര്‍ത്തികള് പൂര്‍ത്തിയാക്കാന് കഴിയാത്തതില് ദുരൂഹതയുണ്ട്. കുട്ടനാട് പാക്കേജില് ആറുകോടി 73 ലക്ഷം രൂപയും ആര്‍കെവിവൈ പദ്ധതിയില് 10,42,80,118 രൂപയുമാണ് വിവിധ പ്രവര്‍ത്തികള്‍ക്കായി അനുവദിച്ചത്. ആര് ബ്‌ളോക്കിന്റെ പുറംബണ്ട് 11 കിലോമീറ്റര് നീളം മൂന്നുമീറ്റര് വീതിയില് കട്ടയും ഗ്രാവലും ഉപയോഗിച്ചു ഉയര്‍ത്തുന്നതിന് രണ്ടുകോടി 37 ലക്ഷം രൂപയും നിലവിലെ കല്ലുകെട്ടുകള് പൊളിഞ്ഞഭാഗം കല്ലുകെട്ടുന്നതിന് 68 ലക്ഷവും ആര് ബ്‌ളോക്കിനെ എട്ടായി ഭാഗിച്ചു പുറത്തെ ജലനിരപ്പിനു സമമായി ഡിവൈഡിങ് ബണ്ടുകള് മൂന്നുമീറ്റര് വീതിയില് നിര്‍മിച്ചു കയര് ഭൂവസ്ത്രം വിരിക്കുന്നതിനു മൂന്നുകോടി 60 ലക്ഷം രൂപയും അനുവദിച്ചു. ആര്‍കെവിവൈയില് ഉള്‍പ്പെടുത്തിയത് പഴയതും നിലവിലുള്ളതുമായ മോട്ടോര് പമ്പുകള് മാറ്റി പുതിയ 23 മോട്ടോര്‍പമ്പുകള് വാങ്ങുന്നതിന് 5,29,15,818 രൂപയും നിലവിലുള്ള മോട്ടോര് ചാലുകള് ആഴംകൂട്ടാന് 1,93,39,000 രൂപയും മോട്ടോര് ഷെഡ് മെയിന്റനന്‍സ് ചെയ്യുന്നതിന് 57,75,000, മോട്ടോര്‍തറ ഉയര്‍ത്തി നിര്‍മ്മിക്കുന്നതിന് 75 ലക്ഷവും പുതിയ പമ്പുസെറ്റുകള് സ്ഥാപിക്കുന്നതിന് 51 ലക്ഷവുമാണ് അനുവദിച്ചിരുന്നത്. എന്നാല് ഇതിന്റെ പത്തു ശതമാനം പ്രവര്‍ത്തികള് പോലും പൂര്‍ത്തീകരിക്കപ്പെട്ടില്ല. ഇതിനെതിരെ പ്രദേശവാസികള് മുഖ്യമന്ത്രി, കലക്ടര്, വിജിലന്‍സിലും പരാതി നല്‍കിയിരിക്കുകയാണ്. പാക്കേജില്‍പെടുത്തിയ കല്ലുകെട്ട് നിര്‍മ്മാണം 70 ശതമാനവും 11 കിലോമീറ്റര് ബണ്ടുനിര്‍മാണം കട്ട ഇറക്കി ബണ്ടുയര്‍ത്തി. മറ്റൊന്നും ചെയ്തിട്ടില്ല. ഇതും പാതിവഴിയില് നിലച്ചിരിക്കുകയാണ്. മാസങ്ങളോളം വെള്ളംപൊങ്ങിയ നിലയില് കഴിയുന്ന ഇവിടുത്തെ ആളുകള്‍ക്ക് പകര്‍ച്ചവ്യാധി അടക്കമുള്ള രോഗങ്ങള് പിടിപെട്ട അവസ്ഥയില് വെള്ളം വറ്റിക്കുന്നതിന് അടിയന്തരനടപടികള് സ്വീകരിക്കണമെന്നാണ് ആവശ്യം ഉയരുന്നത്.\nകേളംമൂല പാടശേഖരത്തിലെ പുറംബണ്ട് നിര്‍മ്മാണം നിലച്ചു\nശുദ്ധജല പദ്ധതികളുടെ ടെന്‍ഡര് പൂര്‍ത്തിയായി


Maduraraja imporatant scenes spreading in socail media - Malayalam Filmibeat\nരാജയുടെ എന്‍ട്രിയും സണ്ണി ലിയോണിന്‍റെ നൃത്തവും ലീക്കായി? പരിഭ്രാന്തിയോടെ ആരാധകര്! കാണൂ!\nനീണ്ട നാളത്തെ കാത്തിരിപ്പിന് വിരാമമിട്ട് പ്രേക്ഷകര്‍ക്ക് മുന്നിലേക്കെത്തിയിരിക്കുകയാണ് മധുരരാജ. രാജയുടെ കൊലകൊല്ലി വരവിനെ ഏറ്റെടുത്തിരിക്കുകയാണ് പ്രേക്ഷകര്. പ്രഖ്യാപനവേള മുതല്‍ത്തന്നെ വാര്‍ത്തകളില് നിറഞ്ഞുനിന്ന സിനിമയായിരുന്നു ഇത്. പോക്കിരിരാജയായി മമ്മൂട്ടി അവതരിച്ചപ്പോള് ഗംഭീര സ്വീകരണമായിരുന്നു ലഭിച്ചത്. പ്രേക്ഷകരെ രസിപ്പിക്കുന്ന തരത്തിലുള്ള സിനിമയ്ക്ക് ഗംഭീര സ്വീകരണമായിരുന്നു ലഭിച്ചത്. സിനിമയിലെ ഓരോ കഥാപാത്രവും പ്രേക്ഷക മനസ്സില് നിറഞ്ഞുനിന്നിരുന്നു. ചിത്രത്തിലെ ഹാസ്യ രംഗങ്ങള് കണ്ട് മനസ്സറിഞ്ഞ് ചിരിച്ചാണ് ഓരോ പ്രേക്ഷകനും തിയേറ്ററില് നിന്നും ഇറങ്ങിയത്.\nലൂസിഫറിന്‍റെ അത്ര ഓളമില്ല? വിമര്‍ശകന്‍റെ വായടപ്പിച്ച് മമ്മൂട്ടി ആരാധകര്! ചോദിച്ച് വാങ്ങിയ പണി!കാണൂ\n9 വര്‍ഷത്തിന് ശേഷം മധുരയില് നിന്നുമാണ് രജയെത്തിയത്. കേരളം തന്നെ വേണമെന്നില്ല, എവിടെ നിന്നായാലും രാജ മാസ്സാണെന്നാണ് ആരാധകര് പറയുന്നത്. നിറഞ്ഞ സദസ്സുകളില് പ്രദര്‍ശനം തുടരുകയാണ് ചിത്രം. ആദ്യ പകുതി കഴിയുന്നതിനിടയിലാണ് രാജയുടെ എന്‍ട്രി വീഡിയോയും സമൂഹ മാധ്യമങ്ങളിലൂടെ പ്രചരിച്ചത്. ഇത്തരത്തിലുള്ള എല്ലാ നീക്കങ്ങളേയും ചെറുക്കണമെന്ന് അണിയറപ്രവര്‍ത്തകരും ഫാന്‍സ് പ്രവര്‍ത്തകരുമൊക്കെ വ്യക്തമാക്കിയിരുന്നുവെങ്കിലും രംഗങ്ങള് ലീക്കായി എന്ന റിപ്പോര്‍ട്ടുകളാണ് പുറത്തുവന്നിട്ടുള്ളത്.\nരാജയുടെ ബ്രഹ്മാണ്ഡ വരവിന്റെ വീഡിയോ ഗ്രൂപ്പുകളിലൂടെ പ്രചരിക്കുന്നുണ്ടെന്ന വിവരം പുറത്തുവിട്ടത് ഫാന്‍സ് പ്രവര്‍ത്തകരാണ്. ഇതിനായി ഇടപെടണമെന്നും പെട്ടെന്ന് തന്നെ ഇത് തടയണമെന്നും വ്യക്തമാക്കിയുള്ള പോസ്റ്റ് ഗ്രൂപ്പുകളിലാണ് ആദ്യം പ്രത്യക്ഷപ്പെട്ടത്. സിനിമയുടെ അണിയറപ്രവര്‍ത്തകരുടെ നിര്‍ദേശത്തെ കാറ്റില് പറത്തിയാണ് ഇത്തരമൊരു നീക്കം നടത്തിയത്. ഇത്തരത്തിലുള്ള സംഭവം കണ്ടാല് സൈബര് സെല്ലില് വിളിച്ച് പറയാനും ലിങ്ക് വാട്‌സപിലൂടെ നല്‍കാനുമായിരുന്നു അണിയറപ്രവര്‍ത്തകര് നിര്‍ദേശിച്ചത്.\nസൈബര് സെല്ലിലേക്ക് വിളിച്ചുവെങ്കിലും പ്രതികരണില്ലെന്നുമുള്ള പോസ്റ്റും ഗ്രൂപ്പുകളിലുണ്ട്. തിയേറ്ററുകളില് നിന്നും മൊബൈലിലൂടെ സിനിമ പകര്‍ത്തുന്നത് ശിക്ഷാര്‍ഹമാണെന്നിരിക്കെ എങ്ങനെ ഈ രംഗം പുറത്തുവന്നുവെന്ന ചോദ്യമുന്നയിച്ചാണ് ആരാധകരെത്തിയിട്ടുള്ളത്. വ്യാജ പതിപ്പ് ഭീഷണിയെ തുരത്താനുള്ള നീക്കങ്ങള് വളരെ മുന്‍പ് തന്നെ തുടങ്ങിയിരുന്നുവെങ്കിലും ഇന്നും അത് ഫലവത്തായിട്ടില്ല. സിനിമാവ്യവസായത്തെ തന്നെ ഒന്നടങ്കം കാര്‍ന്നുതിന്നുന്ന ഭീഷണിയായി മാറിയിരിക്കുകയാണ് ഇത്തരത്തിലുള്ള സൈറ്റുകള്.\nസണ്ണി ലിയോണിനൊപ്പമുള്ള നൃത്തരംഗവും\nസിനിമയിലെ പ്രധാന പ്രത്യേകളിലൊന്നായ സണ്ണി ലിയോണിന്റെ നൃത്തരംഗവും സോഷ്യല് മീഡിയയിലൂടെ പ്രചരിക്കുന്നുണ്ട്. ബോലുവിഡിന്റെ ഹരമായി മാറിയ സണ്ണി മധുരരാജയ്ക്കായി എത്തുന്നുവെന്ന് കേട്ടപ്പോള് മുതലേ ആരാധകര് ആവേശത്തിലായിരുന്നു. സണ്ണി ലിയോണിനൊപ്പമുള്ള രാജയുടെ ചിത്രങ്ങള് സോഷ്യല് മീഡിയയിലൂടെ വൈറലായിരുന്നു. ഔദ്യോഗികമായി തങ്ങള് ചിത്രങ്ങളൊന്നും പുറത്തുവിട്ടിരുന്നില്ലെന്ന് വ്യക്തമാക്കി സംവിധായകനും രംഗത്തെത്തിയിരുന്നു. ഇപ്പോഴിതാ സണ്ണി ലിയോണിന്റെ നൃത്തരംഗവും സമൂഹ മാധ്യമങ്ങളിലൂടെ പ്രചരിച്ചുകൊണ്ടിരിക്കുകയാണ്.\nരാജയുടെ എന്‍ട്രി വീഡിയോയും സമൂഹ മാധ്യമങ്ങളിലൂടെ പ്രചരിക്കുന്നുണ്ട്. പലയിടങ്ങളിലും ഷോ പൂര്‍ത്തിയാവുന്നതേയുള്ളൂ, അതിനിടയിലാണ് ഇത്തരത്തില് സുപ്രധാന രംഗങ്ങളും ലീക്കായിട്ടുള്ളത്. നീണ്ട നാളത്തെ കാത്തിരിപ്പിനൊടുവില് തിയേറ്ററുകളിലേക്കെത്തിയ സിനിമയിലെ സുപ്രധാന രംഗങ്ങളാണ് പ്രചരിച്ചുകൊണ്ടിരിക്കുന്നത്. ഫാന്‍സ് ഭേദമന്യേ ഇത്തരത്തിലുള്ള നീക്കങ്ങള്‍ക്കെതിരെ പ്രതികരിക്കണമെന്നാണ് സോഷ്യല് മീഡിയ പറയുന്നത്. അണിയറപ്രവര്‍ത്തകരുടെ അഹോരാത്രമുള്ള പ്രയത്‌നത്തിനൊടുവിലാണ് ഒരു സിനിമ തിയേറ്ററുകളിലേക്കെത്തുന്നത്.\nആദ്യ പകുതി കഴിഞ്ഞപ്പോള്‍ത്തന്നെ മികച്ച പ്രതികരണമാണ് പുറത്തുവരുന്നത്. പ്രേക്ഷകരെ രസിപ്പിക്കുന്ന തരത്തില് തന്നെയായിരിക്കും സിനിമയെന്നുള്ള അണിയറപ്രവര്‍ത്തകരുടെ വാക്കുകളെ ശരിവെക്കുകയാണ് പ്രേക്ഷകരും. കുട്ടികള്‍ക്കും കുടുംബ പ്രേക്ഷകര്‍ക്കും ഒരേ പോലെ ആസ്വദിക്കാവുന്ന സിനിമയാണ് ഇതെന്നാണ് പ്രേക്ഷകര് സാക്ഷ്യപ്പെടുന്നത്.\nമാര്‍ച്ച് 28നായിരുന്നു പൃഥ്വിരാജ്-മോഹന്‍ലാല് കൂട്ടുകെട്ടില് പുറത്തിറങ്ങിയ ലൂസിഫര് പ്രേക്ഷകര്‍ക്ക് മുന്നിലേക്കെത്തിയത്. തുടക്കം മുതല്‍ത്തന്നെ ആരാധകര് ഉറ്റുനോക്കിയ സിനിമയ്ക്ക് റിലീസിന് ശേഷവും ഗംഭീര സ്വീകരണമായിരുന്നു ലഭിച്ചത്. ബോക്‌സോഫീസിലെ സകല റെക്കോര്‍ഡുകളും സ്വന്തം പേരിലേക്ക് തിരുത്തിക്കുറിച്ചായിരുന്നു ചിത്രം മുന്നേറിയത്. സ്റ്റീഫന് ഇനി വിശ്രമമാവാമെന്നും ബോക്‌സോഫീസിന്റെ കാര്യം ഇനി രാജ നോക്കിക്കോളൂമെന്നുമാണ് ആരാധകര് പറയുന്നത്.\nMaduraraja imporatant scenes spreading in socail media


maraman convention | ഭിന്നലിംഗക്കാർക്ക് വേണ്ടി കണ്ണീരൊഴുക്കുന്ന മാർത്തോമ്മ സഭ മാരാമൺ കൺവൻഷന്റെ രാത്രി യോഗങ്ങളിൽ സ്ത്രീകളെ പ്രവേശിപ്പിക്കില്ല; സഭയ്ക്കും പത്തനംതിട്ട ജില്ലാ കലക്ടർക്കും എസ്‌പിക്കും വിശദീകരണം തേടി ഹൈക്കോടതിയുടെ നോട്ടീസ്; ശബരിമലയിൽ പോകാൻ നിൽക്കുന്ന സ്ത്രീ പക്ഷവാദികളെയും മാരാമണിൽ കാണാനില്ല; വിവാദത്തിന് പിന്നിൽ ഛിദ്രശക്തികളെന്ന് മെത്രാപ്പൊലീത്ത - MarunadanMalayali.com\nFebruary 19, 2018 | 08:25 AM IST | Permalink\nപത്തനംതിട്ട: 123 വർഷം പഴക്കമുണ്ട് മാരാമൺ കൺവൻഷന്. അത്രയും തന്നെ പഴക്കമുണ്ട് സ്ത്രീകളോട് മാർത്തോമ്മ സഭ കാണിക്കുന്ന വിവേചനത്തിനും. കൺവൻഷന്റെ രാത്രികാല യോഗങ്ങളിൽ സ്ത്രീകൾക്ക് പ്രവേശനമില്ല. വേണമെന്ന് ഒരു പക്ഷം. പറ്റില്ലെന്ന് മറുപക്ഷവും. കഴിഞ്ഞ വർഷം കൺവൻഷൻ നഗറിൽ ഇതിന്റെ പേരിൽ കൂട്ടയടിയും നടന്നു. ശബരിമല കേറാൻ തയ്യാറെടുത്ത് നിൽക്കുന്ന തൃപ്തി ദേശായി ഉൾപ്പെടെയുള്ള ഒരു സ്ത്രീപക്ഷ വാദിയും ഇവിടേക്ക് കയറാൻ വന്നില്ല. സഭയുടെ വിവേചനത്തിന് എതിരേ ഹൈക്കോടതിയിൽ ഹർജി ചെന്ന കാര്യം ഇവിടുത്തെ മലയാളം മാധ്യമങ്ങൾ മുക്കി. ഇംഗ്ലീഷ് പത്രങ്ങളാകട്ടെ ഒരു കോളം വാർത്തയും നൽകി.\nകൺവൻഷനിൽ സ്ത്രീകൾക്ക് രാത്രിയോഗങ്ങളിൽ പങ്കെടുക്കാൻ അനുവദിക്കണം എന്നാവശ്യപ്പെട്ട് നൽകിയ ഹർജിയിൽ ഹൈക്കോടതി മാർത്തോമ്മ സിറിയൻ ക്രിസ്ത്യൻ ഇവാൻജലിക്കൽ അസോസിയേഷനോടും പുരോഹിത സെക്രട്ടറിയോടും വിശദീകരണം ആവശ്യപ്പെട്ടിട്ടുണ്ട്. രാത്രികാല യോഗങ്ങളിൽ പങ്കെടുക്കാൻ വരുന്ന സ്ത്രീകളെ കൈയേറ്റം ചെയ്യാനും തടയാനും സഭയുടെ നേതൃത്വത്തിൽ ഒരു വിഭാഗം വോളണ്ടിയർമാരെ നിയോഗിച്ചിട്ടുണ്ടെന്ന ഹർജിയിൽ പരാമർശിച്ചതിന്റെ അടിസ്ഥാനത്തിൽ പത്തനംതിട്ട ജില്ലാ കലക്ടറോടും എസ്‌പിയോടും കോടതി വിശദീകരണം തേടിയിട്ടുണ്ട്. മാർത്തോമാ സഭയുടെ മിഷനറി വിഭാഗമായ സുവിശേഷ പ്രസംഗസംഘം നടത്തുന്ന കൺവൻഷനിൽ വൈകിട്ട് 6.30 മുതൽ നടക്കുന്ന യോഗത്തിലാണ് സ്ത്രീകൾക്ക് പ്രവേശനം നിഷേധിച്ചിട്ടുള്ളത് .\nസ്ത്രീകൾക്കുള്ള വിലക്ക് നീക്കണമെന്നാവശ്യപ്പെട്ട് ഒരു വിഭാഗം സഭാ അംഗങ്ങൾ കഴിഞ്ഞ വർഷവും രംഗത്ത് വന്നിരുന്നു. ഇതിന്റെ ഭാഗമായി മർത്തോമാ സഭ പ്രതിനിധി മണ്ഡലത്തിൽ ചില അംഗങ്ങൾ ഈ ആവശ്യമുന്നയിച്ച് പ്രമേയം അവതരിപ്പിച്ചിരുന്നു. കഴിഞ വർഷം മാരാമൺ കൺവൻഷൻ ആരംഭിക്കുന്നതിന് രണ്ട് ദിവസം മുൻപ് ഈ ആവശ്യം ഉന്നയിച്ച് പ്രകടനം നടന്നെങ്കിലും സ്ത്രീ പ്രവേശനത്തെ എതിർക്കുന്നവർ അക്രമാസക്തരായത് വിവാദമായിരുന്നു. സ്ത്രീ പ്രവേശന വിഷയം ഇക്കുറിയും സജീവമാക്കി നിർത്തുന്നതിനുള്ള നീക്കമാണ് ഒരു വിഭാഗം സഭാ അംഗങ്ങൾ നടത്തുന്നത്. നവീകരണ വേദി എന്ന സംഘടനയാണ് സ്ത്രീകൾക്കുള്ള വിലക്ക് മാറ്റണമെന്നാവശ്യപ്പെട്ട് ഹൈക്കോടതിയിൽ ഹർജി നൽകിയത് .\nകൺവൻഷന്റെ സംഘാടകരായ മാർത്തോമ സുവിശേഷ പ്രസംഗ സംഘത്തിന്റെ സെക്രട്ടറി ഉൾപ്പെടെയുള്ള അഞ്ച് പേർക്കെതിരെയാണ് ഹർജി നൽകിയിട്ടുള്ളത്. കൺവൻഷന്റെ രാത്രിയോഗത്തിൽ സ്ത്രീകൾക്ക് പ്രവേശനം നിഷേധിച്ചിരിക്കുന്നത് ഭരണഘടനാ ലംഘനമാണെന്ന് ഹർജിക്കാർ വാദിക്കുന്നു. സ്ത്രീകളോടുള്ള കടുത്ത വിവേചനമാണിത്. ഗതാഗത സംവിധാനമൊന്നും ഇല്ലാതിരുന്ന കാലത്ത് സ്ത്രീകൾക്ക് രാത്രിയിൽ എത്തുന്നതിന് ബുദ്ധിമുട്ട് ആയിരുന്നതിനാൽ രാത്രിയോഗത്തിൽ സ്ത്രീകൾ പങ്കെടുത്തിരുന്നില്ല.\nഎന്നാൽ പിന്നീട് സ്ത്രീകൾക്ക് രാത്രി യോഗത്തിൽ കർശനമായ വിലക്കായി മാറ്റുകയായിരുന്നു. അക്കാലത്ത് തോണിയിലും മറ്റുമായിരുന്നു വിശ്വാസികൾ കൺവൻഷനിൽ പങ്കെടുക്കാൻ എത്തിയിരുന്നത . ഗതാഗത സംവിധാനവും സുരക്ഷാ ക്രമീകരണങ്ങളും ശക്തമായ ആധുനിക കാലത്ത് രാത്രിയോഗത്തിൽ സ്ത്രീകളെ വിലക്കുന്നത് നീതിക്ക് നിരക്കുന്നതല്ലെന്നാണ് ഒരു വിഭാഗം സഭാ അംഗങ്ങളുടെ വാദം. മറ്റ് ക്രൈസ്തവ സഭകൾ നടത്തുന്ന കൺവൻഷനുകളിലൊന്നും സ്ത്രീകളായ വിശ്വാസികൾക്ക് രാത്രിയോഗത്തിൽ വിലക്കില്ല.\nഅതിനിടെ സ്ത്രീ പ്രവേശന നിരോധനം ഈ വർഷത്തെ കൺവൻഷൻ കാലത്തും ചർച്ചാ വിഷയമായത് മാർത്തോമാ സഭാ നേതൃത്വത്തെ വെട്ടിലാക്കി. കഴിഞ്ഞ വർഷം കൺവൻഷന്റെ ഉദ്ഘാടന യോഗത്തിൽ മാർത്തോമ സഭയുടെ അദ്ധ്യക്ഷൻ ഡോ. ജോസഫ് മാർത്തോമ്മാ മെത്രാപ്പൊലീത്ത നടത്തിയ പ്രസംഗത്തിൽ മാരാമണ്ണിലെ രാത്രികാല യോഗത്തിൽ സ്ത്രീകളെ പ്രവേശിപ്പിക്കില്ലെന്ന് വ്യക്തമാക്കിയിരുന്നു. രാത്രിയിൽ നടക്കുന്നത് മാത്രമാണ് സുവിശേഷമെന്ന് ധരിച്ചിരിക്കുന്നവരാണ് ഈ ആവശ്യം ഉന്നയിക്കുന്നതെന്ന പരിഹാസവും അദ്ദേഹം നടത്തിയിരുന്നു.\nമാരാമൺ കൺവൻഷനെതിരെ ചില ഛിദ്ര ശക്തികൾ ഇറങ്ങിയിരിക്കുന്നത് ശ്രദ്ധിക്കണമെന്ന് മെത്രാപ്പൊലീത്ത ഇന്നലെ സമാപനയോഗത്തിൽ നിർദ്ദേശിച്ചു. രാത്രി യോഗങ്ങളിൽ സ്ത്രീകൾക്ക് പ്രവേശനമില്ല എന്നത് കാലങ്ങളായി നിലനിൽക്കുന്ന ചട്ടമാണ്. ഇതിനെ വെല്ലുവിളിച്ച് ചിലർ ഹൈക്കോടതിയിൽ ഹർജി നൽകിയതിനെ പരാമർശിക്കുകയായിരുന്നു അദ്ദേഹം. മണൽപുറത്തു ക്രമ പരിപാലനം നടത്തുന്നത് സഭ വിശ്വാസികളാണ്. ഇവിടേക്ക് പൊലീസിനെ കൊണ്ടുവരാനുള്ള ശ്രമത്തിന്റെ ഭാഗം കൂടിയാണിത്. സ്ത്രീകളെ പൂർണ്ണമായും അംഗീകരിക്കുന്ന സഭയാണ് മാർത്തോമാ സഭ. പൂർവികർ നടത്തിവന്ന നിയമം പിന്തുടരുക മാത്രമാണ് ഇപ്പോൾ ചെയ്യുന്നത്,.\nഇതിനെ അവഹേളനമായി ചിത്രീകരിക്കരുത്. കൺവൻഷൻ കാലയളവിൽ രാത്രി യോഗങ്ങളിൽ ഒഴികെ എപ്പോൾ വേണമെങ്കിലും സ്ത്രീകൾക്ക് പങ്കെടുക്കാൻ കഴിയും. ഒരാഴ്ചക്കാലം നീണ്ടു നിൽക്കുന്ന കൺവൻഷൻ കഴിഞ്ഞാൽ പിന്നീട് എപ്പോൾ വേണമെങ്കിലും ആർക്കും മാരാമൺ മണൽ പുറത്തു വരാമെന്നും മെത്രാപ്പൊലീത്ത പറഞ്ഞു. സഭക്ക് എതിരെയുള്ള ഈ പ്രശ്നങ്ങളെ പ്രാർത്ഥനയിലൂടെ ചെറുക്കാനും അദ്ദേഹം ആവശ്യപ്പെട്ടു. പന്തലിൽ പ്രത്യേക പ്രാർത്ഥനയും ഈ വിഷയത്തിൽ നടന്നു. അതേസമയം, ഭിന്നലിംഗക്കാരെ ഇക്കുറി യുവവേദി യോഗത്തിൽ പങ്കെടുപ്പിച്ച് സഭ കൈയടി നേടിയിരുന്നു.


അബുദാബി: കൊറോണ വൈറസ് ബാധയേറ്റ് ഏഴു പേര് ചികിത്സയിലിരിക്കെ യുഎ‌ഇയില് പുതുതായി രണ്ടു പേര്‍ക്കു കൂടി വൈറസ് ബാധയേറ്റത് ആരോഗ്യമന്ത്രാലയം സ്ഥിരീകരിച്ചു.\nലോകാരോഗ്യ സംഘടന നിശ്ചയിച്ചിട്ടുള്ള മാനദണ്ഡങ്ങള്‍ക്കനുസൃതമായി പതിവ് പരിശോധനയിലൂടെയാണ് രണ്ട് കേസുകള് കൂടി കണ്ടെത്തിയതെന്ന് യുഎഇ ആരോഗ്യ മന്ത്രാലയമാണ് അറിയിച്ചത്. ഇതിലൊരാള് ചൈനയില് നിന്നുള്ളയാളും മറ്റൊരാള് ഫിലിപ്പൈന്‍സ് സ്വദേശിയുമാണ്. ഇവര്‍ക്ക് വിദഗ്ധ വൈദ്യസഹായം ലഭിക്കുന്നുണ്ടെന്ന് ആരോഗ്യമന്ത്രാലയം വ്യക്തമാക്കി.\nകഴിഞ്ഞയാഴ്ച വുഹാനില് നിന്ന് അവധിക്കെത്തിയ നാലുപേര്‍ക്ക് കൊറോണ ബാധിച്ചതായി കണ്ടെത്തിയിരുന്നു.\nചൈനയില് നിന്നെത്തിയ അഞ്ചാമത്തെ ആള്‍ക്ക് വൈറസ് ബാധ സ്ഥിരീകരിച്ചെങ്കിലും ഇയാളുടെ ആരോഗ്യാവസ്ഥയില് നല്ല പുരോഗതിയുണ്ടെന്നാണ് റിപ്പോര്‍ട്ട്.\nജര്‍മനി, ബ്രിട്ടന്, ഇറ്റലി, ഫ്രാന്‍സ്, റഷ്യ, ബെല്‍ജിയം, സ്വീഡന്, ഫിന്‍ലാന്‍ഡ്, സ്പെയിന്, ഇന്ത്യ തുടങ്ങി 25ലധികം രാജ്യങ്ങളില് നിലവില് കൊറോണ സ്ഥിരീകരിച്ചിട്ടുണ്ട്.\nകൊറോണ വൈറസ്; തൃശൂരില് താലി കെട്ടില്ലാതെ ഒരു കല്യാണം\nനിഷ്കളങ്കതയുടെ സൗന്ദര്യത്തിന് നിറം പകര്‍ന്ന് കുടുംബശ്രീ ബഡ്സ് ഫെസ്റ്റ് ‘ഇന്നസെന്‍സ് 2020’; ആലത്തൂര് ബഡ്സ് സ്കൂള് ഒന്നാമത്


ശ്രീവിദ്യാനന്ദതീര്‍ത്ഥപാദസ്വാമികള് - Gurukulasramam\n1911 ജനുവരി അഞ്ചിനു ആറന്മുളയ്ക്കടുത്ത് പുല്ലാട് തെങ്ങിന്‍തോട്ടത്തില് കുടുംബത്തിലാണ് സ്വാമിജി ഭൂജാതനായത്. കൃഷ്ണന് നായര് എന്നായിരുന്നു അദ്ദേഹത്തിന്റെ പൂര്‍വ്വാശ്രമനാമം. ബാല്യം മുതല്ക്കേ ആത്മാന്വേഷണതത്പരനായിരുന്ന അദ്ദേഹം തന്റെ പന്ത്രണ്ടാം വയസ്സില് ആത്രപ്പള്ളില് ശ്രീ നാരായണന് നമ്പൂതിരിയില് നിന്നും മന്ത്രദീക്ഷ നേടി. ശ്രീശങ്കരപരമ്പരയില്‍പ്പെട്ട അച്യുതാനന്ദപരമഹംസസ്വാമികളില് നിന്നും ആദ്ധ്യാത്മികസാധനകള് പരിശീലിക്കുവാനും അദ്ദേഹത്തിനു കഴിഞ്ഞു. പ്രൈമറി വിദ്യാഭ്യാസത്തിനു ശേഷം പുല്ലാട്ട് പൌരസ്ത്യകലാലയത്തില് സംസ്കൃതം, വ്യാകരണം, തര്‍ക്കം, സാഹിത്യം, ജ്യോതിഷം എന്നിവയില് ഉപരിപഠനം നടത്തി. തമിഴ്, ഹിന്ദി എന്നീ ഭാഷകളിലും അദ്ദേഹത്തിനു പ്രാവീണ്യമുണ്ടായിരുന്നു.\nഇരുപത്തിനാലാമത്തെ വയസ്സില് വാഴൂര് തീര്‍ത്ഥപാദാശ്രമത്തില് എത്തിയ അദ്ദേഹം ശ്രീ തീര്‍ത്ഥപാദസ്വാമികളില് നിന്നും ജ്ഞാനദീക്ഷാപൂര്‍വ്വവകമായ സന്ന്യാസം സ്വീകരിച്ച് അനുഗൃഹീതനായി. സ്വാമികളില് നിന്നും യോഗജ്ഞാനവിഷയങ്ങളില് സാമ്പ്രദായികമായ അറിവു വിപുലീകരിച്ചു. ശ്രീ ആത്മയോഗിനിയമ്മയില് നിന്നും ഖേചരിവിദ്യ മുതലായ യോഗവിദ്യകള് അഭ്യസിക്കുകയും ശ്രീ പന്നിശ്ശേരി നാണുപിള്ളയില് നിന്നും സാമ്പ്രദായികവിദ്യകളില് ധാര്‍ഢ്യം വരുത്തുകയും ചെയ്തു. തീര്‍ത്ഥപാദസ്വാമികളുടെ മഹാസമാധിക്കു ശേഷം തീര്‍ത്ഥപാദപരമ്പരയുടെ പരമാചാര്യനും കുലപതിയും ആയി. വാഴൂരിന്റെ ആദ്ധ്യാത്മികവും സാമൂഹികവുമായ വികസനത്തിനു സ്വാമിജി വഹിച്ച പങ്ക് വളരെ വലുതാണ്.\nഗ്രന്ഥരചന, ശിഷ്യോപദേശം, പ്രഭാഷണങ്ങള് എന്നിവയിലൂടെ സനാതനധര്‍മ്മം കേരളത്തിലുടനീളം അദ്ദേഹം പ്രചരിപ്പിച്ചു. സന്ന്യാസിമാരും ഗൃഹസ്ഥരുമായ നിരവധി ശിഷ്യരും സ്വാമിജിക്കുണ്ട്. ശ്രീതീര്‍ത്ഥപാദപരമഹംസ സ്വാമികള് (ജീവചരിത്രം), ഭഗവദ്ദര്‍ശനം, ഒരാഴ്ച ശ്രീ തപോവനസ്വാമിസന്നിധിയില്. ബ്രഹ്മവിദ്യ, പ്രണവോപാസന, ബ്രഹ്മദര്‍ശനം, ശാന്തിമന്ത്രങ്ങള് (വ്യാഖ്യാനം), ഭക്തിസാധനകള് തുടങ്ങിയവയാണ് അദ്ദേഹത്തിന്‍റെ പ്രധാനകൃതികള് നിരവധി ഗ്രന്ഥങ്ങള്‍ക്ക് പ്രൌഢഗംഭീരമായ അവതാരികകളും അദ്ദേഹം എഴുതിയിട്ടുണ്ട്.\nസ്വാമിജിയുടെ ജീവചരിത്രം ‘ഗുരുപാദസപര്യ’ എന്ന പേരിലും അദ്ദേഹത്തിന്റെ ലേഖനങ്ങളുടെ സമാഹാരം ‘തീര്‍ത്ഥവാണി’ എന്ന പേരിലും പ്രസിദ്ധീകരിക്കപ്പെട്ടിട്ടുണ്ട്. 1984 ജൂണ് 11നു വാഴൂര് തീര്‍ത്ഥപാദാശ്രമത്തില് വച്ച് അദ്ദേഹം മഹാസമാധിയായി.


'ആ അഞ്ഞൂറുകൂടി തീര്‍ന്നിരുന്നെങ്കില് കെ.ടി മരണാനന്തരം കടക്കാരനുമാവുമായിരുന്നു' | Jithin Muhammed| KT Muhammed| Books| Mathrubhumi\n'ആ അഞ്ഞൂറുകൂടി തീര്‍ന്നിരുന്നെങ്കില് കെ.ടി മരണാനന്തരം കടക്കാരനുമാവുമായിരുന്നു'\nMar 25, 2021, 04:04 PM IST\nകെ.ടിയില്ലാത്ത വാടകവീട്ടില് നിന്നും പോരുമ്പോള് പിതൃസ്വത്തായി എന്റെ കയ്യില് ഉണ്ടായിരുന്നത് 'സുരഭില' എന്ന നെയിം പ്ലേറ്റുമാത്രമാണ്. അത് ഞാന് സൂക്ഷിച്ചുവച്ചിട്ടുണ്ട്. എന്നെങ്കിലും കെ.ടിയുടെ ഭൂമിയില് ഞാനൊരുതുണ്ട് സ്ഥലം വാങ്ങും. അദ്ദേഹത്തിന്റെ ഓര്‍മയ്ക്കായി ഒരു കൊച്ചുവീട് പണിയണം, അതിന് 'സുരഭില' എന്നു പേരിടണം.\nകെ.ടി മുഹമ്മദ്, ജിതിന് മുഹമ്മദ്\nസൃഷ്ടി, സ്ഥിതി, സംഹാരം, സാക്ഷാല്‍ക്കാരം, ദീപസ്തംഭം മഹാശ്ചര്യം...തുടങ്ങി കെ.ടി മുഹമ്മദിന്റെ നാടകങ്ങള് ജനമനസ്സിനെ ചിന്തിപ്പിച്ചത്രയും സ്വാധീനിച്ചത്രയും മറ്റൊരു നാടകമോ കലയോ തന്നെ സൃഷ്ടിക്കപ്പെട്ടിട്ടില്ല. അതുകൊണ്ട് തന്നെ കെ.ടിയാവുന്നു ജനകീയ കലകളുടെ ആചാര്യന്. അതുകൊണ്ട് തന്നെ കെ.ടിയാവുന്നു ഉത്തമ സാമൂഹ്യചിന്തകനും പ്രവര്‍ത്തകനും. കെ.ടി തന്റെ തട്ടകത്തില് നിന്നും യാത്രയായിട്ട് പതിമൂന്ന് വര്‍ഷം തികഞ്ഞിരിക്കുന്നു. ഉപ്പയോടൊത്തുണ്ടായിരുന്ന കാലത്തെക്കുറിച്ച് മകന് ജിതിന് മുഹമ്മദുമായുള്ള സംഭാഷണം വായിക്കാം.\nഉപ്പയുടെ ഏകമകനായതുകൊണ്ടു തന്നെ അദ്ദേഹത്തിന്റെ എല്ലാ സ്‌നേഹവും ലാളനയും ലഭിച്ചു വളരാനുള്ള ഭാഗ്യം എനിക്കുണ്ടായിരുന്നു. എങ്കിലും എന്റെ ജീവിതത്തിലെ ഏറ്റവും നല്ല കാലമായി ഞാന് കരുതുന്നത് അദ്ദേഹത്തിന്റെ അവസാനകാലത്തെ മൂന്നു വര്‍ഷവും എങ്ങും പോകാതെ കൂടെ നില്‍ക്കാനും പരിചരിക്കാനും പറ്റിയല്ലോ എന്നതാണ്. കോഴിക്കോട് പാവങ്ങാട് 'സുരഭില' എന്ന് ഉപ്പ പേരിട്ട വാടകവീട്ടിലായിരുന്നു ഞാനും ഉപ്പയും കഴിഞ്ഞിരുന്നത്. അദ്ദേഹത്തിന്റെ അസുഖവും പ്രായവും ആരോഗ്യത്തെ ബുദ്ധിമുട്ടിക്കുന്നതിനാല് പുറത്തേക്കൊന്നും പോകില്ല, എനിക്കൊട്ടു പോകാനും പറ്റില്ല. അപ്പോള് എന്നെ കാണാന് വരുന്ന കൂട്ടുകാര് ഉപ്പയുടെയും കൂട്ടുകാരായി. ഞങ്ങള് വളരെയധികം അടുത്തതും പരസ്പരം മനസ്സിലാക്കിയതും ആ മൂന്നു വര്‍ഷങ്ങളിലാണ്. ഉപ്പ വളരെ കര്‍ക്കശക്കാരനും കൃത്യനിഷ്ഠയുള്ളയാളുമായിരുന്നു. കടം, പണം എന്നിവ അദ്ദേഹത്തിന് വലിയ വിഷമമുണ്ടാക്കിയിരുന്നു. വാടക കൊടുക്കേണ്ട ഡേറ്റ് കൃത്യമായി എഴുതി വെക്കും. ഏതെങ്കിലും അവാര്‍ഡ് തുകയില് നിന്നും വാടക മാറ്റിവെക്കാന് പറയും. ആരോടും കടബാധ്യതയില്ലാതെ മരിക്കാന് കഴിയണം എന്നദ്ദേഹത്തിന് നിര്‍ബന്ധമായിരുന്നു. മരിക്കുമ്പോള് അദ്ദേഹത്തിന്റെ ബാങ്ക് ബാലന്‍സ് അഞ്ഞൂറ് രൂപയായിരുന്നു. അതുവരെയുള്ള വീട്ടുവാടക കൊടുത്തതാണ്. അടുത്ത മാസമായാല് അദ്ദേഹം കടക്കാരനാവും. പക്ഷേ മാര്‍ച്ച് ഇരുപത്തഞ്ചിന് പോയി. ഞാനും കൂട്ടുകാരും അരികെ ഇരിക്കുമ്പോളാണ് ശാരീരിക അസ്വാസ്ഥ്യം അധികമായത്. ഉടന് തന്നെ ആശുപത്രിയില് എത്തിച്ചു. പക്ഷേ അത് ഉപ്പയുടെ അവസാനത്തെ ആശുപത്രി യാത്രയായിരുന്നു.\nഉപ്പ മരിച്ചതിനുശേഷം പല കഥകളുമിറങ്ങി. ഉപ്പ വല്ലാതെ ബുദ്ധിമുട്ടി, പണമില്ലാതെ കഷ്ടപ്പെട്ടു, വാടക നല്‍കാത്തതിനാല് വീട്ടുടമ മോശമായി പെരുമാറി, പുരസ്‌കാരങ്ങള് വിറ്റ് ചികിത്സ തേടി എന്നൊക്കെയുള്ള ദുഷ്പ്രചരണങ്ങള് കേള്‍ക്കേണ്ടി വന്നു. അദ്ദേഹം സ്വന്തമായി സ്ഥലം വാങ്ങുകയോ, വീട് നിര്‍മിക്കുകയോ, ധാരാളം ബാങ്ക് ബാലന്‍സ് സൂക്ഷിക്കുകയോ ചെയ്തിട്ടില്ല. സത്യമാണ്. ഇതെല്ലാം ഭൂമി മാത്രമായിരുന്നു ആ കലാകാരനെ സംബന്ധിച്ചിടത്തോളം. പക്ഷേ ആരോടും കെഞ്ചിയാചിക്കേണ്ടി വന്നിട്ടില്ല. ഉപ്പയെ പണമായി പലപ്പോഴും സഹായിച്ചത് അവാര്‍ഡുകളായിരുന്നു. ഓരോ പുരസ്‌കാരങ്ങള്‍ക്കും അദ്ദേഹം തന്റെ ജീവന്റെ വില തന്നെ കൊടുത്തിരുന്നു. അതെല്ലാം വിറ്റു എന്നത് തികച്ചും അസംബന്ധമാണ്. അദ്ദേഹം കടം വാങ്ങുമ്പോള് തിരിച്ചുകൊടുക്കാനുള്ള വഴി കൂടി കണ്ടിട്ടേ ചെയ്യുമായിരുന്നുള്ളൂ. പലപ്പോഴും അവാര്‍ഡു തുകകള് അക്കൗണ്ടിലേക്ക് വരുമ്പോള് എനിക്കു മുന്നിലേക്ക് ലിസ്റ്റ് നീട്ടും. കൊടുക്കാനുള്ളവരുടെ പേരുകള് അതിലുണ്ടാവും. പിന്നെ വാടകവീടിന്റെ ഉടമ വളരെ അനുതാപത്തോടെയാണ് ഞങ്ങളോട് പെരുമാറിയിരുന്നത്. അദ്ദേഹത്തിനറിയാമായിരുന്നു കെ.ടി മുഹമ്മദിന്റെ മഹത്വം.\nഉപ്പയുടെ മഹത്വത്തെക്കുറിച്ച് എനിക്കറിവില്ല എന്നൊരു ധാരണ ഉപ്പ വച്ചുപുലര്‍ത്തിയിരുന്നു. അതുകൊണ്ടു തന്നെ പലപ്പോഴും സന്ദര്‍ശകര് പോയ്ക്കഴിഞ്ഞാല് എന്നോട് പറയും 'ഞാനാരാണെന്ന് നിനക്കറിയില്ല' എന്ന്. 'കെ.ടി മുഹമ്മദ് ആരാണെന്ന് എനിക്കറിയാഞ്ഞിട്ടല്ല ഉപ്പാ എനിക്ക് നിങ്ങള് ഉപ്പ തന്നെയല്ലേ' എന്നു ഞാന് മറുപടി പറയും. സന്ദര്‍ശകര്, പ്രത്യേകിച്ചും മാധ്യമപ്രവര്‍ത്തകരും മറ്റ് സാംസ്‌കാരിക പ്രവര്‍ത്തകരും സംസാരിക്കാനും അഭിമുഖത്തിനു വരുന്നതുമൊക്കെ ഉപ്പ ഉത്സവം പോലെ ആഹ്‌ളാദിച്ചിരുന്നു. അല്ലാത്ത സന്ദര്‍ശകര്; കെ.ടിയുടെ സുഹൃത്തുക്കള് ഒന്നു വരാറില്ലായിരുന്നു. അത് അദ്ദേഹത്തിന് വിഷമവും ഉണ്ടാക്കിയിരുന്നു. ആരെങ്കിലും കാണാന് വരുന്നുണ്ടെന്നറിഞ്ഞാല് അന്ന് വല്യ ഉഷാറാണ് എല്ലാറ്റിനും. അല്ലാത്ത ദിവസം ചിന്തയില് തന്നെ ആയിരിക്കും.\nകെ.ടിയും ജിതിന് മുഹമ്മദും (ഫയല് ഫോട്ടോ)\nഅദ്ദേഹം ഒരിക്കല് പറഞ്ഞു: ''കെ. ടി മുഹമ്മദ് വിദ്യാഭ്യാസയോഗ്യതയില്ലാതെ തന്നെ ഏറ്റവും സമുന്നതമായ പദവികളില് ഇരുന്നയാളാണ്. കലയാണ് എന്നെ അതിന് യോഗ്യനാക്കിയത്. അന്ന് ഞാനൊന്നും വ്യക്തിപരമായി നേടിയിട്ടില്ല, ഇനി നേടാനുദ്ദേശിക്കുന്നുമില്ല.'' സാമ്പത്തികമായി മകന് തന്റെ കയ്യില് നീക്കിയിരിപ്പുകള് ഒന്നും ഇല്ല എന്നാണ് പറഞ്ഞതെന്ന് പിന്നീട് മനസ്സിലായി. ഒരു വാടക വീട്ടില് നിന്നും അടുത്ത വാടകവീട്ടിലേക്കു മാറുമ്പോള് ഉപ്പ കൂടെ കൊണ്ടു നടന്നത് 'സുരഭില' എന്നൊരു നെയിംപ്ലേറ്റ് മാത്രമാണ്. കെ.ടി താമസിക്കുന്ന വീടിന്റെ പേര് 'സുരഭില' എന്നായിരിക്കണം എന്നദ്ദേഹത്തിന്റെ ആഗ്രഹമായിരുന്നു അത്.\nഉപ്പ മരിക്കുമ്പോള് ഉമ്മയും കോഴിക്കോട് തന്നെയുണ്ട്. പലപ്പോഴും ഉമ്മ സഹായിച്ചിട്ടുണ്ട്. പക്ഷേ അഭിമാനിയായ ഉപ്പയോട് പറഞ്ഞിട്ടില്ല, പണം ഉമ്മയാണ് തന്നതെന്ന്. ഉമ്മയുടേതെന്നല്ല, ആരുടെയും പണം സ്വീകരിക്കുന്നത് അദ്ദേഹത്തിന് ഇഷ്ടമില്ലായിരുന്നു. അത് അദ്ദേഹത്തെ കൂടുതല് അസ്വസ്ഥനാക്കുമായിരുന്നു. ഒരിക്കല് അസുഖം അധികമായി ആശുപത്രിയിലായപ്പോള് ഇരുപത്തയ്യായിരം രൂപ ഉമ്മ തന്നു. ഉപ്പയും ഉമ്മയും ഫോണില് സംസാരിക്കുമായിരുന്നു. ഉമ്മയോട് എന്റെ ഭാവിയെപ്പറ്റി പറഞ്ഞ് ആശങ്കപ്പെട്ടിരുന്നു. ബെംഗളൂരുവിൽ ജോലി ചെയ്തുകൊണ്ടിരിക്കുമ്പോഴാണ് ഞാന് ഉപ്പയെ മുഴുവന് സമയവും പരിചരിക്കാനായി വിട്ടുപോരുന്നത്. മറ്റാരും വന്ന് പരിചരിക്കുന്നത് അദ്ദേഹത്തിന് ഇഷ്ടമില്ലായിരുന്നു. അക്കാലത്തൊക്കെ ഉപ്പയോട് സംസാരിച്ചിരിക്കാന്, എത്ര ക്ഷമയോടെയും മുഷിപ്പില്ലാതെയും ഉപ്പ പറയുന്നത് മുഴുവന് കേട്ടിരിക്കാന് ഭാനുപ്രകാശ് വരുമായിരുന്നു. ആ സൗഹൃദം അദ്ദേഹത്തിന് വലിയ ആശ്വാസമായിരുന്നു.\nകെ.ടി എന്ന് കൊട്ടിഘോഷിക്കപ്പെട്ട കാലത്തെ വലിയ വലിയ ബന്ധങ്ങളോ സൗഹൃദങ്ങളോ പില്‍ക്കാലത്ത് ഉപ്പയെ തേടി വന്നിരുന്നില്ല. അതില് അദ്ദേഹം അസ്വസ്ഥനായിരുന്നു. സെലിബ്രേറ്റഡ് ജീവിതത്തില് നിന്നും ഏകാന്തതയിലേക്ക് മാറ്റപ്പെട്ട ഒരവസ്ഥയെ അതിജീവിക്കാന് ഉപ്പ പ്രയാസപ്പെട്ടിരുന്നു. കെ. ടി മുഹമ്മദിന്റെ മകന് ജിതിന് മുഹമ്മദ് എന്നത് എനിക്ക് വലിയൊരു മേല്‍വിലാസമാണ്. അദ്ദേഹം മഹാനായ പ്രതിഭയാണ്. മലയാള ഭാഷയുടെയും നാടകത്തിന്റെയും സിനിമയുടെയും സാഹിത്യത്തിന്റെയുമേല്ലാം സ്വത്താണ്. അദ്ദേഹത്തിന്റെ വ്യക്തിജീവിതത്തിലെ ഒരേടായിത്തീരാന് എനിക്ക് ഭാഗ്യമുണ്ടായി. കെ.ടിയില്ലാത്ത വാടകവീട്ടില് നിന്നും പോരുമ്പോള് പിതൃസ്വത്തായി എന്റെ കയ്യില് ഉണ്ടായിരുന്നത് 'സുരഭില' എന്ന നെയിം പ്ലേറ്റുമാത്രമാണ്. അത് ഞാന് സൂക്ഷിച്ചുവച്ചിട്ടുണ്ട്. എന്നെങ്കിലും കെ.ടിയുടെ ഭൂമിയില് ഞാനൊരുതുണ്ട് സ്ഥലം വാങ്ങും. അദ്ദേഹത്തിന്റെ ഓര്‍മയ്ക്കായി ഒരു കൊച്ചുവീട് പണിയണം, അതിന് 'സുരഭില' എന്നു പേരിടണം. വാടകവീട്ടില് നിന്നും വാടകവീട്ടിലേക്ക് സഞ്ചരിച്ച ആ പേരിന് ഇനി സ്ഥിരമായി ഒരിടം വേണം. അവിടെ കെ.ടിയുടെ ഓര്‍മകള് സൂക്ഷിക്കണം.\nകെ.ടി.മുഹമ്മദിന്റെ നാല് നാടകങ്ങൾ എന്ന പുസ്തകം വാങ്ങാം\nContent Highlights: Jithin Muhammed Son Of Veteran Writer KT Muhammed Remembers His Father on 13 Death Anniversary


Arjun Ashokan talks about his marriage - Malayalam Filmibeat\n| Published: Wednesday, March 27, 2019, 16:31 [IST]\nകഴിഞ്ഞ വര്‍ഷം മലയാള സിനിമയിലേക്ക് അരങ്ങേറ്റം നടത്തിയത് നിരവധി താരപുത്രന്മാരാണ്. ഹരിശ്രീ അശോകന്റെ മകന് അര്‍ജുന് ശ്രദ്ധിക്കപ്പെടുന്നതും കഴിഞ്ഞ വര്‍ഷമായിരുന്നു. ചെറിയ വേഷങ്ങളിലൂടെ അഭിനയിച്ച് തുടങ്ങിയ അര്‍ജുന് ഇന്ന് യുവതാരങ്ങളില് പ്രധാനിയാണ്. കഴിഞ്ഞ ഡിസംബറിലായിരുന്നു അര്‍ജുന്റെ വിവാഹം. ഒന്‍പത് വര്‍ഷമായി താന് പ്രണയത്തിലായിരുന്നെന്നും ഒളിച്ചോടെണ്ടി വരുമെന്ന് കരുതിയിരിക്കുമ്പോഴാണ് വിവാഹം നടന്നതെന്നും താരം തന്നെ വെളിപ്പെടുത്തിരിക്കുകയാണ്. ക്ലബ്ബ് എഫ്എമ്മിലെത്തിയപ്പോഴായിരുന്നു വിവാഹത്തെ കുറിച്ച് താരം മനസ് തുറന്നത്.\nസാഹചര്യത്തിന്റെ സമ്മര്‍ദ്ദം മൂലം വിവാഹിതനായി. ബി ടെക്കിന്റെ ഭൂരിഭാഗം ഷൂട്ട് ചെയ്തത് ബാംഗ്ലൂരില് വച്ചായിരുന്നു. അച്ഛനും അമ്മയ്ക്കും എന്നും വേവലാതിയായിരുന്നു. എന്നും ഫോണ് ചെയ്യും. എവിടെയാണ്, നീ എന്ത് ചെയ്യുന്നുവെന്നൊക്കെ ചോദിച്ച് കൊണ്ടിരിക്കും. പിന്നെ 25 വയസിനുള്ളില് വിവാഹം കഴിഞ്ഞില്ലെങ്കില് പിന്നെ 32 വയസ് കഴിഞ്ഞേ പറ്റുകയുള്ളുവെന്ന് ജാതകത്തിലുണ്ട്. മാത്രമല്ല ഒന്‍പത് വര്‍ഷമായി ഞാനൊരു പെണ്‍കുട്ടിയുമായി പ്രണയത്തിലായിരുന്നു. അങ്ങനെയാണ് വിവാഹം കഴിക്കാന് തീരുമാനിക്കുന്നത്.\nഇപ്പോള് ഉത്തരവാദപ്പെട്ട ഭര്‍ത്താവാണ് ഞാന്. ഒളിച്ചോടേണ്ടി വരുമെന്ന് കരുതിയതാണ്. അപ്പോഴാണ് കല്യാണമുറപ്പിച്ചുവെന്ന് പറഞ്ഞ് വീട്ടില് നിന്നും വിളി വന്നത്. അന്ന് തൊട്ട് കല്യാണം വരെ ഒരു ഓട്ടമായിരുന്നു. അന്ന് ഞാന് ഒരു വിവാഹത്തിന് സാമ്പത്തികമായി തയ്യാറെടുത്തിരുന്നില്ല. പിന്നെ വിവാഹം കഴിഞ്ഞു എന്നും താരം പറയുന്നു. നിഖില ഗണേശാണ് അര്‍ജുന്റെ ഭാര്യ. സിനിമാ മേഖലയിലെ ഒത്തിരി താരങ്ങള് അര്‍ജുന് അശോകന്റെ വിവാഹത്തില് പങ്കെടുക്കാന് എത്തിയിരുന്നു.\nRead more about: arjun ashokan harisree ashokan അര്‍ജുന് അശോകന് ഹരിശ്രീ അശോകന്\nArjun Ashokan talks about his marriage\nStory first published: Wednesday, March 27, 2019, 16:31 [IST]


സ്ത്രീകളെ ആണുങ്ങള് സംരക്ഷിക്കുമെന്ന് പറയുന്ന ഉപരാഷ്ട്രപതി വെങ്കയ്യ നായിഡു; ഇന്ത്യ മാറിയത് ഇങ്ങനെയുമാണ്\n15 Dec 2019 7:11 AM GMT\nഇന്ത്യന് ഭരണഘടനയനുസരിച്ച് രാഷ്ട്രപതിയാണ് രാജ്യത്തിന്റെ തലവന്. ഇന്ത്യന് ഭരണഘടനയുടെ സംരക്ഷകനും പരിപാലകനും ഭരണഘടനയെ പ്രതിരോധിക്കുന്ന ആളുമാണ് രാഷ്ട്രപതി. സായുധ സൈന്യത്തിന്റെ തലവനും രാഷ്ട്രപതിയാണ്. പ്രധാനമന്ത്രിയുടേയും ക്യാബിനറ്റിന്റേയും ശുപാര്‍ശകള് അനുസരിച്ചാണ് രാഷ്ട്രപതി പ്രവര്‍ത്തിക്കേണ്ടത്. എന്നാല് ആ ശുപാര്‍ശകള് ഭരണഘടനയ്ക്ക് വിരുദ്ധമാണെങ്കില് അത് തള്ളിക്കളയുകയും ഭരണഘടനയെ സംരക്ഷിക്കുകയും ചെയ്യേണ്ടത് രാഷ്ട്രപതിയുടെ ചുമതലയാണ്. രാഷ്ട്രപതിയുടെ അഭാവത്തില് ഇക്കാര്യങ്ങള് ചെയ്യാനാണ് ഉപരാഷ്ട്രപതി എന്ന പദവി ഭരണഘടനയില് ഉള്‍ക്കൊള്ളിച്ചിട്ടുള്ളത്.\nഭരണഘടനാ ഡ്രാഫ്റ്റിംഗ് കമ്മിറ്റിയുടെ തലവനായിരുന്ന ഡോ. ബിആര് അംബേദ്ക്കര് രാഷ്ട്രപതി പദവിയെ നിര്‍വചിച്ചിരിക്കുന്നത് ഇങ്ങനെയാണ്: "രാഷ്ട്രപതി രാജ്യത്തിന്റെ തലവനാണ്, പക്ഷേ, ഭരണനിര്‍വഹണ സംവിധാനത്തിന്റെയല്ല. രാഷ്ട്രപതിയാണ് രാജ്യത്തെ പ്രതിനിധീകരിക്കുന്നത്, പക്ഷേ, രാജ്യം ഭരിക്കുന്നത് രാഷ്ട്രപതിയല്ല. രാഷ്ട്രപതിയാണ് രാജ്യത്തിന്റെ ചിഹ്‌നം. രാജ്യത്തിന്റെ തീരുമാനം എന്താണ് എന്നത് ഒപ്പുവയ്ക്കുന്ന ഒരു ആലങ്കാരിക പദവിയാണ് ഭരണത്തില് രാഷ്ട്രപതിക്കുള്ള സ്ഥാനം" . രാഷ്ട്രപതി രാജി വയ്ക്കുകയോ അന്തരിക്കുകയോ തുടങ്ങിയ അപൂര്‍വ സാഹചര്യങ്ങളില് ആ ചുമതലകള് വഹിക്കുന്ന ആളായിരിക്കും ഉപരാഷ്ട്രപതി. ആലങ്കാരിക പദവികളാണെങ്കിലും രാജ്യത്തിന്റെ ഭരണഘടനയുടെ സൂക്ഷിപ്പുകാരായാണ് ഇരു പദവികളും വിഭാവനം ചെയ്തിട്ടുള്ളത്. ഭരണഘടനയില് അധിഷ്ഠിതമായ ജനാധിപത്യ സംവിധാനത്തില് എക്‌സിക്യൂട്ടീവും ലജിസ്ലേച്ചറും ജുഡീഷ്യറിയും എന്ന മൂന്ന് സംവിധാനങ്ങള് നിലനില്‍ക്കുന്നതിന്റെ ഭാഗമായാണ് ഈ പദവികള് സൃഷ്ടിച്ചിട്ടുള്ളത്. ഈ മൂന്നു സംവിധാനങ്ങളും ഇന്ത്യന് ഭരണഘടനയ്ക്ക് അനുസൃതമായാണോ പ്രവര്‍ത്തിക്കുന്നത് എന്ന് ഉറപ്പിക്കാനുള്ള ഇന്ത്യന് ഭരണഘടനയുടെ കാവല്‍ക്കാരാണ് ഈ പദവികളില് ഇരിക്കുന്നവര്. അതുപോലെ തന്നെയാണ് സംസ്ഥാന ഗവര്‍ണര്‍മാരുടെ സ്ഥാനവും.\nഎം. വെങ്കയ്യ നായിഡുവാണ് ഇന്ത്യയുടെ ഇപ്പോഴത്തെ ഉപരാഷ്ട്രപതി. ഇന്ത്യയുടെ രാഷ്ട്രപതി, ഉപരാഷ്ട്രപതി പദവികളിലെത്തിയവരില് ഭൂരിപക്ഷത്തിനും രാഷ്ട്രീയ പശ്ചാത്തലമുണ്ട്. എന്നാല് ഈ പദവികളിലേക്ക് എത്തിക്കഴിഞ്ഞാല് അവര് പക്ഷപാതരഹിതമായും ഭരണഘടനയനുസരിച്ച് മാത്രം പ്രവര്‍ത്തിക്കുകയും ചെയ്യേണ്ടവരാണ്. അവര് ഏതെങ്കിലും പാര്‍ട്ടിയോട് കൂറ് പുലര്‍ത്തുകയോ ഏതെങ്കിലും പ്രത്യയശാസ്ത്രമനുസരിച്ച് പ്രവര്‍ത്തിക്കുകയോ ചെയ്യാന് പാടില്ല എന്നാണ് കണക്കാക്കിയിട്ടുള്ളത്. ഭരണഘടനയോട് മാത്രമായിരിക്കും അവരുടെ കൂറ്. മറ്റ് ഉപരാഷ്ട്രപതിമാരെപ്പോലെ വെങ്കയ്യ നായിഡുവിനും രാഷ്ട്രീയ പശ്ചാത്തലമുണ്ട്. ആര്‍എസ്എസ് പ്രവര്‍ത്തകനായി തുടങ്ങി എബിവിപിയിലൂടെ രാഷ്ട്രീയ പ്രവര്‍ത്തനം നടത്തി, ബിജെപിയുടെ പ്രസിഡന്റും എ.ബി വാജ്‌പേയി മന്ത്രിസഭയില് അംഗവുമായിരുന്നു അദ്ദേഹം. 2017-ല് ഉപരാഷ്ട്രപതിയായി തെരഞ്ഞെടുക്കപ്പെടുന്നതിന് മുമ്പ് 2014-ല് അധികാരത്തില് വന്ന നരേന്ദ്ര മോദി മന്ത്രിസഭയിലും അംഗമായിരുന്നു.\nഭരണഘടനയനുസരിച്ച് സംസ്ഥാനങ്ങളെ പ്രതിനിധീകരിക്കുന്ന സഭയാണ് രാജ്യസഭ. ഈ രാജ്യസഭയുടെ അധ്യക്ഷനും ഉപരാഷ്ട്രപതിയാണ്. ഉപരിസഭ എന്നറിയപ്പെടുന്ന രാജ്യസഭ അനുമതി നല്‍കിയെങ്കില് മാത്രമേ സര്‍ക്കാര് കൊണ്ടുവരുന്ന ഏതൊരു ബില്ലും നിയമമാവുകയുള്ളൂ. അതുകൊണ്ടു തന്നെ രാജ്യസഭ ചെയര്‍മാന് എന്ന പദവിയാണ് പലപ്പോഴും ഉപരാഷ്ട്രപതിമാരുടെ പ്രധാന ചുമതലകളില് ഒന്ന്. ഇനി കഴിഞ്ഞ കുറച്ചു നാളുകളായി വെങ്കയ്യ നായിഡു പുറപ്പെടുവിക്കുന്ന പ്രസ്താവനകളും അദ്ദേഹത്തിന്റെ നടപടികളും നോക്കുക. ഇന്നലെ ഗുജറാത്തിലെ ആനന്ദില് നടന്ന ഒരു ചടങ്ങില് മുഖ്യാതിഥിയായി പങ്കെടുത്തു കൊണ്ട് സംസാരിക്കുമ്പോള് അദ്ദേഹം ഒരു കാര്യം പറഞ്ഞു. മഹാത്മാ ഗാന്ധി രണ്ടു കാര്യങ്ങളാണ് സ്വാതന്ത്ര്യത്തിനു ശേഷം പറഞ്ഞത്. ഒന്ന്, കോണ്‍ഗ്രസ് പിരിച്ചു വിടണം, രണ്ട്, ഗ്രാമങ്ങളിലേക്ക് മടങ്ങണം. കോണ്‍ഗ്രസ് പിരിച്ചു വിടണമെന്ന് ഗാന്ധിജി പറഞ്ഞതായുള്ള വെങ്കയ്യ നായിഡുവിന്റെ പ്രസ്താവന ഇന്ന് പല മാധ്യമങ്ങളും റിപ്പോര്‍ട്ട് ചെയ്തിട്ടുണ്ട്. ഗാന്ധിജിയെ ഉദ്ധരിച്ച് വെങ്കയ്യ നായിഡുവിന് ഇത്തരമൊരു പ്രസ്താവന നടത്തുന്നതിന് കുഴപ്പമില്ല. പക്ഷേ, ഉപരാഷ്ട്രപതി പദവിയിലിരിക്കുന്ന ആള് ഇത്തരമൊരു പ്രസ്താവന നടത്തുന്നത് ശരിയായ നടപടിയല്ല. അത് ഒരു സമൂഹത്തില് അനാവശ്യമായ കുഴപ്പങ്ങളുണ്ടാക്കുന്നതും ഭണഘടനാ പദവിയിലിരിക്കുന്ന ഒരാള് പക്ഷംപിടിച്ച് സംസാരിക്കുന്നു എന്ന പ്രതീതി ഉണ്ടാക്കുകയും ചെയ്യും. ആത്യന്തികമായി ഇത്തരം പ്രസ്താവനകളില് നിന്നും നടപടികളില് നിന്നും ഒഴിഞ്ഞു നില്‍ക്കുകയും അതുപോലെ, സമൂഹത്തിന്റെ പൊതുവായ പ്രശ്‌നങ്ങളിലേക്ക് വിരല് ചൂണ്ടുകയും അതിന് പരിഹാരങ്ങള് നിര്‍ദേശിക്കുകയുമൊക്കെ ചെയ്യുകയാണ് അദ്ദേഹം വേണ്ടത്.\nഅതിന് ഒരു ഉദാഹരണം ചൂണ്ടിക്കാട്ടാവുന്നത് മുന് ഉപരാഷ്ട്രപതി ഹമീദ് അന്‍സാരിയാണ്. രാജ്യത്തെ മാധ്യമ മേഖലയില് നിലനില്‍ക്കുന്ന 'പെയ്ഡ് ന്യൂസ്' എന്ന വിപത്തിനെ കുറിച്ച് ആദ്യമായി സംസാരിക്കുന്ന ആളുകളിലൊരാള് അദ്ദേഹമാണ്. മംഗളം ദിനപത്രത്തിന്റെ സ്ഥാപകനായ എം.സി വര്‍ഗീസിന്റെ സ്മരണാര്‍ത്ഥം ആരംഭിച്ച പ്രഭാഷണ പരമ്പര ഉദ്ഘാടനം ചെയ്തുകൊണ്ടാണ് അദ്ദേഹം ഇക്കാര്യം പറഞ്ഞത്. പെയ്ഡ് ന്യൂസ് വിഷയം രാജ്യസഭ ചര്‍ച്ച ചെയ്ത സമയത്ത് അന്‍സാരി ഇക്കാര്യം പറഞ്ഞത് അംഗങ്ങള് അവിടെ പരാമര്‍ശിക്കുകയും അത് ഇന്ത്യന് പാര്‍ലമെന്ററി രേഖകളുടെ ഭാഗമാവുകയും ചെയ്തു.\nപാര്‍ലമെന്ററി നടപടികളും ഇന്ത്യന് ജനാധിപത്യത്തിന്റെ സവിശേഷതകളും ജനങ്ങളിലേക്ക് കൂടുതലായി എത്തിക്കുന്നതിന്റെ ഭാഗമായി സ്ഥാപിച്ചതാണ് ലോക്‌സഭാ ടി.വിയും രാജ്യസഭാ ടി.വിയും. മുമ്പ് ദൂരദര്‍ശനിലൂടെ ലോക്‌സഭയില് നടക്കുന്ന ചര്‍ച്ചകളും മറ്റും തെരഞ്ഞെടുത്ത് കാണിച്ചിരുന്നെങ്കില്, 2006-ല് മുഴുവന് സമയവും സഭാ നടപടികള് ജനങ്ങള്‍ക്ക് കാണാനായി ലോക്‌സഭാ ടി.വി നിലവില് വന്നു. രാജ്യസഭാ ടി.വി 2011-ലും. സമ്മേളന സമയം തത്സമയം സംപ്രേക്ഷണം ചെയ്യുകയും സമ്മേളനം ഇല്ലാത്ത സമയങ്ങളില് ഇന്ത്യന് ജനാധിപത്യത്തെക്കുറിച്ചും പാര്‍ലമെന്ററി സംവിധാനങ്ങളെക്കുറിച്ചുമുള്ള പരിപാടികള്, വിജ്ഞാനപ്രദമായ കാര്യങ്ങള് ഒക്കെ സംപ്രേക്ഷണം ചെയ്യുക എന്നതാണ് ഇതുകൊണ്ട് ഉദ്ദേശിക്കുന്നത്. തങ്ങളെ പ്രതിനിധീകരിക്കുന്നവര് എന്താണ് സഭയില് ചെയ്യുന്നത് എന്ന് ജനങ്ങള് കാണുന്നത് ഒരേ സമയം ജനാധിപത്യത്തെ ശാക്തീകരിക്കുകയും പാര്‍ലമെന്റ് അംഗങ്ങള്‍ക്ക് തങ്ങളുടെ ചുമതലകളെ കുറിച്ച് കൂടുതല് ഉത്തരവാദിത്തമുണ്ടാവുകയും ചെയ്യും.\nഎന്നാല് ഇക്കഴിഞ്ഞ സമ്മേളനത്തില് നാലു തവണ രാജ്യസഭാ ടി.വിയുടെ പ്രവര്‍ത്തനം വെങ്കയ്യ നായിഡു നിര്‍ത്തിവച്ചു. നാലു തവണയും പ്രതിപക്ഷ പാര്‍ട്ടികള് സര്‍ക്കാരിന്റെ നടപടികള്‍ക്കെതിരെ പ്രതിഷേധിക്കുന്ന സമയത്തായിരുന്നു ഇത് നിര്‍ത്തിവച്ചത്. തെരഞ്ഞെടുപ്പ് ബോണ്ട് വിഷയത്തിലും പൊതുമേഖലാ സ്ഥാപനങ്ങള് വില്‍ക്കാനുള്ള തീരുമാനത്തിനെതിരെയും പ്രതിപക്ഷ പാര്‍ട്ടികള് രംഗത്തു വന്ന നവംബര് 21-ന്, മൂന്നു മിനിറ്റ് നേരമാണ് സഭാ നടപടികളുടെ സംപ്രേക്ഷണം നിര്‍ത്തിവയ്ക്കാന് വെങ്കയ്യ നായിഡു നിര്‍ദേശം നല്‍കിയത്. ഡിസംബര് 10-ന്, ബംഗാള് ഗവര്‍ണര് അനാവശ്യമായി സംസ്ഥാന ഭരണത്തില് ഇടപെടുന്നതിനെതിരെ തൃണമൂല് കോണ്‍ഗ്രസ് അംഗങ്ങള് പ്രതിഷേധിച്ചപ്പോഴും അദ്ദേഹം ടി.വി സംപ്രേക്ഷണം നിര്‍ത്തിവയ്ക്കാന് ആവശ്യപ്പെട്ടു. ഡിസംബര് 11-ന്, ആഭ്യന്തര മന്ത്രി അമിത് ഷാ പൗത്വ ഭേദഗതി ബില് അവതരിപ്പിക്കുന്ന സമയത്ത് പ്രതിഷേധവുമായി അസമില് നിന്നുള്ള എം.പിമാര് രംഗത്തെത്തിയതോടെ രണ്ടു തവണ സംപ്രേക്ഷണം നിര്‍ത്തി വയ്ക്കാന് വെങ്കയ്യ നായിഡു നിര്‍ദേശിച്ചു.\nസഭാ അധ്യക്ഷനെന്ന നിലയില് സഭയില് എന്തു നടക്കണം എന്നു തീരുമാനിക്കാന് അദ്ദേഹത്തിന് അവകാശമുണ്ട്. എന്നാല് നിയമം മൂലം നിലവില് വന്നിട്ടുള്ള പൊതുസ്ഥാപനമായ രാജ്യസഭാ ടി.വിയില് സഭയില് നടക്കുന്ന ചില കാര്യങ്ങള് കാണിക്കേണ്ടതില്ല എന്ന തീരുമാനം ജനാധിപത്യ വ്യവസ്ഥയ്ക്ക് എതിരാണ്. ജനാധിപത്യത്തിന്റെ ശ്രീകോവില് എന്നു വിശേഷിപ്പിക്കപ്പെടുന്ന പാര്‍ലമെന്റില് എല്ലാ അംഗങ്ങളും തുല്യരാണ്. അവിടെ ഭരിക്കുന്ന പാര്‍ട്ടിയും പ്രതിപക്ഷവുമൊക്കെ തുല്യരാണ്. സര്‍ക്കാരിന്റെ നയപരിപാടികളെയും പദ്ധതികളെയുമൊക്കെ ചോദ്യം ചെയ്യാനും സര്‍ക്കാരിനെ അവരുടെ നടപടികളില് അക്കൗണ്ടബിള് ആക്കാനുമുള്ള സംവിധാനമാണ് സഭാ സമ്മേളനം. അവിടെയാണ് അംഗങ്ങള് രാജ്യത്ത് നടക്കുന്ന കാര്യങ്ങളെ കുറിച്ച് ചോദ്യങ്ങള് ഉന്നയിക്കുന്നത്. അവിടെ മറുപടി പറയാന് സര്‍ക്കാര് ബാധ്യസ്ഥരുമാണ്. എന്നാല് അത്തരം കാര്യങ്ങള് പ്രതിപക്ഷം ഉന്നയിക്കുമ്പോള്, അല്ലെങ്കില് സര്‍ക്കാരിനെ ചോദ്യം ചെയ്യുമ്പോള് അത് ജനങ്ങള് കാണേണ്ടതില്ല എന്നു തീരുമാനിക്കുന്നതില് ജനാധിപത്യ വിരുദ്ധതയുണ്ട്. അത് പക്ഷപാതിത്വം കാണിക്കല് കൂടിയാണ്. പാര്‍ലമെന്റില് ബഹളം നടക്കുന്നു, സഭയുടെ നടുത്തളത്തിലിറങ്ങുന്നു എന്നൊക്കെ ചൂണ്ടിക്കാട്ടിയാണ് പലപ്പോഴും ഇത്തരം നിയന്ത്രണങ്ങള് കൊണ്ടുവരുന്നത്. എന്നാല് അതുകൂടി ഉള്‍പ്പെട്ടതാണ് ഇന്ത്യയിലെ ജനാധിപത്യ സംവിധാനങ്ങള്. അവിടെ എന്തു നടന്നാലും അത് ജനങ്ങള് കാണുക തന്നെ വേണം.\nഇക്കഴിഞ്ഞ ദിവസം അവസാനിച്ച പാര്‍ലമെന്റിന്റെ ശീതകാല സമ്മേളനത്തിലാണ് വെങ്കയ്യ നായിഡുവിന്റേതായി മറ്റൊരു പ്രസ്താവന ഉണ്ടായത്. ആയുധ (ഭേദഗതി) നിയമം രാജ്യസഭ ചര്‍ച്ച ചെയ്യുന്ന വേളയില് രണ്ട് വനിതാ അംഗങ്ങളും ചര്‍ച്ചയില് പങ്കെടുക്കാന് പേരു നല്‍കിയിരുന്നു. എന്നാല് ചര്‍ച്ച നടക്കുന്ന സമയത്ത് വെങ്കയ്യയില് നിന്ന് ഒരു പ്രസ്താവനയുണ്ടായി. "സ്ത്രീകള് ആയുധം ഉപയോഗിക്കേണ്ടതില്ല. അവരെ മറ്റുള്ളവര് സംരക്ഷിച്ചു കൊള്ളും" എന്നായിരുന്നു അത്. സമയപരിമിതി ചൂണ്ടിക്കാട്ടിയായിരുന്നു ഈ പ്രസ്താവനയെങ്കിലും നമ്മുടെ സമൂഹത്തില് പുരുഷാധിപത്യ വ്യവസ്ഥ എത്രത്തോളം ആഴത്തില് വേരോടിയിട്ടുണ്ട് എന്ന് തെളിയിക്കുന്ന ഒന്നുകൂടിയായിരുന്നു അത്. ദിനംപ്രതി ബലാത്സംഗങ്ങളും ചുട്ടുകൊല്ലലുമൊക്കെ നടക്കുന്ന ഒരു സമൂഹത്തില് പുരുഷന് സ്ത്രീയെ സംരക്ഷിച്ചു കൊള്ളുമെന്നും സ്ത്രീക്ക് അതിനുള്ള കെല്‍പ്പില്ല, അവര് ആയുധം ഉപയോഗിക്കേണ്ടവരല്ല എന്നുമൊക്കെയാണ് നമ്മുടെ ഭരണഘടനാ പദവികളില് ഇരിക്കുന്നവര് വരെ പറയുന്നത്. ഓരോ സമയത്തും സ്ത്രീകളുടെ ഉയിര്‍ത്തെഴുന്നേല്‍പ്പിന് സാക്ഷ്യം വഹിക്കുന്ന ഒരു രാജ്യം കൂടിയാണ് നമ്മുടേത്. നൂറ്റാണ്ടുകളായി നേരിടുന്ന അടിച്ചമര്‍ത്തലുകളെയും അതുണ്ടാക്കിയിരിക്കുന്ന വ്യവസ്ഥിതിയേയുമൊക്കെ ചോദ്യം ചെയ്തും നേരിട്ടുമാണ് ഓരോ സ്ത്രീയും സമൂഹത്തിന്റെ മുന്നിലേക്ക് കടന്നു വന്നിട്ടുള്ളത്. അവിടെ, സ്ത്രീകളെ 'അടക്കിയിരുത്താ'നും 'വീട്ടിലെ കാര്യങ്ങള് നോക്കാനു'മൊക്കെ ഉപദേശിക്കുന്ന അഹന്ത നിറഞ്ഞ ആണ്‍സ്വരം മാത്രമാണ് വെങ്കയ്യ നായിഡുവില് നിന്നുണ്ടായതും. 2014-ലും 2019-ലും തനിച്ച് ഭരിക്കാന് ഭൂരിപക്ഷം ലഭിച്ചിട്ടും സ്ത്രീകള്‍ക്ക് നിയമനിര്‍മാണ സഭകളില് തുല്യ പങ്കാളിത്തം ഉറപ്പാക്കുന്ന വനിതാ സംവരണ ബില്ലിനെ കുറിച്ച് ബിജെപി കമാന്ന് മിണ്ടിയിട്ടില്ല എന്നുമോര്‍ക്കണം.\nഭരണഘടനയും ജനാധിപത്യവും ഏറ്റവും വലിയ വെല്ലുവിളികള് നേരിടുന്ന സമയം കൂടിയാണ് ഇത്. അപ്പോള് ഭരണഘടനാ പദവികളില് ഇരിക്കുന്നവര് പക്ഷപാതരഹിതമായും മുഖം നോക്കാതെയും പ്രവര്‍ത്തിക്കുകയും ഏതെങ്കിലും പ്രത്യയശാസ്ത്രത്തിനോ ആശയത്തിനോ അടിപ്പെട്ട് പ്രവര്‍ത്തിക്കാതിരിക്കുകയുമാണ് ചെയ്യേണ്ടത്. അത് അവര് ഇരിക്കുന്ന പദവികളോട് കാണിക്കേണ്ട മിനിമം ഉത്തരവാദിത്തമാണ്.\n2015-ലെ റിപ്പബ്ലിക് ദിനത്തില് അന്ന് ഉപരാഷ്ട്രപതിയായിരുന്ന ഹമീദ് അന്‍സാരി സല്യൂട്ട് ചെയ്തില്ല എന്നതിന്റെ പേരില് ആര്‍എസ്എസും ബിജെപിയും ശക്തമായ ആക്രമണവും അധിക്ഷേപവുമാണ് അദ്ദേഹത്തിനെതിരെ നടത്തിയത്. എന്നാല് ഏതെങ്കിലും തരത്തിലുള്ള പൊതുപ്രസ്താവനകള് നടത്തുകയോ വിവാദ പരാമര്‍ശങ്ങള് നടത്തുകയോ ചെയ്യാതെ ഹമീദ് അന്‍സാരി അന്തസോടെയാണ് ഇക്കാര്യത്തില് പ്രതികരിച്ചത്. അദ്ദേഹത്തിന്റെ ഓഫീസ് ഇക്കാര്യത്തില് ഒരു കുറിപ്പ് പ്രസിദ്ധീകരിച്ചു. റിപ്പബ്ലിക് ദിന സമയത്ത് പതാക ഉയര്‍ത്തുമ്പോള് യൂണിഫോമിലുള്ളവര് മാത്രമാണ് സല്യൂട്ട് ചെയ്യേണ്ടത് എന്നാണ് പ്രോട്ടോക്കോള്. അവിടെയുള്ള സൈനികരും സൈന്യാധിപന് എന്ന നിലയില് രാഷ്ട്രപതിയുമാണ് ആ സമയത്ത് സല്യൂട്ട് ചെയ്യേണ്ടത്. അതുകൊണ്ടു തന്നെ ഉപരാഷ്ട്രപതി എന്ന നിലയില് അദ്ദേഹം പതാകയെ സല്യൂട്ട് ചെയ്യാതെ അപമാനിച്ചിട്ടില്ല എന്നായിരുന്നു ആ കുറിപ്പ്. ബരാക് ഒബാമയായിരുന്നു അന്ന് മുഖ്യാതിഥി. രാഷ്ട്രപതി പ്രണബ് മുഖര്‍ജിക്കൊപ്പം പ്രധാനമന്ത്രി നരേന്ദ്ര മോദിയും സല്യൂട്ട് ചെയ്തത് ഉയര്‍ത്തിപ്പിടിച്ചായിരുന്നു ആര്‍എസ്എസ്-ബിജെപി നേതാവ് രാം മാധവ് ഉള്‍പ്പെടെ പരസ്യമായി ഹമീദ് അന്‍സാരിയെ അധിക്ഷേപിച്ചത്. കാരണം, അന്‍സാരിയുടെ മുസ്ലീം പേരായിരുന്നു ആര്‍എസ്എസ്-ബിജെപിക്കാര്‍ക്ക് പ്രശ്‌നമായത്.


കരിയറില് ഇതാദ്യം; ബുമ്ര മറക്കാനാഗ്രഹിക്കുന്ന പരമ്പര | India vs New Zeland Jasprit Bumrah goes wicketless in 4th-straight ODI\nകരിയറില് ഇതാദ്യം; ബുമ്ര മറക്കാനാഗ്രഹിക്കുന്ന പരമ്പര\nMount Maunganui, First Published 11, Feb 2020, 5:23 PM IST\nഅവസാനം കളിച്ച ആറ് ഏകദിനങ്ങളില് ബുമ്ര ഒരേയൊരു വിക്കറ്റ് മാത്രമാണ് വീഴ്ത്തിയത്.\nഅവസാനം കളിച്ച ഏഴ് ടി20 മത്സരങ്ങളില് എട്ട് വിക്കറ്റ് വീഴ്ത്താന് ബുമ്രക്കായി.\n1989നുശേഷം ഇതാദ്യമായാണ് ഇന്ത്യ ഒരു ഏകദിന പരമ്പരയില് സമ്പൂര്‍ണ തോല്‍വി വഴങ്ങുന്നത്\nഓക്‌ലന്‍ഡ്: ഐസിസി ഏകദിന റാങ്കിംഗില് ഒന്നാം റാങ്കുകാരനായ ജസ്പ്രീത് ബുമ്ര കരിയറില് മറക്കാനാഗ്രഹിക്കുന്ന പരമ്പരയാണ് ന്യൂസിലന്‍ഡിനെതിരെ കഴിഞ്ഞത്. ഏകദിന പരമ്പരയില് ഇന്ത്യ സമ്പൂര്‍ണ തോല്‍വി വഴങ്ങിയപ്പോള് മൂന്ന് മത്സരങ്ങളില് പന്തെറിഞ്ഞ ബുമ്ര ഒറ്റ വിക്കറ്റ് പോലും വീഴ്ത്താതെ നിരാശ സമ്മാനിച്ചു. കരിയറില് ഇതാദ്യമായാണ് ബുമ്രക്ക് ഒരു പരമ്പരയില് ഒറ്റ വിക്കറ്റ് പോലും വീഴ്ത്താനാവാതെ പോവുന്നത്.\nന്യൂസിലന്‍ഡിനെതിരായ മൂന്ന് മത്സരങ്ങളില് വിക്കറ്റ് വീഴ്ത്താതിരുന്ന ബുമ്ര ഓസീസിനെതിരെ അവസാനം കളിച്ച ഏകദിനത്തിലും വിക്കറ്റ് വീഴ്ത്തിയിട്ടില്ല. ഇതുകൂടി കണക്കിലെടുത്താല് ബുമ്രയുടെ വിക്കറ്റ് വരള്‍ച്ച നാല് മത്സരങ്ങളായി. അവസാനം കളിച്ച ആറ് ഏകദിനങ്ങളില് ബുമ്ര ഒരേയൊരു വിക്കറ്റ് മാത്രമാണ് വീഴ്ത്തിയത്. എന്നാല് അവസാനം കളിച്ച ഏഴ് ടി20 മത്സരങ്ങളില് എട്ട് വിക്കറ്റ് വീഴ്ത്താന് ബുമ്രക്കായി.\nഅവസാന ഏകദിനത്തില് മികച്ച രീതിയില് പന്തെറിഞ്ഞ ബുമ്ര 10 ഓവറില് 50 റണ്‍സെ വിട്ടുകൊടുത്തുള്ളുവെങ്കിലും നിര്‍ണായക സമയത്ത് വിക്കറ്റ് വീഴ്ത്താനായില്ല. പേസ് ബൗളര്‍മാര് വിക്കറ്റെടുക്കുന്നതില് പരാജയപ്പെട്ടതാണ് ഏകദിന പരമ്പരയിലെ ഇന്ത്യയെ സമ്പൂര്‍ണ തോല്‍വിയിലേക്ക് നയിച്ചത്.\n1989നുശേഷം ഇതാദ്യമായാണ് ഇന്ത്യ ഒരു ഏകദിന പരമ്പരയില് സമ്പൂര്‍ണ തോല്‍വി വഴങ്ങുന്നത്. ടി20 പരമ്പരയില് 5-0ന്റെ തോല്‍വി വഴങ്ങിയ കിവീസിന്റെ മധുരപ്രതികാരം കൂടിയായി ഏകദിന പരമ്പരയിലെ സമ്പൂര്‍ണ ജയം.


ഐ ഫോണിന്റെ വില കുറഞ്ഞ മോഡല് വരുന്നു | Businessmalayali\nഐ ഫോണിന്റെ വില കുറഞ്ഞ മോഡല് വരുന്നു\nഐഫോണ് SEക്ക് ശേഷം വിലകുറഞ്ഞ ഐഫോണുമായി ആപ്പിള് വീണ്ടും എത്തുന്നു. 5ജി ഫോണുകളിലേക്ക് ചുവട് മാറുന്നതിന് മുമ്പ് തങ്ങളുടെ സാന്നിധ്യം വലിയ തോതില് വര്‍ധിപ്പിക്കുന്നതിന്റെ ഭാഗമായാണ് വിലകുറഞ്ഞ ഐഫോണുമായി കമ്പനി രംഗത്ത് എത്തുന്നത്. ഈ മാര്‍ച്ചില് ഈ മോഡല് വിപണിയിലെത്തുമെന്നാണ് റിപ്പോര്‍ട്ടുകള്. വിലകുറഞ്ഞ ഐഫോണ് മോഡലുകളുടെ അസംബ്ലിങ് ഇപ്പോള് നടന്നുകൊണ്ടിരിക്കുകയാണ്.\n2017ല് ഇറങ്ങിയ ഐഫോണ് 8ന്റെ മോഡലായിരിക്കും വിലകുറഞ്ഞ ഈ ഐഫോണിന്. സ്‌ക്രീന് വലുപ്പം 4.7 ഇഞ്ച് ആയിരിക്കുമെന്ന് നേരത്തെ ബ്ലൂംബര്‍ഗ് റിപ്പോര്‍ട്ട് ചെയ്തിരുന്നു. ഐഫോണ് 8 ഇപ്പോഴും ആവശ്യക്കാരുണ്ട്. പുതിയ ഐഫോണ് ഇന്‍ബില്‍റ്റ് ഹോം ബട്ടന് ഉണ്ടാവുമെന്നാണ് റിപ്പോര്‍ട്ടുകള് സൂചിപ്പിക്കുന്നത്. ഇതിലെ പ്രൊസസര് ഐഫോണ് 11 ലേതിന് സമാനമായിരിക്കും.\nഡിസ്‌പ്ലെയില് തന്നെയുള്ള ഫിങ്കര് പ്രിന്റ് സെന്‍സറുകള് ഇപ്പോള് ആപ്പിളിന്റെ എതിരാളികളായ മിക്ക ഒന്നാം നിര ആഡ്രോയിഡ് ഫോണുകളിലുമുണ്ട്. ഈ ഫീച്ചര് കൊണ്ടുവരുന്നതിലൂടെ ആന്‍ഡ്രോയിഡ് എതിരാളികളുടെ വെല്ലുവിളിയെ നേരിടാനാവും എന്നാണ് ആപ്പിള് കണക്കാക്കുന്നത്. പ്രത്യേകിച്ചും വിലകുറഞ്ഞ ആപ്പിള് ഫോണിന്റെ മുഖ്യ എതിരാളി ആന്‍ഡ്രോയിഡ് ഫോണുകള് തന്നെയാണ്. എന്നാല് ഇക്കാര്യത്തില് ഒരു സ്ഥിരീകരണം ആപ്പിള് ഔദ്യോഗികമായി ഇതുവരെ നല്‍കിയിട്ടില്ല.\nPrevious articleട്രംപിനെ നീക്കം ചെയ്യണമെന്ന് അമേരിക്കന് ജനതയില് ഭൂരിപക്ഷവും\nNext articleട്രയംഫിന്റെ 2020 റോക്കറ്റ്3ആര് വിപണിയിലെത്തി\nബി.എസ്.എന്.എലിന്റെ അതിവേഗ ഇന്റര്‍നെറ്റ് സംവിധാനം നല്‍കുന്ന ഭാരത് എയര് ഫൈബര് പദ്ധതി രാജ്യത്ത് ആദ്യം കൊച്ചിയില്


'200 തിയറ്റര് തരാം എന്നു പറഞ്ഞിട്ട് കരാറായത് 86 എണ്ണം'; വാക്ക് മാറ്റിയത് തിയറ്ററുകാരെന്ന് സിയാദ് കോക്കര് | siyad koker supports antony perumbavoor in marakkar release issue\nപ്രമുഖ ഒടിടി പ്ലാറ്റ്‍ഫോം ആയ ആമസോണ് പ്രൈമുമായി ചര്‍ച്ച നടത്തിയ കാര്യം ആന്‍റണി പെരുമ്പാവൂര് ഇന്നലെ സ്ഥിരീകരിച്ചിരുന്നു\nThiruvananthapuram, First Published Oct 26, 2021, 11:50 PM IST\n'മരക്കാറി'ന്‍റെ (Marakkar) 'ഒടിടി റിലീസ്' (OTT Release) സിനിമാ മേഖലയിലും പ്രേക്ഷകര്‍ക്കിടയിലും സജീവ ചര്‍ച്ചയാവുമ്പോള് നിര്‍മ്മാതാവ് ആന്‍റണി പെരുമ്പാവൂരിന് (Antony Perumbavoor) പിന്തുണയുമായി നിര്‍മ്മാതാക്കളും വിതരണക്കാരും. വാക്കു പറഞ്ഞിട്ട് പാലിക്കാതിരുന്നത് തിയറ്റര് ഉടമകളാണെന്ന് കൊച്ചിയില് നടത്തിയ വാര്‍ത്താസമ്മേളനത്തില് ഫിലിം ഡിസ്ട്രിബ്യൂട്ടേഴ്സ് അസോസിയേഷന് സംസ്ഥാന പ്രസിഡന്‍റ് സിയാദ് കോക്കര് (Siyad Koker) ആരോപിച്ചു.\nസിയാദ് കോക്കര് പറയുന്നു\nഞങ്ങള് അതിനെ (മരക്കാറിന്‍റെ ഒടിടി റിലീസ്) സ്വാഗതം ചെയ്യുകയാണ്. ഒരു സിനിമ ഏത് രീതിയില് റിലീസ് ചെയ്യണമെന്നുള്ളത് നിര്‍മ്മാതാവിന്‍റെ താല്‍പര്യമാണ്. 200 തിയറ്ററില് മിനിമം റണ്ണിനുവേണ്ടി കാത്തിരുന്ന ആളാണ് ആന്‍റണി പെരുമ്പാവൂര്. പക്ഷേ എന്‍റെ അറിവില് 86 തിയറ്ററുകളുടെ എഗ്രിമന്‍റ് മാത്രമേ അദ്ദേഹത്തിന് ലഭിച്ചുള്ളൂ. മരക്കാര് പോലെ ഒരു സിനിമ 86 തിയറ്ററില് റിലീസ് ചെയ്യേണ്ട ഒന്നാണോ? ആന്‍റണി അനുഭവിച്ചോട്ടെ എന്നാണോ തിയറ്ററുകാരുടെ വിചാരം? അപ്പോള് അദ്ദേഹത്തിന് സ്വന്തം തീരുമാനം എടുക്കേണ്ടിവന്നു. അതില് എന്തിനാണ് അമര്‍ഷപ്പെടുന്നത്? ഒരു നിര്‍മ്മാതാവിനും വിതരണക്കാരനും നഷ്‍ടം സംഭവിക്കരുത് എന്നതാണ് ഞങ്ങളുടെ ആപ്‍തവാക്യം. തിയറ്ററുകാരുടെ കൈയില് നിന്ന് വാങ്ങിയ അഡ്വാന്‍സ് വല്ലതുമുണ്ടെങ്കില് തിരിച്ചുകൊടുക്കാന് അദ്ദേഹം തയ്യാറാണ്. അത് കൊടുത്തുകൊണ്ടിരിക്കുകയുമാണ്. ആദ്യം വാക്ക് മാറ്റിയത് തിയറ്റര് ഉടമകളാണ്. 200 തിയറ്റര് തരാം എന്ന വാക്കിന് വിരുദ്ധമായി 86 തിയറ്ററുകളുടെ എഗ്രിമെന്‍റ് മാത്രമാണ് ലഭിച്ചത്. അദ്ദേഹം തിയറ്റര് റിലീസിനുവേണ്ടി കാത്തിരുന്ന മനുഷ്യമാണ്. പക്ഷേ തിയറ്ററുകളിലുള്ള വിശ്വാസം നഷ്‍ടപ്പെട്ടുകഴിഞ്ഞാല് പിന്നെ അദ്ദേഹം എന്തു ചെയ്യണം? മറ്റുള്ള സിനിമകള് ഒടിടിയില് പോകുന്നത് ആര്‍ക്കും വിഷയമല്ലേ? ഞങ്ങള് പൂര്‍ണ്ണമായും അദ്ദേഹത്തെ പിന്തുണയ്ക്കും.\nമരക്കാറിന്‍റെ റിലീസ് സംബന്ധിച്ച് പ്രമുഖ ഒടിടി പ്ലാറ്റ്‍ഫോം ആയ ആമസോണ് പ്രൈമുമായി ചര്‍ച്ച നടത്തിയ കാര്യം ആന്‍റണി പെരുമ്പാവൂര് ഇന്നലെ സ്ഥിരീകരിച്ചിരുന്നു. ഈ വര്‍ഷം തന്നെ റിലീസ് ഉണ്ടായേക്കും. 50 ശതമാനം പ്രവേശനം വച്ച് തിയറ്ററുകളില് റിലീസ് ചെയ്‍താല് ലാഭകരമാകുമോ എന്നതിലാണ് ആശങ്ക, റിലീസിനായി അധികം കാത്തിരിക്കേണ്ടിവരില്ല. ആന്‍റണി പറഞ്ഞിരുന്നു.


കുഞ്ഞിമംഗലം വെള്ളുവ ഗുരിക്കളം ദേവസ്ഥാനം ത്രിദിന കളിയാട്ടം ആരംഭിച്ചു\nTuesday9February 2016 11:01 pm IST\nപിലാത്തറ: എടാട്ട്പറമ്പത്ത് കുഞ്ഞിമംഗലം വെള്ളുവ ഗുരിക്കളം ദേവസ്ഥാനം ത്രിദിന കളിയാട്ടം ആരംഭിച്ചു. കാരന്താട്ട് ഭഗവതി ക്ഷേത്രത്തില് നിന്ന് കലവറ നിറക്കല് ഘോഷയാത്രയും കൈപ്രത്ത് തറവാട്ടില് നിന്ന് ദീപവും തിരിയും എഴുന്നള്ളിക്കലും നടത്തി. ഡോ.വൈ.വി.കണ്ണന് പ്രഭാഷണം നടത്തി. ധര്‍മ്മദൈവം, വെള്ളുവ ഗുരിക്കള്, മരുതിയോടന് തൊണ്ടച്ചന് ദൈവങ്ങളുടെ ഉറപ്പാടും നടത്തി. ഇന്നലെ കരിഞ്ചാമുണ്ടി, ഈറ്റുമൂര്‍ത്തി, എള്ളടത്ത് ഭവതി തെയ്യങ്ങളും, വൈകുന്നേരം വെളുത്ത ഗുരുക്കളുടെയും പഞ്ചുരുളിയുടെയും പുറപ്പാട് നടന്നു. ഇന്ന് രാവിലെ 10 മണിക്ക് തെയ്യങ്ങളുടെ പുറപ്പാട്, 11 മണിക്ക് കല്ലന്താട്ട് ഭഗവതിയുടെയും വന്‍കുളത്ത് ഭഗവതിയുടെയും തിരുമുടി നിവരല്, തുടര്‍ന്ന് കൂടിയാട്ടം, അന്നദാനം എന്നിവയും നടക്കും.\nമണ്ണുമ്മല് കാനിഞ്ചേരി ഭഗവതിക്ഷേത്ര കളിയാട്ടം


52 min ago ബിഎസ്എൻഎൽ പ്ലാനുകളിൽ മാറ്റം; വാലിഡിറ്റി കുറച്ചു, മൂന്ന് പ്ലാനുകൾ പിൻവലിച്ചു\n

Next »

« Previous

\nബീ സേഫ് (bSafe)\nനേരത്തെ നല്‍കിയിട്ടുള്ള മൊബൈല് നമ്പരുകളിലേയ്ക്ക് SOS മെസ്സേജുകള് അയയ്ക്കുന്ന ഒരു ആപ്ലിക്കേഷനാണിത്. ധാരാളം ഉപയോക്താക്കള് ശുപാര്‍ശ ചെയ്യുന്ന ഈ ആപ്ലിക്കേഷന് ആന്‍ഡ്രോയ്ഡ്, ഐഓഎസ്, ബ്ലാക്ക്‌ബെറി പ്ലാറ്റ്‌ഫോമുകളില് ഉപയോഗിയ്്ക്കാന് സാധിയ്ക്കും. എന്തെങ്കിലും അപകടം നേരിടേണ്ടി വന്നാല് ഉടനെ തന്നെ ഈ ആപ്ലിക്കേഷന്റെ മധ്യഭാഗത്തുള്ള വലിയ ചുവന്ന ബട്ടണില് അമര്‍ത്തുക. ഉടനടി നിങ്ങള് സേവ് ചെയ്ത നമ്പരുകളിലേയ്ക്ക് മെസ്സേജുകള് പോകും. മാത്രമല്ല ഇതിലെ ജിപിഎസ് സംവിധാനം ഉപയോഗിച്ച് നിങ്ങള് തിരഞ്ഞെടുത്ത സുഹൃത്തുക്കള്‍ക്ക് നിങ്ങളുടെ സ്ഥാനം മനസ്സിലാക്കാന് സാധിയ്ക്കും. നിങ്ങള് എസ്ഓഎസ് ബട്ടണ് അമര്‍ത്തിയാല് ജിപിഎസ് സഹായത്തോടെ നിങ്ങളുടെ തത്സമയ ലൊക്കേഷന് വരെ നിങ്ങള് സേവ് ചെയ്ത് നമ്പരുകളിലേയ്ക്ക് എത്തും. എപ്പോഴും ഫോണില് ആക്ടീവ് ഇന്റര്‍നെറ്റ് കണക്ഷന് ഉണ്ടായിരിയ്ക്കണം എന്നു മാത്രം.


ആഴ്ച്ചയില് ഏഴ് തവണ മാത്രമേ ഭക്ഷണം കഴിക്കാറുള്ളൂവെന്ന് ട്വിറ്റര്...\nആഴ്ച്ചയില് ഏഴ് തവണ മാത്രമേ ഭക്ഷണം കഴിക്കാറുള്ളൂവെന്ന് ട്വിറ്റര് സി.ഇ.ഒ\nഉപവാസം തനിക്ക് ഏകാഗ്രത കൂട്ടാന് സഹായിക്കുന്നുണ്ടെന്ന് പറഞ്ഞ ജാക്ക് ഡോര്‍സി എല്ലാ ദിവസവും രണ്ട് മണിക്കൂര് ധ്യാനത്തിനായി മാറ്റിവെക്കാറുണ്ടെന്നും കൂട്ടിച്ചേര്‍ത്തു...\n16 Jan, 2020 at 07:30 AM\nതന്റെ വിചിത്രമായ ജീവിത രീതികള് തുറന്നുപറഞ്ഞ് ട്വിറ്റര് സി.ഇ.ഒ ജാക്ക് ഡോര്‍സി. വിയേഡിന് നല്‍കിയ യുട്യൂബ് അഭിമുഖത്തിനിടെയാണ് ഇത്തരംകാര്യങ്ങള് വെളിപ്പെടുത്തിയിരിക്കുന്നത്. ട്വിറ്ററില് എഡിറ്റ് ഓപ്ഷന് വരുമോ സ്‌പെല് ചെക്ക് ഉള്‍പ്പെടുത്തുമോ തുടങ്ങിയ ചോദ്യങ്ങള്‍ക്കും ജാക്ക് ഡോര്‍സി മറുപടി പറഞ്ഞു.\nസി.എന്.ബി.സിയില് നേരത്തെ വന്ന ലേഖനം ചൂണ്ടിക്കാണിച്ചായിരുന്നു പീറ്റര് ഫ്രാങ്ക് എന്നയാള് ട്വിറ്റര് മേധാവിയോട് ജീവിതശൈലിയെക്കുറിച്ച് ചോദ്യം ചോദിച്ചത്. ദിവസം രണ്ട് മണിക്കൂര് ധ്യാനിക്കാറുണ്ടോ? 52 മിനുറ്റ് സൗനയോ(ആവിയിലുള്ള കുളി) ഐസ് ബാത്തോ നടത്താറുണ്ടോ? ആഴ്ച്ചയില് അഞ്ച് തവണ മാത്രമാണോ ഭക്ഷണം കഴിക്കുന്നത്? എന്നിവയായിരുന്നു ആ ചോദ്യങ്ങള്.\nഎല്ലാദിവസവും രണ്ട് മണിക്കൂര് ധ്യാനിക്കാറുണ്ടെന്ന സമ്മതിച്ച് ഡോര്‍സി ആഴ്ച്ചയില് ഏഴ് തവണ ഭക്ഷണം കഴിക്കാറുണ്ടെന്ന് പറഞ്ഞു. എല്ലാ ദിവസവും സൗനയോ ഐസ് ബാത്തോ നടത്താറില്ലെന്നും ഡോര്‍സി വ്യക്തമാക്കി.\nകഴിഞ്ഞ മാര്‍ച്ചിലാണ് പ്രതിദിനം ഒരു തവണ മാത്രമേ ഭക്ഷണം കഴിക്കാറുള്ളൂവെന്ന് ഡോര്‍സി വ്യക്തമാക്കിയത്. ഉപവാസമിരിക്കുന്ന പല വാരാന്ത്യങ്ങളിലും ദിവസം മുഴുവന് ഭക്ഷണം കഴിക്കാറില്ലെന്നും ട്വിറ്റര് മേധാവി പറഞ്ഞിരുന്നു. തന്റെ ജോലികള് കൂടുതല് ഏകാഗ്രതയോടെ ചെയ്യാന് ഈ ജീവിതരീതി സഹായിക്കുന്നുണ്ടെന്ന് വിപാസന ധ്യാനം പരിശീലിക്കുന്ന ഡോര്‍സി വെളിപ്പെടുത്തിയിരുന്നു.\nമത്സ്യം, കോഴി, വറുത്ത മാംസം തുടങ്ങി ഉയര്‍ന്ന അളവില് പ്രോട്ടീന് അടങ്ങിയ ഭക്ഷണമാണ് ഡോര്‍സി കഴിക്കാറ്. ധാരണം ഇലക്കറികളും ഭക്ഷണത്തില് ഉള്‍പ്പെടുത്താറുണ്ട്. ബെറികളും ഡാര്‍ക്ക് ചോക്കളേറ്റും ചിലപ്പോള് ഭക്ഷണ ശേഷം കഴിക്കാറുണ്ട്. പകല് ഭക്ഷണം കഴിക്കാതിരിക്കുന്ന ഡോര്‍സി അത്താഴമാണ് കഴിക്കാറ്.\nമൈക്രോ ബ്ലോഗിംങ് സൈറ്റായ ട്വിറ്ററില് ഒരിക്കലും എഡിറ്റ് ചെയ്യാനുള്ള ഓപ്ഷന് കൊണ്ടുവരില്ലെന്നും ഡോര്‍സി വെളിപ്പെടുത്തി. ഏറെക്കാലമായി ഉപഭോക്താക്കളുടെ ആവശ്യമാണ് പോസ്റ്റ് ചെയ്ത ട്വീറ്റുകള് എഡിറ്റ് ചെയ്യാന് അവസരം നല്‍കണമെന്നത്. നിലവില് ട്വിറ്ററില് പോസ്റ്റ് ചെയ്ത ട്വീറ്റ് റീ ട്വീറ്റിലൂടെ തെറ്റ് തിരുത്താനോ ഡിലീറ്റ് ചെയ്യാനോ മാത്രമേ അവസരമുള്ളൂ.\nരണ്ടാം ഇന്നിങ്‌സിനൊരുങ്ങി മൈക്രോമാക്‌സ്\nനാല് ബഹിരാകാശ യാത്രികരെ ബഹിരാകാശ നിലയത്തിലെത്തിച്ച് സ്‌പേസ് എക്‌സിന്‍റെ ക്രൂ ഡ്രാഗണ്\nവിദ്വേഷ പോസ്റ്റുകള് നീക്കം ചെയ്യാതെ ഇന്ത്യയിലെ രാഷ്ട്രീയ പാര്‍ട്ടികളെ ഫേസ്‍ബുക്ക് സഹായിച്ചു\nഹിന്ദു വികാരം വ്രണപ്പെടുത്തുന്ന ഉത്പന്നങ്ങള് സൈറ്റില്: ആമസോണിനെതിരെ ബഹിഷ്‌കരണ ആഹ്വാനം


കർഷകരെ പുകഴ്ത്തി മോദി; സ്വയംപര്യാപ്ത ഇന്ത്യയെ കെട്ടിപ്പടുക്കുന്നതിൽ കർഷകർക്ക് പ്രധാന പങ്ക് | Madhyamam\nHomechevron_rightNewschevron_rightIndiachevron_rightകർഷകരെ പുകഴ്ത്തി മോദി; ...\ndate_range 27 Sep 2020 7:49 AM GMT\nകർഷകരെ പുകഴ്ത്തി മോദി; സ്വയംപര്യാപ്ത ഇന്ത്യയെ കെട്ടിപ്പടുക്കുന്നതിൽ കർഷകർക്ക് പ്രധാന പങ്ക്\nന്യൂഡൽഹി: സ്വയം പര്യാപ്ത ഇന്ത്യയെ കെട്ടിപ്പടുക്കുന്നതിൽ കർഷകർക്ക് പ്രധാന പങ്കുണ്ടെന്ന് പ്രധാനമന്ത്രി നരേന്ദ്ര മോദി. പ്രതിമാസ റേഡിയോ പ്രഭാഷണ പരമ്പരയായ മൻ കി ബാത്തിൽ സംസാരിക്കുകയായിരുന്നു മോദി. കോവിഡ് മഹാമാരിയുടെ കാലത്തും രാജ്യത്തിന്‍റെ കാർഷിക മേഖല പ്രതിരോധിച്ച് നിന്നത് കർഷകരുടെ ശക്തിയുടെ പ്രതിഫലനമാണെന്നും മോദി പറഞ്ഞു. കർഷകരെ ഏറെ ദോഷകരമായി ബാധിക്കുന്ന കേന്ദ്ര സർക്കാറിന്‍റെ കാർഷിക ബില്ലുകൾക്കെതിരെ രാജ്യവ്യാപക പ്രതിഷേധം ഉയരുന്ന സാഹചര്യത്തിലാണ് മോദി കർഷകരെ പുകഴ്ത്തി സംസാരിച്ചത്.\nകർഷകർ ശക്തരാണെങ്കിൽ രാജ്യവും ശക്തമാകും. കാർഷിക ബില്ലുകളിലൂടെ കർഷകരെ ശക്തിപ്പെടുത്തുകയാണ്. തങ്ങളുടെ ഉൽപ്പന്നം ആർക്കുവേണമെങ്കിലും എവിടെവെച്ചും വിൽക്കാൻ സ്വാതന്ത്ര്യം നൽകുകയാണ് ബില്ലുകൾ. ഉയർന്ന വില ആരാണോ നൽകുന്നത് അവർക്ക് വിൽക്കാൻ സാധിക്കും. കാർഷിക മേഖലയിൽ സാങ്കേതിക വിദ്യ ഉപയോഗിക്കുന്നതിന്‍റെ വർധിച്ച നേട്ടം കർഷകർക്ക് ഉണ്ടാകും -മോദി പറഞ്ഞു.\nകോൺഗ്രസിനെ പരോക്ഷമായി വിമർശിക്കാനും മോദി മറന്നില്ല. മഹാത്മാ ഗാന്ധിയുടെ കർഷക കേന്ദ്രീകൃത സാമ്പത്തിക നയങ്ങൾ രാജ്യം പിന്തുടർന്നിരുന്നുവെങ്കിൽ കേന്ദ്രം ഇപ്പോൾ കൊണ്ടുവന്ന ആത്മനിർഭർ ഭാരത് പദ്ധതിയുടെ ആവശ്യമുണ്ടാകുമായിരുന്നില്ല. ഇന്ത്യ നേരത്തെ തന്നെ സ്വയംപര്യാപ്തമാകുമായിരുന്നു.\nഇന്ത്യൻ സംസ്കാരത്തിൽ നാടോടിക്കഥകൾക്കുള്ള പ്രാധാന്യത്തെ കുറിച്ചാണ് മോദി മൻ കി ബാത്തിൽ പ്രധാനമായും ഊന്നൽ നൽകിയത്. ഇന്ത്യക്ക് നാടോടിക്കഥകളുടെ സമ്പന്നമായ ചരിത്രമുണ്ടെന്നും കോവിഡ് മഹാമാരിയുടെ കാലത്ത് അതിന് ഏറെ പ്രാധാന്യമുണ്ടെന്നും മോദി പറഞ്ഞു.\nമഹാമാരിയുടെ കാലത്ത് ലോകം വലിയ മാറ്റങ്ങളിലൂടെ കടന്നുപോകുകയാണ്. സാമൂഹിക അകലം പാലിക്കൽ ഏറെ പ്രധാനപ്പെട്ടതാണ്. കുടുംബങ്ങളെ തമ്മിൽ ബന്ധിപ്പിക്കാൻ കഥകൾക്ക് സാധിക്കും -മോദി പറഞ്ഞു.\nTAGS:Mann Ki Baat farm bills narendra modi farmers protest


| ഒഴിഞ്ഞപറമ്പിലെ വീപ്പയ്‌ക്കുള്ളില് കോണ്‍ക്രീറ്റിട്ട് സ്‌ത്രീയുടെ അസ്‌ഥികൂടം | Mangalam\nFriday, November 16, 2018 Last Updated 35 Min 45 Sec ago English Edition\nഒഴിഞ്ഞപറമ്പിലെ വീപ്പയ്‌ക്കുള്ളില് കോണ്‍ക്രീറ്റിട്ട് സ്‌ത്രീയുടെ അസ്‌ഥികൂടം\nമരട്(കൊച്ചി): പ്ലാസ്‌റ്റിക് വീപ്പയില് കുത്തിനിറച്ച കോണ്‍ക്രീറ്റിനുള്ളില് സ്‌ത്രീയുടേതെന്നു കരുതുന്ന അസ്‌ഥികൂടം കണ്ടെത്തി. എറണാകുളം ജില്ലയിലെ കുമ്പളത്തെ ശാന്തിവനം ശ്‌മശാനത്തിനു സമീപം കായലോരത്ത് സ്വകാര്യകമ്പനിയുടെ ഒഴിഞ്ഞ പറമ്പിലാണ് അസ്‌ഥികൂടം കണ്ടെത്തിയത്. ഒരുവര്‍ഷമായി ഇവിടെക്കിടന്ന വീപ്പയില് കണ്ടെത്തിയ അസ്‌ഥികൂടത്തിനും അത്രത്തോളം പഴക്കമുണ്ടെന്നു കരുതുന്നു.\nശരീരം പൂര്‍ണമായും ദ്രവിച്ചനിലയില് തലയോട്ടിയും അസ്‌ഥികളും മുടിയും മാത്രമാണ് വീപ്പ പൊളിച്ചപ്പോഴുണ്ടായിരുന്നത്. തലകീഴായി കൈയും കാലും മടക്കി വീപ്പയില് കയറ്റി ഇഷ്‌ടിക അടുക്കി കോണ്‍ക്രീറ്റിട്ട്, ഉറപ്പിച്ച നിലയിലായിരുന്നു. വെള്ളി അരഞ്ഞാണം, മുടിയുടെ നീളം, വസ്‌ത്രാവശിഷ്‌ടം എന്നിവയില്‍നിന്നാണു മൃതദേഹം സ്‌ത്രീയുടേതാണെന്ന നിഗമനത്തില് പോലീസെത്തിയത്.\nആലപ്പുഴ കേന്ദ്രമായുള്ള പാം ഫൈബര് ഇന്ത്യ പ്രൈവറ്റ് ലിമിറ്റഡ് കമ്പനിയുടെ ഉടമസ്‌ഥതയിലുള്ളതാണ് അസ്‌ഥികൂടം കണ്ടെത്തിയ ആറേക്കര് ഭൂമി. ഇവിടെയുള്ള കാന 2016 ഡിസംബര് 16ന് ജെ.സി.ബി. ഉപയോഗിച്ച് വൃത്തിയാക്കിയിരുന്നതായി കമ്പനി ജനറല് മാനേജര് ഓസേപ്പച്ചന് പറയുന്നു. കായലില് കുത്തി നിര്‍ത്തിയ നിലയില് കണ്ടെത്തിയ വീപ്പ അന്ന് ജെ.സി.ബി. ഉപയോഗിച്ച് പറമ്പിലേക്ക് എടുത്തുവയ്‌ക്കുകയായിരുന്നു.\nവീപ്പയ്‌ക്കുള്ളില് നിന്ന് ദുര്‍ഗന്ധം വരുന്നുണ്ടെന്ന് സമീപവാസികള് പോലീസിനെ അറിയിക്കുകയായിരുന്നു. ഇന്നലെ രാവിലെ എട്ടരയോടെ പനങ്ങാട് പോലീസ് എത്തി പരിശോധിച്ചപ്പോഴാണ് അസ്‌ഥികൂടം കണ്ടെത്തിയത്. പ്ലാസ്‌റ്റിക് കവറില് പൊതിഞ്ഞ നിലയില് നിരോധിച്ച രണ്ട് അഞ്ഞൂറ് രൂപ നോട്ടുകളും ഒരു നൂറ് രൂപ നോട്ടും പോലീസിന് ലഭിച്ചിട്ടുണ്ട്. വീപ്പയ്‌ക്ക് വലിയ ഭാരമുണ്ടെന്നതിനാല് സംഘംചേര്‍ന്നുള്ള കുറ്റകൃത്യമാകാം നടന്നത് എന്ന നിഗമനത്തിലാണ് പോലീസ്.


എഴുത്തുകാരി അമൃത പ്രീതത്തിന്റെ നൂറാം ജന്മദിനത്തില് ആദരവറിയിച്ച് ഗൂഗിള്\n31 Aug 2019 4:33 AM GMT\nപഞ്ചാബി എഴുത്തുകാരി അമൃത പ്രീതത്തിന്റെ നൂറാം ജന്മദിനത്തില് ആദരവറിയിച്ച് ഗൂഗിള്. സ്ത്രീകളെ അവരുടെ ജീവിതത്തെ കുറിച്ച് കൂടുതല് തുറന്ന് സംസാരിക്കാന് പ്രാപ്തയാക്കിയ എവുത്തുകാരിയായിരുന്നു അമൃത പ്രീതം. ഗൂഗിള് ഡൂഡിലായി അമൃത പ്രീതത്തിന്റെ ചിത്രം പ്രസിദ്ധികരിച്ചാണ് ഗൂഗിള് ആദരം അറിയിച്ചിരിക്കുന്നത്.\nആദ്യമായി സാഹിത്യ അക്കാദമി അവാര്‍ഡ് ലഭിച്ച എഴുത്തുകാരിയാണ് അമൃത പ്രീതം. അവരുടെ പിന്‍ജര് എന്ന നോവല് സിനിമയായി ചിത്രീകരിക്കുകയുണ്ടായി. പഞ്ചാബി ഭാഷയിലെ ഇരുപദാം നൂറ്റാണ്ടിലെ ഏറ്റവും പ്രമുഖയായ എഴുത്തുകാരിയായിട്ടാണ് അമൃത പ്രീതം അറിയപ്പെടുന്നത്.\nമുഖ്യകര്‍മരംഗം കവിതയാണെങ്കിലും നോവല്, ചെറുകഥ, പത്രപ്രവര്‍ത്തനം എന്നീ മണ്ഡലങ്ങളിലും പ്രവര്‍ത്തിച്ച് വിജയം വരിച്ചിട്ടുണ്ട്. ഉയര്‍ന്ന ഭാവനയും വിശാലമായ ജീവിതവീക്ഷണവും അനനുകരണീയമായ ശൈലിയുമുള്ള ഒരു കലാകാരിയാണ് അമൃതാപ്രീതം. ആധുനിക സമൂഹത്തിന്റെ മോഹഭംഗങ്ങളും യാഥാസ്ഥിതികത്വത്തിന്റേയും ജന്‍മിത്വത്തിന്റേയും നേര്‍ക്കുള്ള പ്രതിഷേധവും പ്രീതത്തിന്റെ സാഹിത്യസൃഷ്ടികളില് തെളിഞ്ഞുകാണാം.\nഇന്ത്യാ വിഭജനത്തെത്തുടര്‍ന്ന് അമൃതാ ഡല്‍ഹിയിലെത്തി. ലാഹോറിലെയും ഡല്‍ഹിയിലെയും റേഡിയോ നിലയങ്ങളില് ഇവര് സേവനമനുഷ്ഠിച്ചിട്ടുണ്ട്. പരമ്പരാഗത ഭാരതീയ സ്ത്രീയുടെ ചട്ടക്കൂടില് ഒതുങ്ങാത്ത പ്രകൃതം കാരണം അമൃതാപ്രീതം എന്നും വിവാദങ്ങള് സൃഷ്ടിച്ചിരുന്നു. സ്ത്രീസ്വാതന്ത്ര്യത്തിന്റെ വക്താവായ ഇവര് രാജ്യസഭാംഗമായും പ്രവര്‍ത്തിച്ചിട്ടുണ്ട്.\nകുട്ടിക്കാലത്ത് അനുഭവിച്ച ഏകാന്തതയാണ് തന്നെ കവിയാക്കിയതെന്ന് അമൃതാപ്രീതം അഭിപ്രായപ്പെട്ടിട്ടുണ്ട്. ഠണ്ടിയ കിര്‍ണാ, അമൃത ലഹരാ, ജീവൃന്ദാം ജീവന്, മേം തവാരിഖ് ഹാം ഹിന്ദ്ഹീ, ലോക്പീഡാ സര്‍ഘിവേള സുനേഹാരേ, കാഗസ് തേ ക്യാന്‍വാസ്, ഏക് സൌ ഇക്താലീസ് കവിതായേം തുടങ്ങിയവയാണ് ഇവരുടെ പ്രമുഖ കാവ്യസമാഹാരങ്ങള്. സുനേഹാരേ എന്ന കൃതിക്ക് 1955-ലെ കേന്ദ്രസാഹിത്യ അക്കാദമി അവാര്‍ഡ് ലഭിക്കുകയുണ്ടായി. 1981-ലെ ജ്ഞാനപീഠ പുരസ്‌കാരം നേടിയത് കാഗസ്‌തേ ക്യാന്‍വാസ് എന്ന കൃതിക്കാണ്.\nനാഗരിക മധ്യവര്‍ഗത്തിന്റെ സംവേദനാത്മകത ഉള്‍ക്കൊള്ളുന്ന നോവലിസ്റ്റായിട്ടാണ് അമൃതാപ്രീതം പരിഗണിക്കപ്പെടുന്നത്. പിഞ്ജര്, ഡോക്ടര് ദേവ്, ആല്ഹന, ആക് കാ പത്താ, നാഗമണി, യാത്രി, യഹ് സച്ച് ഹൈ, തേരഹ്വാം സൂരജ്, ഉന്‍ചാസ് ദിന്, കോറേ കാഗസ് തുടങ്ങിയവയാണ് ഇവരുടെ പ്രമുഖ നോവലുകള്. രസീദി ടിക്കറ്റ് എന്നൊരു ആത്മകഥയും അമൃതാപ്രീതം രചിച്ചിട്ടുണ്ട്. കൂടാതെ നാഗ്മണി എന്നൊരു മാസികയും ഇവരുടെ നേതൃത്വത്തില് പ്രസിദ്ധീകരിച്ചിരുന്നു.\namrita pritam google doodle


നെഹ്റു യുവകേന്ദ്രയില് എല്.ഡി.സി ഉള്‍പ്പെടെ വിവിധ തസ്തികകളില് 337 ഒഴിവുകള്.. - The Kerala Online\nPosted on June 11, 2019 June 11, 2019 Author Chief Editor\tComments Off on നെഹ്റു യുവകേന്ദ്രയില് എല്.ഡി.സി ഉള്‍പ്പെടെ വിവിധ തസ്തികകളില് 337 ഒഴിവുകള്..\nകേന്ദ്ര യുവജനകാര്യ, കായിക മന്ത്രാലയത്തിന് കീഴിലെ സ്വയംഭരണ സ്ഥാപനമായ നെഹ്റു യുവകേന്ദ്ര സംഗതനിലേക്ക് വിവിധ തസ്തികകളില് അപേക്ഷ ക്ഷണിച്ചു. 337 ഒഴിവുകളുണ്ട്. സ്ഥിരനിയമനം ആയിരിക്കും.\nതസ്തിക, ഒഴിവ്, ശമ്പളം എന്ന ക്രമത്തില്:\n*അസിസ്റ്റന്റ് ഡയറക്ടര്* (ഡിസ്ട്രിക്ട് യൂത്ത് കോ-ഓര്‍ഡിനേറ്റര്) -160 (ലെവല് 10: 56100-177500 രൂപ)\n*ജൂനിയര് കംപ്യൂട്ടര് പ്രോഗ്രാമര്* -17 (ലെവല് 7: 44900-142400)\n*സീനിയര് ഹിന്ദി ട്രാന്‍സ്ലേറ്റര്-* 1 (ലെവല് 7: 44900-142400 രൂപ)\n*അസിസ്റ്റന്റ്* -38 (ലെവല് 6: 35400-112400 രൂപ)\n*ലൈബ്രേറിയന്* -1 (ലെവല് 6: 35400-112400 രൂപ)\n*സ്റ്റെനോഗ്രാഫര് ഗ്രേഡ് II* (ലെവല് 6: 35400-112400)\n*കംപ്യൂട്ടര് ഓപ്പറേറ്റര്* –4(ലെവല് 5: 29200-92300 രൂപ)\n*അക്കൗണ്ട്സ് ക്ലാര്‍ക്ക് കം ടൈപ്പിസ്റ്റ്* -58 (ലെവല് 4: 25500-81100 രൂപ)\n*ലോവര് ഡിവിഷന് ക്ലാര്‍ക്ക്* – 12 (ലെവല് 2: 19900-63200 രൂപ)\n*മള്‍ട്ടി ടാസ്‌കിങ് സ്റ്റാഫ്* – 23 (ലെവല് 1: 18000-56900 രൂപ)\nയോഗ്യത, പ്രായപരിധി എന്നീ വിവരങ്ങള് അടങ്ങിയ വിശദമായ വിജ്ഞാപനം www.nyks.nic.in എന്ന വെബ്സൈറ്റില് ലഭ്യമാണ്. ഇതേ വെബ്സൈറ്റിലൂടെ ഓണ്‍ലൈനായാണ് അപേക്ഷിക്കേണ്ടത്.\nജനറല്, ഒ.ബി.സി. വിഭാഗത്തില്‍പ്പെട്ട പുരുഷന്മാര്‍ക്ക് 700 രൂപയും ജനറല്, ഒ.ബി.സി. വിഭാഗത്തില്‍പ്പെട്ട വനിതകള്‍ക്ക് 350 രൂപയും അപേക്ഷാ ഫീസുണ്ട്. എസ്.സി.,എസ്.ടി. വിഭാഗക്കാര്‍ക്കും അംഗപരിമിതര്‍ക്കും അപേക്ഷാ ഫീസില്ല.\nകൂടുതല് വിവരങ്ങള്‍ക്ക് വെബ്സൈറ്റ് സന്ദര്‍ശിക്കുക: www.nyks.nic.in


എന്തുകൊണ്ട് തുടക്കക്കാര്‍ക്ക് സ്വര്‍ണവായ്പ യോജിക്കുന്നു — ആറ് കാരണങ്ങള് |6reasons why gold loans are good for new and self employed borrowers - Malayalam Goodreturns\n» എന്തുകൊണ്ട് തുടക്കക്കാര്‍ക്ക് സ്വര്‍ണവായ്പ യോജിക്കുന്നു — ആറ് കാരണങ്ങള്\nUpdated: Monday, February 17, 2020, 16:57 [IST]\n53 min ago ആഗോള സൂചികകളിൽ ഇടിവ്, ഇന്ത്യൻ വിപണിയിലും നഷ്ടത്തിൽ തുടക്കം\nസ്വര്‍ണത്തിലുള്ള നിക്ഷേപം ഇന്ത്യക്കാര്‍ക്ക് പുതുമയുള്ള കാര്യമല്ല. പുരാതനകാലം തൊട്ട് മഞ്ഞലോഹം നമ്മുടെ പ്രധാന സ്വത്തുവകകളിലൊന്നാണ്. കര്‍ഷകര്, മറ്റു സാധാരണ ജോലികളിലേര്‍പ്പട്ടവര് തുടങ്ങിയ മിക്കയാളുകളും കാശ് കടം വാങ്ങുന്നതിനായി ആശ്രയിക്കുന്ന മാര്‍ഗങ്ങളിലൊന്നാണ് സ്വര്‍ണപണയം. സാധാരണ ജോലികളിലേര്‍പ്പെട്ടവര്, വീട്ടമ്മമാര് തുടങ്ങിയവരെല്ലാം വാണിജ്യ ബാങ്കുകളില് നിന്ന് വായ്പയെടുക്കാന് മടിക്കുന്നു. സ്ഥിരമായ വരുമാനമില്ലെന്നതാണ് ഇതിന് കാരണം. ഇതിനാല് തന്നെ മൈക്രോഫിനാന്‍സ് സ്ഥാപനങ്ങള്, വാണിജ്യ ബാങ്കുകള് എന്നിവരെല്ലാം സ്വര്‍ണ വായ്പയിലൂടെ ഉപഭോക്താക്കളെ ആകര്‍ഷിക്കുന്നു. അടുത്തിടെ കെപിഎംജി പുറത്തിറക്കിയ റിപ്പോര്‍ട്ട് സൂചിപ്പിക്കുന്നത്, 2022 -ഓടെ ഇന്ത്യയിലെ സ്വര്‍ണ വായ്പാ വിപണി 4,617 ബില്യണ് രൂപയുടെ ബിസിനസിലെത്തുമെന്നാണ്.\n1. ക്രെഡിറ്റ് സ്‌കോര് നേടാന് സഹായിക്കുന്നു\nഒരു സ്വര്‍ണ വായ്പയ്ക്കായി അപേക്ഷിക്കുമ്പോള് മിക്ക വായ്പാദാതാക്കളും നിങ്ങളുടെ ക്രെഡിറ്റ് സ്‌കോര് കണക്കിലെടുക്കാറില്ല. കാരണം നിങ്ങള് നിക്ഷേപിക്കുന്ന ആഭരണങ്ങള്/ കോയിനുകള് എന്നിവയില് പൂര്‍ണവിശ്വാസമുണ്ട്. നിങ്ങള് 18 വയസ് പൂര്‍ത്തിയാക്കിയ വ്യക്തിയാണെങ്കില്, ഗവണ്‍മെന്റ് പുറത്തിറക്കുന്ന ഏതെങ്കിലും തിരിച്ചറിയല് രേഖ നിങ്ങളുടെ കൈവശമുണ്ടെങ്കില് നിങ്ങള് സ്വര്‍ണ വായ്പയ്ക്ക് അപേക്ഷിക്കാന് സാധിക്കും. നിങ്ങള് ആദ്യമായിട്ടാണ് വായ്പയെടുക്കുന്നതെങ്കില്, കൃത്യമായി വായ്പ തിരിച്ചടയ്ക്കാന് സാധിച്ചാല് നിങ്ങളുടെ ക്രെഡിറ്റ് സ്‌കോര് മെച്ചപ്പെടുത്താന് സ്വര്‍ണവായ്പയ്ക്കാവും. കൂടാതെ ഭാവിയില് നിങ്ങള് ഭവന, വാഹന, വ്യക്തിഗത വായ്പകളെടുക്കുകയാണെങ്കില് ഇത് തീര്‍ച്ചയായും ഗുണം ചെയ്യും.\n2. ക്രെഡിറ്റ് കാര്‍ഡിന് സമം\nസ്വയംതൊഴില്, ചെറുകിട ബിസിനസ്, കൃഷി എന്നിവയിലേതെങ്കിലുമാണോ നിങ്ങളുടെ ജോലി? അല്ലെങ്കില് വീട്ടമ്മയാണോ? എങ്കില് വാണിജ്യ ബാങ്കുകളില് നിന്ന് വായ്പയെടുക്കുമ്പോള് നിങ്ങള്‍ക്ക് ബുദ്ധിമുട്ട് നേരിടേണ്ടി വന്നേക്കാം. സ്ഥിരവരുമാനത്തിന്റെ രേഖ ഹാജരാക്കണം എന്നുള്ളതിനാലാണിത്. ഈ സാഹചര്യങ്ങളിലാണ് സ്വര്‍ണവായ്പകളുടെ പ്രസക്തി. വളരെ കുറഞ്ഞ നടപടി ക്രമങ്ങളിലൂടെ നിങ്ങള്‍ക്ക് വായ്പ നേടാം. കുട്ടികളുടെ വിദ്യാഭ്യാസ ആവശ്യങ്ങള്, വിവാഹം, ആശുപത്രി സംബന്ധമായ കാര്യങ്ങള് തുടങ്ങിയ അവശ്യ ഘട്ടങ്ങളില് സ്വര്‍ണവായ്പ സഹായകമായേക്കാം.\n3. എളുപ്പത്തില് വായ്പ നേടാം\nഇന്റര്‍നെറ്റ്, സ്മാര്‍ട്‌ഫോണ് എന്നിവ സജീവമായ ഇക്കാലത്ത് ഓണ്‍ലൈനിലൂടെയും സ്വര്‍ണവായ്പകള് സ്വന്തമാക്കാം. വളരെ പെട്ടെന്ന് തുക നിങ്ങളുടെ അക്കൗണ്ടിലേക്ക് ട്രാന്‍സ്ഫര് ചെയ്യുന്ന സൗകര്യവും നിലവിലുണ്ട്. അടുത്തുള്ള ബാങ്ക് ബ്രാഞ്ചില് നിങ്ങള്‍ക്ക് സ്വര്‍ണം നിക്ഷേപിക്കാവുന്നതാണ്. ഓണ്‍ലൈന് രജിസ്‌ട്രേഷന് ശേഷം ബാങ്ക് അല്ലെങ്കില് ബാങ്കിങ് ഇതര ധനകാര്യ സ്ഥാപനം അവരുമായി ലിങ്ക് ചെയ്ത് നിങ്ങളുടെ അക്കൗണ്ടിലേക്ക് വായ്പാ തുക നിക്ഷേപിക്കുന്നതാണ്. പലിശ, മാസതവണ, ബാങ്ക് സ്റ്റേറ്റ്‌മെന്റ് എന്നിവ ഓണ്‍ലൈനായി നിങ്ങള്‍ക്ക് പരിശോധിക്കാവുന്നതാണ്.\nമ്യൂച്വല് ഫണ്ട് നിക്ഷേപത്തിന് ഒരുങ്ങുകയാണോ? - ശ്രദ്ധിക്കൂ ഈ കാര്യങ്ങള്\n4. സ്വര്‍ണ വിലയിലെ ഉയര്‍ച്ച\nകഴിഞ്ഞ ഒരു വര്‍ഷത്തിനുള്ളില് ഏകദേശം 20 ശതമാനത്തോളം ഉയര്‍ച്ചയാണ് സ്വര്‍ണവിലയില് ഉണ്ടായത്. ഇതിനാല് തന്നെ വായ്പക്കായി നിങ്ങള് പണയം വെച്ച സ്വര്‍ണ ആഭരണങ്ങള്/ നാണയങ്ങള് എന്നിവയ്ക്കും വില വര്‍ധനവിന്റെ ഗുണം ലഭിക്കുന്നു. ഇവയുടെ വിപണി വിലയിലും വര്‍ധനവുണ്ടാകുന്നു. വായ്പാദാതാക്കള് വളരെ കുറഞ്ഞ നിരക്കില് സ്വര്‍ണവായ്പ നിങ്ങള്‍ക്ക് ലഭ്യമാക്കുന്നു എന്നതും ഗുണകരമാണ്.\nകുറഞ്ഞ നിരക്കില് വിമാന ടിക്കറ്റുകള് - അഞ്ച് എളുപ്പവഴികള്\n5. ഓവര്‍ഡ്രാഫ്റ്റ് സൗകര്യം\nസ്വന്തമായി ബിസിനസ് ചെയ്യുന്നവര്‍ക്ക് പ്രവര്‍ത്തന മൂലധനം, അപ്രതീക്ഷിതമായി വരുന്ന ചെലവുകള് എന്നിവ ഇടയ്ക്കിടെ നേരിടേണ്ടി വന്നേക്കാം. സ്വര്‍ണ വായ്പകളില് ലഭിക്കുന്ന ഓവര്‍ഡ്രാഫ്റ്റ് സൗകര്യത്തിനാല് അക്കൗണ്ടില് നിന്ന് നേരിട്ട് പണം പിന്‍വലിക്കാം. ഇവ മാസതവണകള് അടയ്ക്കുന്നതിനും മറ്റുമായി ഉപയോഗിക്കാം.\n6. കുറഞ്ഞ നിരക്കില് വായ്പകള്\nഇന്ത്യയില് കാര്‍ഷിക മേഖലയ്ക്ക് വായ്പകള് നല്‍കുന്നതില് വായ്പാദാതാക്കള് പ്രത്യേക താത്പ്പര്യം പ്രകടിപ്പിക്കാറുണ്ട്. കൃഷി ആവശ്യങ്ങള്‍ക്കായി കര്‍ഷകര്‍ക്ക് നല്‍കുന്ന വായ്പകള്‍ക്കുള്ള പലിശ നിരക്കില് 1-2 ശതമാനം വരെ റിബേറ്റ് നല്‍കി വരുന്നു. സ്ത്രീകള്‍ക്കായി കുറഞ്ഞ പലിശ നിരക്കില് ചില ബാങ്കിങ് ഇതര ധനകാര്യ സ്ഥാപനങ്ങള് വായ്പ നല്‍കുന്നു.\nRead more about: gold loan സ്വര്‍ണം വായ്പ\nഎന്തുകൊണ്ട് തുടക്കക്കാര്‍ക്ക് സ്വര്‍ണവായ്പ യോജിക്കുന്നു — ആറ് കാരണങ്ങള് |6reasons why gold loans are good for new and self employed borrowers\n6 reasons why gold loans are good for new and self employed borrowers


Kick-Ass / കിക്ക്-ആസ്സ് (2010) - എംസോൺ\nഎംസോൺ റിലീസ് – 3015\n2010-ല് മാത്യൂ വോണിന്റെ സംവിധാനത്തില് പുറത്തിറങ്ങിയ ആക്ഷന് കോമഡി സൂപ്പര്‍ഹീറോ സിനിമയാണ് കിക്ക്-ആസ്സ്.\nസൂപ്പര്‍ഹീറോ കോമിക്ക് ബുക്കുകള് ഒരുപാടിഷ്ടമുള്ള ഒരു ഹൈസ്കൂള് വിദ്യാര്‍ത്ഥിയാണ് ഡേവ് ലിസ്വ്സ്കി. കോമിക്ക് ബുക്കുകളില്‍നിന്നും പ്രചോദനംകൊണ്ട ഡേവ്, സൂപ്പര്‍ഹീറോ ആകുവാന് ശ്രമിക്കുന്നിടത്താണ് കഥ തുടങ്ങുന്നത്. കുറച്ച് കുറ്റവാളികളെയൊക്കെ പിടിച്ച് സൂപ്പര്‍ഹീറോ ആകാമെന്ന് വിചാരിക്കുന്ന ഡേവിനെ കാത്തുനിന്നിരുന്നത്, അവന് വിചാരിച്ചതിലും അപ്പുറമുള്ള കാര്യങ്ങളായിരുന്നു.\nഅമാനുഷിക ശക്തിയില്ലാതെ സൂപ്പര്‍ഹീറോ ആകാന് ശ്രമിക്കുന്നതെല്ലാം വളരെ രസകരമായ രീതിയിലാണ് സിനിമയില് പറഞ്ഞുപോകുന്നത്. വയലന്‍സ് രംഗങ്ങളും അസഭ്യമായ ഭാഷാപ്രയോഗങ്ങളും ഉള്ളതിനാല് പ്രായത്തിന് യോജിച്ചവര്‍മാത്രം കാണുക.\nFiled Under: Action, Comedy, Crime, English Tagged: Subin T


Green Kerala News സിപിഐയുടെ കടുത്ത എതിർപ്പിനെ തുടർന്ന് നെൽവയൽ-നീർത്തട നിയമത്തിൽ ഭേദഗതി വരുത്താനുള്ള നീക്കം സർക്കാർ ഉപേക്ഷിച്ചു - Green Kerala News\nസിപിഐയുടെ കടുത്ത എതിർപ്പിനെ തുടർന്ന് നെൽവയൽ-നീർത്തട നിയമത്തിൽ ഭേദഗതി വരുത്താനുള്ള നീക്കം സർക്കാർ ഉപേക്ഷിച്ചു\nGreenkeralanews Webdesk\t13-06-2018\nതിരുവനന്തപുരം: സിപിഐയുടെ കടുത്ത എതിർപ്പിനെ തുടർന്ന് നെൽവയൽ-നീർത്തട നിയമത്തിൽ ഭേദഗതി വരുത്താനുള്ള നീക്കം സർക്കാർ ഉപേക്ഷിച്ചു. നെൽവയൽ-നീർത്തട നിയമത്തിൽ നഗരപ്രദേശങ്ങൾക്ക് ഇളവ് അനുവദിക്കാനുള്ള നീക്കമാണ് ഉപേക്ഷിച്ചത്.\nനെൽവയൽ-നീർത്തട നിയമത്തിൽനിന്നും അഞ്ച് കോർപ്പറേഷനുകളെ ഒഴിവാക്കണമെന്ന ഭേദഗതി സബ്ജക്ട് കമ്മിറ്റിയുടെ പരിഗണനയിലുള്ള ബില്ലിൽ കൊണ്ടുവരാനാണ് സംസ്ഥാന സർക്കാർ ശ്രമിച്ചത്. എന്നാലിത് അംഗീകരിക്കില്ലെന്ന് റവന്യൂ മന്ത്രി ഇ. ചന്ദ്രശേഖരനും, കൃഷിമന്ത്രി വി.എസ്. സുനിൽകുമാറും ഉന്നതതല യോഗത്തിൽ മുഖ്യമന്ത്രിയെ അറിയിച്ചു. ഇതോടെ നിയമത്തിന്‍റെ അന്തസത്തയെ ചോർത്തുന്ന നടപടി വേണ്ടെന്ന് മുഖ്യമന്ത്രി നിലപാട് സ്വീകരിച്ചു.\nഉഭയകക്ഷി യോഗത്തിലും മന്ത്രിമാരുടെ യോഗത്തിലും സിപിഐ എതിർപ്പ് പ്രകടപ്പിച്ചിരുന്നു. നിലവിലെ നിയമത്തിൽ കാതലായ ഒരു മാറ്റവും ഉണ്ടാകില്ലെന്ന് മന്ത്രി ചന്ദ്രശേഖരൻ യോഗത്തിനുശേഷം പറഞ്ഞു. മുഖ്യമന്ത്രിയാണ് ഇന്ന് വിഷയം ചർച്ച ചെയ്യാൻ യോഗം വിളിച്ചത്.


Neeraj Chopra | Mallu Pix Media\nപേര് നീരജ് എന്നാണോ, എങ്കിൽ 501 രൂപയുടെ പെട്രോൾ നിങ്ങൾക്ക് സൗജന്യം ആയി ലഭിക്കും\nനിങ്ങളുടെ പേര് നീരജ് എന്നാണോ ആണെങ്കിൽ പെട്രോൾ നിങ്ങൾക്ക് സൗജന്യം ആയി ലഭിക്കും. ടോക്കിയോ ഒളിമ്പിക്സിൽ ഇന്ത്യയുടെ അഭിമാനം കാത്ത നീരജ് ചോപ്രയുടെ സ്വർണ മെഡൽ നേട്ടം ആഘോഷിക്കാൻ വേണ്ടി ഗുജറാത്തിലെ എസ് പി പുമ്പാണ് ഈ വ്യതസ്തമായി ഒരു ആഘോഷ പരിപാടി നടത്തിയത്. പേര് നീരജ് എന്ന് തെളിയുന്ന പ്രൂഫ് കാണിച്ചാൽ നിങ്ങൾക്ക് പമ്പിൽ നിന്നും 501 രൂപയുടെ പെട്രോൾ സൗജന്യം ആയി ലഭിക്കും. ഈ കഴിഞ്ഞ ഓഗസ്റ്റ് 8,9ദിവസങ്ങളിൽ ആയിരുന്നു പമ്പ് …\nപേര് നീരജ് എന്നാണോ, എങ്കിൽ 501 രൂപയുടെ പെട്രോൾ നിങ്ങൾക്ക് സൗജന്യം ആയി ലഭിക്കും Read More »\nസ്വർണ മെഡലിന് പിന്നാലെ നീരജ് ചോപ്രയ്ക്ക് 6കോടിയുടെ സർക്കാർ ജോലിയും പ്രഖ്യാപിച്ചു ഹരിയാന സർക്കാർ കൈയടിച്ച് സോഷ്യൽ മീഡിയ\nടോക്കിയോ ഒളിമ്പക്സ്സിൽ മെഡൽ നേടിയ താരങ്ങൾക്ക് പാരിതോഷികം പ്രഖ്യാപിച്ചു സർക്കാർ. ഇതിൽ എറ്റവും കുടുതൽ ഇന്ത്യയിക്കായി മെഡൽ നേടിയത് ഹരിയാനയിൽ നിന്ന താരങ്ങളാണ് അതുകൊണ്ട് തന്നെ മെഡൽ നേടിയ താരങ്ങൾക്ക് ഇപ്പോൾ കോടികൾ ആണ് ഹരിയാന സർക്കാർ പ്രഖ്യാപിചിരിക്കുന്നത്. ഇതിൽ മുന്നിൽ നിൽക്കുന്നത് കഴിഞ ദിവസം ജാവലിൻ ത്രോയിൽ സ്വർണ മെഡൽ നേടിയ നീരജ് ചോപ്ര തന്നെയാണ്.6കോടി രൂപയാണ് ഹരിയാന സർക്കാർ നീരജിന് പ്രഖ്യാപിച്ച തുക കൂടതെ സർക്കാർ ജോലിയും പ്രഖ്യാപിചിരിക്കുകയാണ് സർക്കാർ. നീരജ് …\nസ്വർണ മെഡലിന് പിന്നാലെ നീരജ് ചോപ്രയ്ക്ക് 6കോടിയുടെ സർക്കാർ ജോലിയും പ്രഖ്യാപിച്ചു ഹരിയാന സർക്കാർ കൈയടിച്ച് സോഷ്യൽ മീഡിയ Read More »\n130കോടി ജനങ്ങളുടെ അഭിമാനം ആയ നീരജ് ചോപ്ര ശെരിക്കും ആരാണെന്ന് അറിയാമോ\nകാത്തിരിപ്പിനൊടുവുൽ ടോക്കിയോയിൽ സ്വർണ മെഡൽ നേടിയ താരം ആണ് നീരജ് ചോപ്ര. ഈ ഒളിമ്പിക്സിൽ ഇന്ത്യ നേടുന്ന ആദ്യ സ്വർണ മെഡൽ കൂടിയാണ് ഇത്. കൂടാതെ അത്‌ലറ്റിക്‌സിൽ ഇന്ത്യ നേടുന്ന ഇക്കാലത്തെയും സ്വർണ മെഡൽ കൂടിയാണ് ഇത്. ഈ നേട്ടത്തിൽ ഇന്ത്യ ഒട്ടാകെ അഭിമാനം കൊള്ളുകയാണ്. ഇപ്പോൾ എല്ലാവരും ഞെട്ടിയിരിക്കുകുകയാണ് ശെരിക്കും നീരജ് ചോപ്ര ആരാണെന്ന് അറിയാമോ. ഹരിയാനയിൽ ജനിച്ചു വളർന്ന സാധാരണ കുടുബത്തിലെ ഒരു അംഗം ആയിരുന്നു നീരജ്. 2008ൽ നടന്ന ഏഷ്യൻ ഗെയിംസിലും കോമൺ …\n130കോടി ജനങ്ങളുടെ അഭിമാനം ആയ നീരജ് ചോപ്ര ശെരിക്കും ആരാണെന്ന് അറിയാമോ Read More »\nഇന്ത്യക്കായി ടോക്കിയോയിൽ ആദ്യ സ്വർണം നേടി നീരജ് ചോപ്ര\nഇന്ത്യ കാത്തിരുന്ന ആ സന്തോഷ വാർത്ത എത്തിയിരിക്കുകയാണ്. പുരുഷ ജാവലിൻ ത്രോയിൽ ഇന്ത്യയുടെ അഭിമാനം ആയിരിക്കുകയാണ് നീരജ് ചോപ്ര. യോഗ്യത റൗണ്ടിൽ തന്നെ തന്റെ വരവ് അറിയിച്ചിരുന്നു ഈ ഇരുപത്തിമൂന്നുകാരൻ. യോഗ്യതയിൽ തന്നെ 86 മീറ്റർ എറിഞ്ഞു ആണ് നീരജ് ഫൈനൽ റൗണ്ടിൽ എത്തിയത്. ഇന്ത്യ ഒട്ടാകെ ഒരു മെഡലിന് വേണ്ടി കാത്തിരിക്കുകയും പ്രാർത്ഥികുകയും ചെയ്തിരുന്നു. അത്‌ലറ്റിക്‌സിൽ മെഡൽ നേടുന്ന ആദ്യ താരം കൂടിയാണ് നീരജ്. 87.58 ദുരം എറിഞ്ഞാണ് നീരജ് ഈ നേട്ടം നേടിയത്. ഒരുപക്ഷെ …\nഇന്ത്യക്കായി ടോക്കിയോയിൽ ആദ്യ സ്വർണം നേടി നീരജ് ചോപ്ര Read More »


സംശയമുണ്ടെങ്കിൽ ആദ്യം പോയി താങ്കളുടെ അച്ഛനോട് ചോദിക്കൂ! ആരാധകനോട് പൊട്ടിത്തെറിച്ച് ഗോപി സുന്ദര്! | Pandalam\nഭാര്യയുമായി വേർപിരിഞ്ഞ് ഗായികയായ അഭയ ഹിരൺമയിയോടൊപ്പമാണ് പ്രശസ്ത സംഗീത സംവിധായകൻ ഗോപി സുന്ദർ താമസിക്കുന്നത്. ഗായിക അഭയ ഹിരണ്‍മയി കഴിഞ്ഞ ഇടയ്ക്കാണ് ഗോപി സുന്ദറുമൊത്തുള്ള ബന്ധത്തെകുറിച്ച് വ്യക്തമാക്കിയത്. പിന്നാലെ ഇരുവര്‍ക്കും എതിരെ കടുത്ത വിമര്‍ശനങ്ങളും അധിക്ഷേപങ്ങളും ഉയര്‍ന്നിരുന്നു.ഇപ്പോഴിതാ ഗോപി സുന്ദർ അഭയ യോടൊപ്പം നിൽക്കുന്ന ചിത്രം പോസ്റ്റ് ചെയ്തതിനു ലഭിച്ച കമന്റുകൾക്ക് പൊട്ടിത്തെറിച്ചിരിക്കുകയാണ് ഗോപി സുന്ദർ.\nഒരു ജീവിതം എന്ന തലക്കെട്ടോട് കൂടിയാണ് അദ്ദേഹം ചിത്രം പോസ്റ്റ് ചെയ്തത്. സോഷ്യല് മീഡിയയിലൂടെ ഇതിനോടകം തന്നെ ചിത്രം വൈറലായി മാറിയിരുന്നു. ഇതിന് പിന്നാലെയായാണ് കമന്റുകളുമായി ആളുകളെത്തിയത്. എവിടെയാണ് നിങ്ങളുടെ എക്‌സ് എന്നായിരുന്നു ചോദ്യം. അത് നിങ്ങളെ ബാധിക്കുന്ന കാര്യമല്ലല്ലോ, അതേക്കുറിച്ച് ചോദിക്കേണ്ട കാര്യമില്ലെന്നായിരുന്നു ആദ്യം പറഞ്ഞത്.ഇനി നിങ്ങൾക്കെന്തെങ്കിലും സംശയം ഉണ്ടെങ്കിൽ നിങ്ങളുടെ അച്ഛനോട് പോയി ചോദിക്കു എന്നാണ് മറുപടി നൽകിയത്. ഇതിനെ അനുകൂലിച്ചു പ്രതികൂലിച്ചും കടുത്ത വിമര്‍ശനങ്ങള് വരുന്നുണ്ട്.ഗോപി സുന്ദറിന്റെ പോസ്റ്റ് മാത്രമല്ല അദ്ദേഹത്തിന്റെ മറുപടിയും വൈറലായിക്കൊണ്ടിരിക്കുകയാണ്.\nകുടുംബത്തോടൊപ്പമുള്ള ചിത്രം പങ്കുവെച്ചതിന് ശേഷം നേരത്തെയും ഗോപി സുന്ദറിനോട് വിവാഹത്തെക്കുറിച്ച് ചിലര് ചോദിച്ചിരുന്നു. നിങ്ങള്‍ക്ക് വേറെ ഭാര്യയും മക്കളുമുണ്ടോയെന്നായിരുന്നു ഒരാളുട സംശയം. ഇതിന് കൃത്യമായ മറുപടിയാണ് അദ്ദേഹം നല്‍കിയത്. പ്രിയ ഗോപി സുന്ദറിന്റെ പഴയ പോസ്റ്റും പലരും കുത്തിപ്പൊക്കിയിട്ടുണ്ട്. വൈറലായിക്കൊണ്ടിരിക്കുന്ന പോസ്റ്റിന് കീഴിലുള്ള കമന്റുകളും വ്യത്യസ്ത തരത്തിലുള്ളതാണ്.\nതാന് പോസ്റ്റ് ചെയ്ത ചിത്രത്തില് അച്ഛനും അമ്മയും സഹോദരിയും അവരുടെ ഭര്‍ത്താവും മക്കളുമുണ്ട്. അവര്‍ക്കില്ലാത്ത ആകാംക്ഷ താങ്കള്‍ക്കും ആവശ്യമില്ലെന്നും മോന് പോയി ബിരിയാണി കഴിച്ച് കിടന്നോയെന്നുമായിരുന്നു ഗോപി സുന്ദറിന്റെ മറുപടി. അനാവശ്യമായി തന്റെ കാര്യത്തില് ഇടപെടരുതെന്നും അദ്ദേഹം വ്യക്തമാക്കിയിരുന്നു.\ngopi sundar facebook post\nThe post സംശയമുണ്ടെങ്കിൽ ആദ്യം പോയി താങ്കളുടെ അച്ഛനോട് ചോദിക്കൂ! ആരാധകനോട് പൊട്ടിത്തെറിച്ച് ഗോപി സുന്ദര്! appeared first on metromatinee.com Lifestyle Entertainment & Sports .\nഒരിക്കലും ശമിക്കാത്ത കള്ളങ്ങള്; തുറന്ന് പറഞ്ഞ് മോഹന്‍ലാല്!


'ഷോ' കാണിക്കാൻ നടുറോഡിൽ പണം വാരിവിതറി യുവാവ്, പിന്നീട് സംഭവിച്ചതിങ്ങനെ !\nവെള്ളി,2ഓഗസ്റ്റ് 2019 (18:20 IST)\nറോഡിൽ പണം വാരിവിതറി ഷോ കാണിച്ച യുവാവിനെ ദുബായ് പൊലീസ് അറസ്റ്റ ചെയ്തു ഏഷ്യൻ സ്വദേശിയായ 30കാരബെയാണ് പൊലീസ് അറസ്റ്റ് ചെയ്തത്. സാമൂഹ്യ മാധ്യമങ്ങളിൽ ശ്രദ്ദേയനാകാനായാണ് യുവവ് ഇത്തരം ഒരു പ്രവർത്തി ചെയ്തത്. എന്നാൽ വീഡിയോ പ്രചരിച്ചതോടെ യുവാവിനെ പൊലീസി അറസ്റ്റ് ചെയ്യുകയായിരുന്നു.\nസാമൂഹ്യ മാധ്യമങ്ങളിൽ കൂടുതൽ ഫോളോവേഴ്സിനെ സ്വന്തമാക്കുകയായിരുന്നു യുവാവിന്റെ ലക്ഷ്യം പ്രതി ഇത് സമ്മതിച്ചതായും ദുബായ് പൊലീസ് സെക്യൂരിറ്റി മീഡിയ ഡിപാർ‌ട്ട്‌മെന്റ് ഡയറക്ടർ കേണൽ ഫൈസൽ അൽ ഖാസിം വ്യക്തമാക്കി. പണം വലിച്ചെറിയുന്നതും ഇത് ദൃശ്യങ്ങൾ വഴി പ്രചരിപ്പിക്കുന്നതും യുഎഇയിൽ കുറ്റകരമാണ്.\nപ്രതിയുടെ നടപടി സംസ്കാര ശൂന്യമാണ് എന്ന് ദുബായ് പൊലീസ് പറഞ്ഞു. സൈബർ ക്രൈമിന്റെ 29ആം അർട്ടിക്കിൾ പ്രകാരമുള്ള കുറ്റകൃത്യമാണ് പ്രതി ചെയ്തിരിക്കുന്നത്. ജയിൽശിക്ഷ കൂടാതെ പത്ത് ദശലക്ഷം ദിർഹം പിഴയും കുറ്റകൃത്യത്തിന് ശിക്ഷയായി ലഭിച്ചേക്കാം. നിയമം അറിയില്ല എന്ന് പറഞ്ഞ് കുറ്റങ്ങളിൽ നിന്നും രക്ഷപ്പെടാനാകില്ല എന്നും ദുബായ് പൊലീസ് വ്യക്തമാക്കി.\nThe Asian man admitted posting the video to gain popularity on social media. pic.twitter.com/UdTLmxrVvH\nഅടുത്ത ലേഖനം ബസിന്‍റെ ഡോര് തലയ്‌ക്കിടിച്ച് ഗുരുതര പരിക്കേറ്റ വിദ്യാര്‍ഥിനി മരിച്ചു


ടെന്നിസ് കോര്‍ടില് അറബ് ചരിത്രം | Malayalam News\nഇന്ത്യന്‍വെല്‍സ് - തുനീഷ്യയുടെ ഒനിസ് ജബൂര് വനിതാ ടെന്നിസ് റാങ്കിംഗില് ആദ്യ പത്തിലെത്തുന്ന പ്രഥമ അറബ് വനിതയാവും. അനറ്റ് കോണ്ടാവെയ്റ്റിനെ തോല്‍പിച്ച് ഇന്ത്യന്‍വെല്‍സില് സെമിഫൈനലിലെത്തിയതോടെയാണ് ഇത്. ഈ സീസണില് 48 വിജയങ്ങളായി ജബൂറിന്. മറ്റാര്‍ക്കും സാധിക്കാത്ത നേട്ടം. സ്‌പെയിനിന്റെ പൗള ബദോസയുമായാണ് ജബൂര് സെമി കളിക്കുക. വിക്ടോറിയ അസരെങ്കയും ജെലേന ഓസ്റ്റാപെങ്കോയും തമ്മിലാണ് രണ്ടാം സെമി.\nആദ്യ പത്തിലെത്തുകയാണ് ലക്ഷ്യമെന്ന് കഴിഞ്ഞ വര്‍ഷമവസാനം പറഞ്ഞപ്പോള് പലരും പരിഹസിച്ചതായി ജബൂര് വെളിപ്പെടുത്തി. ബേമിംഗ്ഹാമില് ഈയിടെ തന്റെ ആദ്യ ഡബ്ല്യു.ടി.എ കിരീടം നേടിയിരുന്നു. ആദ്യമായാണ് ഒരു അറബ് വനിത ഡബ്ല്യു.ടി.എ ടൂര്‍ണമെന്റില് ചാമ്പ്യനായത്. ഈ മാസമാദ്യം ഷിക്കാഗോയിലും ഇരുപത്തേഴുകാരി ഫൈനലിലെത്തി. തുനീഷ്യക്കാരിയാണെന്നതു കൊണ്ടു മാത്രം സ്‌പോണ്‍സര്‍മാര് തന്നെ തഴഞ്ഞിട്ടുണ്ടെന്ന് ജബൂര് വെളിപ്പെടുത്തി.